text:
নমস্কার!
কেন্দ্রগী মন্ত্রী-মন্দলদা লৈরিবা ঐহাক্কী মরুপ্লোই, এজুকেসন, স্কিল দিভেলপমেন্ত, সাইন্স অমসুং তেক্নোলোজী অমসুং রিসর্চকা মরী লৈনবা স্তেকহোলদর অমসুং মীপুম খুদিংমক!
ঐখোয়গী সরকারনা বজেৎকী মমাং অমসুং মতুংদা স্তেকহোলদরশিংগা ৱারী শাবা, নৈনবগী অনৌবা থৌওং অমা হৌদোকখি। ঙসিগী থৌরম অসি মদুগী শরুক অমনি। মসিগী মনুং চনবা ওইনা, ঐখোয়না এজুকেসন অমসুং স্কিল দিভেলপমেন্তকী মতাংদা বজেত্তা পুথোকখিবা ৱাফমশিংগা মরী লৈননা, অদোম স্তেকহোলদরশিংগা লোয়ননা তোঙান-তোঙানবা হীরম কয়াগী মতাংদা ঐখোয়না কুপ্না নৈনগনি।
মরুপশিং,
ঙসিগী ঐখোয়গী নহারোলগী চারোন শুরোনশিং অসিনা লৈবাক্কী তুংগী মতম লেপকদৌরিবনি, শেমগদৌরিবনি, মখোয় অসিনা লৈবাক্কী তুংগী মতম শেমগদবা মীওইশিংসু ওইরিবনি। মরম অদুনা, তুংগী মতমদা লৈবাকপু শেমগদৌরিবা নহাশিংবু মপাঙ্গল হাপ্পা অসিনা ভারতকী তুংগী মতম্বু মপাঙ্গল লৈহনবনি। ৱাখল্লোন অসিগা লোয়ননা, ইং ২০২২গী বজেত্তা এজুকেসনগা মরী লৈনবা ৱাফম মঙাদা ঐখোয়না অহেনবা মিৎয়েং চঙখি।
অহানবা-
ক্বালিতী এজুকেসনবু য়ুনিভর্সেলাইজ তৌবাঃ ঐখোয়গী মহৈ-মশিং তম্বীবগী পথাপ্পু হেন্না পাকথোক চাউথোকহন্নবা, মগুন হেন্না ফগৎহন্নবা অমসুং মসিগী মতিক হেনগৎহন্নবা মরু ওইবা ৱারেপ কয়া লৌখ্রে।
অনিশুবা-
স্কিল দিভেলপমেন্তঃ লৈবাক অসিদা দিজিতেল স্কিলিং ইকোসীস্তেম লৈহন্নবা, ইন্দস্ত্রী ৪.০গী ৱা খন্নবা মতমদা ইন্দস্ত্রীগী অপাম্বগী মখা পোন্না স্কিল দিভেলপমেন্ত তৌনবা, ইন্দস্ত্রীগা মরী লৈনরিবশিংবু হেন্না ফগৎহন্নবা ঐখোয়না অহেনবা মিৎয়েং চঙলে।
য়াম্না মরু ওইবা অহুমশুবা ৱাফম-
অর্বান প্লান্নিং অমসুং দিজাইনঃ মসিগী মতাংদা ভারতনা মতম শাংবদগী লৈরক্লবা লৌশিং অমসুং এক্সপেরিএন্স অসিবু এজুকেসনগী মনুং চলহনবা হায়বসি য়াম্না তঙাই ফদবনি।
মরিশুবা মরু ওইবা ৱাফম –
মালেমগী থাক্তা পুখৎপাঃ মালেমগী থাক্তা লৈবা মীরমগী য়ুনিভর্সিতীশিং ভারত্তা য়ৌরকপা অমসুং ফিন্তেক্কা মরী লৈনবা ইন্সতিত্যুৎ ফংলিবা গিফৎ সিতীগী ইন্সতিত্যুসনশিংবু পুক্নিং থৌগৎপগী থৌওং য়াওরি।
মঙাশুবা মরু ওইবা ৱাফম –
এ.ভি.জি.সি. হায়বদি এনিমেসন ভিজুএল ইফেক্ত গেমিং কোমিকঃ হায়রিবশিং অসিদা থবক পীবা ঙম্বগী অচৌবা মতিক অমসুং অচৌবা মালেমগী মার্কেত লৈ। কান্নবশিং অসি মপুং ফানা লৌবা ঙম্নবগীদমক্তা, ভারতকী তেলেন্তশিংবু মতৌ করম্না শিজিন্নবা য়াগনি হায়বসিদা ঐখোয়না অহেনবা মিৎয়েং চঙলি। মসিগী বজেৎ অসিনা নেস্নেল এজুকেসন পোলিসীগী পান্দম ফংহনবদা য়াম্না মতেং পাংগনি।
মরুপশিং,
কোরোনানা লৈবাক অসিদা য়ৌরক্ত্রিঙৈ মমাংদগী ঐহাক্না দিজিতেল ফ্যুচরগী মতাংদা ৱাফম থমখ্রে। ঐখোয়গী লৈবাক্কী খুঙ্গংশিংবু ওপ্তিকেল ফাইবরনা শম্নহল্লিঙৈ মতম, দেতাগী মমলদা খ্বাইদগী তানা থম্নবা কন্না হোৎনরিঙৈ মতম, কন্নেক্তিবিতীগা মরী লৈনবা ইনফ্রাস্ত্রকচরশিংবু হেন্না ফগৎহন্নবা হোৎনরিঙৈ মতমদা মীওই খরনা ৱাহং কয়া হংখি। মসিনা করি কান্নগদোইনা হায়না হংখি। অদুবু, লাইচৎ মনুংদা ঐখোয়না হোৎনখিবশিংগী কান্নববু মীওই খুদিংনা উবা ফংখি। লাইচৎ মনুংদা লৈবাক্কী মহৈ-মশিং তম্বীবগী পথাপ্পু লেপ্তনা মখা চত্থহনখিবা অসিদি মসিগী দিজিতেল কন্নেক্তিবিতীননি।
দিজিতেল দিভাইদকী থৌওংনা ভারত্তা মতৌ করম্না খোঙজেল য়াঙনা হন্থরকপগী থৌওং ঐখোয়না উরি। ইন্নোভেসন্না ঐখোয়গী লৈবাক অসিদা হীরম খুদিংবু মনুং চলহনবগী থৌওং ওইথোকহল্লি। মসিদগী মখা তানা চঙশিনবা ওইনা, লৈবাক অসিনা পুন্সিন্নবগী মাইকৈদা খোঙদারি।
হৌজিক্কী দিকেদ অসিদা এজুকেসনগী হীরমদা মতমগা চুন্নবা খুদোংচাবা কয়া ঐখোয়না পুরকপা পাম্লিবশিং অসিগী য়ুম্ফমবু হেন্না মরা চেৎহন্নবগীদমক্তা ঐখোয়না হন্দক্কী চহিগী বজেত্তা হীরম কয়া অমা লাউথোকখ্রে। দিজিতেল এজুকেসন হায়বসি ভারতনা দিজিতেল ফ্যুচরগী মাইকৈদা য়েংলিবা মঙলান অসিগী শরুক অমনি। মরম অদুনা, ই-বিদ্যা, ৱান ক্লাস ৱান চেনেল, দিজিতেল লেব, দিজিতেল য়ুনিভর্সিতীশিংগুম্বা থৌওং ওইরো, মখোয়শিং অসিনা নহাশিংদা মশক থোক্না তেংবাংগনি। থৌওং অসিদি লৈবাক্কী সোসিও-ইকোনোমিক সেৎ-অপকী মনুং চল্লিবা খুঙ্গং, লাইরবা, দলিৎ, শোত্থরবা অমসুং ত্রাইবেল মীওইশিংদা এজুকেসনগী হেন্না ফবা ৱারোইশিন পীনবা হোৎনবা থৌওং অমনি।
মরুপশিং,
নেস্নেল দিজিতেল য়ুনিভর্সিতী অসিদি ভারতকী এজুকেসনগী পথাপ্তা মশাগী ওইবা তোপ-তোপ্পা অমসুং মরু ওইরবা খোঙথাং অমনি। ঐখোয়গী লৈবাক অসিদা য়ুনিভর্সিতীগী সীতকী মতাংদা লৈরিবা খুদোংচাদবশিংগী ৱারোইশিন পুরকপা ঙমগদবা দিজিতেল য়ুনিভর্সিতীনি অমসুং মসিগী অসিগুম্বা পাঙ্গলবু ঐহাক্না উবা ফংলি। সবজেক্ত খুদিংগী মশিং নাইদবা সীত লৈরকপা মতমদা, এজুকেসনগী হীরমদা কয়া য়াম্না চাউবা অহোংবা অমা লাক্কনি হায়বা অদোমসু অমুক্তা খন্থবীয়ু। মসিগী য়ুনিভর্সিতী অসিনা লর্নিং অমসুং রি-লর্নিংগী খুদোংচাবগা লোয়ননা তুংদা লাক্কদবা তঙাই ফদবা কয়াগীদমক্তা নহাশিংবু শেম-শাবা ঙমগনি। এজুকেসন মন্ত্রালয়, য়ু.জি.সি., এ.আই.সি.তি.ই. অমসুং মরী লীনবা স্তেকহোলদরশিংদা দিজিতেল য়ুনিভর্সিতীগী মরী লৈনবা থবকশিংবু খোঙজেল য়াঙনা পায়খৎনবা ঐহাক্না হায়জনীংই। মসি শোইদনা পাংথোক্তবা য়াদবনি। দিজিতেল য়ুনিভর্সিতী অসিবু হৌবদগী হৌনা ইন্তর্নেস্নেল স্তেন্দর্দকা লোয়ননা মখা তানা চত্থহনবা হায়বসি ঐখোয় খুদিংগী থৌদাং ওইগদবনি।
মরুপশিং,
লৈবাক অসিমক্তদা মালেমগী থাক্কী ইন্সতিত্যুৎ লৈহন্নবা সরকারনা অপাম্বা লৈরিবা অমসুং মসিগীদমক্তা তঙাই ফদবা ফ্রেমৱর্ক শেম্লিবা অসি অদোম মীয়ামগী মাংদা উদুনা লৈরবনি। হৌজিক্তি, অদোমগী হোৎনজমনগা লোয়ননা ঐখোয়গী অপাম্বা অসিবু থবক্তা ওন্থোক্কদবনি। ঙসি অসি মালেমগী ইমালোলগী নুমিৎনি। ইমালোদা মহৈ তম্বগা অঙাংগী মেন্তেল দিভেলপমেন্তকা মরী লৈনৈ। তোঙানবা রাজ্য কয়াদদি, মেদিকেল অমসুং তেক্নিকেল এজুকেসনশিং অসি লোকেলগী লোলশিংদা তাকপীবা হৌরে।
ভারতকী লোকেলগী লোলশিংদা খ্বাইদগী ফবা কন্তেন্তপু দিজিতেল ফোর্মেত্তা শেম্বগী থৌওং অসিবু ঐখোয়না খুমাং চাউশিলহনসি । অসিগুম্বা কন্তেন্তশিং অসি ইন্তর্নেত, মোবাইল ফোন, তি.ভি. অমসুং রেদিগী খুত্থাংদা ফংহনবগী মথৌ য়াম্না তারে অমসুং ঐখোয়না মসিদা থবক তৌগদবনি।
ভারতকী সাইন লেংগ্বেজতসু অসিগুম্বা মরী লৈনবা কন্তেন্ত শেম্বগী থৌওংবুসু অহেনবা মিৎয়েং চঙলি। মসিনা নাম্মা শোইরবা নহাশিংদা তেংবাংগনি। থৌওং অসিদসু ঐখোয়না লেপ্তনা অহোংবা পুরকপগী মথৌ তারি। দিজিতেল তুল্স, দিজিতেল কন্তেন্তপু করম্না ফগৎহন্দুনা মীয়ামদা ফংহনগনি হায়বগী মতাংদা ঐখোয়না ওজশিংবুসু ওনলাইনগী খুত্থাংদা ত্রেনিং পীদুনা হোৎনবদা মিৎয়েং চঙফম থোক্লবনি।
মরুপশিং,
আত্মানির্ভর ভারতকীদমক্তা গ্লোবেল তেলেন্তকী মথৌ তারিবা অসিগী মিৎয়েংদগী য়েংবদা দাইনামিক স্কিলিং অসি য়াম্না মরু ওইবনি । অরিবা জোব রোলশিংসু য়াম্না থুনা অহোংবা লাক্লি, অহোংবা নাইবা থবক্কী থৌদাংশিংগী অপাম্বগী মতুং ইন্না লৈবাক অসিগী ‘দেমোগ্রাফিক দিভিদেন্দ’ শেম-শাবগী মরু ওইবা তঙাই ফদবা লৈরি। মরম অদুনা, একাদমিয়া অমসুং ইন্দস্ত্রীনা পুন্দুনা হোৎনবগী মথৌ তারে। দিজিতেল ইকোসীস্তেম ফোর স্কিলিং এন্দ লাইবলিহুদ (দেশ স্তেক ই-পোর্তেল) অমসুং ই-স্কিলিং লেব হৌদোকপগী ৱাফমসু বজেত্তা লাউথোকখ্রবনি, অমসুং মসিগী পান্দমসু ঐহাক্না পনখ্রিবশিং অসিনি।
মরুপশিং,
ঙসিদি তুরিজম ইন্দস্ত্রী, দ্রোন ইন্দস্ত্রী, এনিমেসন অমসুং কার্তুন ইন্দস্ত্রী, দিফেন্স ইন্দস্ত্রীনচিংবা অসিগুম্বা ইন্দস্ত্রী কয়াদা ঐখোয়না অহেনবা মিৎয়েং চঙলি। সেক্তরশিং অসিগা মরী লৈনবা হৌজিক লৈরিবা ইন্দস্ত্রী অমসুং স্তার্ত-অপশিংগীদমক্তা নীংথিনা ত্রেন তৌরবা মেনপাৱরগী মথৌ য়াম্না তাই। এনিমেসন, ভিজুএল ইফেক্ত, গেমিং অমসুং কোমিক সেক্তরগী চাউখৎ-থৌরাংগীদমক্তা তাস্ক ফোর্স শেম্বনা হীরম অসিদা য়াম্না তেংবাংগনি। মতৌ অসুম্না, অর্বান প্লান্নিং অমসুং দিজাইনগীসু মান্নবা তঙাই ফদবা লৈ অমসুং মসিনা নহাশিংগী খুদোংচাবা অমসু ওইরিবনি। নীংতম্বগী অমৃতকী মতমসিদা ভারতনা মশাগী অরবান লেন্দস্কেপ্পু শেমদোকপগী মাইকৈদা খোঙজেল য়াঙনা চঙশিল্লি। মরম অদুনা, এ.আই.সি.তি.ই.গুম্বা লুপশিংনা হায়রিবশিং অসিগা মরী লৈনবা হীরমশিংদা তাকপী তম্নীবা অমসুং ত্রেনিং পাংথোকপদা লেপ্তনা শেমদোক্নবগীদমক্তা লৈবাক্না থাজবা কয়া থম্লি।
মরুপশিং,
এজুকেসন সেক্তরগী খুত্থাংদা ভারতকী মরোমদোম লেপচবা ঙম্নবা হোৎনরিবা অসিবু করম্বা মপাঙ্গল হাপকনি হায়বসিদা অদোমগী ইনপুৎনা লৈবাক্কী মফমদা য়াম্না কান্নবা পীগনি। ঐখোয়না পুন্না হোৎনমিন্নদুনা বজেত্তা য়াওরিবা ৱারেপশিংবু য়াম্না থুনা ফংবা ঙমগনি হায়বগী ঐহাক্না থাজবা লৈ। ঐখোয়গী প্রাইমরী এজুকেসন অসি খুঙ্গং ফাওবতং লৈ হায়বসি ঐহাক্না মতাং অসিদা পঞ্জনীংই। হীরম অসিগা মরী লৈননা, স্মার্ত ক্লাসরুম, এনিমেসন, লোং-দিস্তেন্স এজুকেসন, ঐখোয়না মঙলিবা ৱান ক্লাসরুম, ৱান চেনেলগী খুত্থাংদা ঐখোয়না খুঙ্গংশিংদা ক্বালিতী লৈবা এজুকেসন ফংহনবা ঙমগনি হায়বসি ঐখোয়না থেংনরকপা এক্সপেরিএন্সশিংদগী খঙবা ঙম্লবনি। বজেত্তা থৌওং অসিগী ৱাফম য়াওরি। মসিবু ঐখোয়না মতৌ করম্না থবক্তা ওন্থোকসিগে?
ঐখোয়না ঙসি বজেৎকী মতাংদা ৱারী শারি, বজেৎ অসি করিনো হায়বসিদি ঐখোয়না ৱারী শাদে, মরমদি বজেত্তি হাননা লানথোকখ্রে। হৌজিক ঐখোয়না খন্নগদবদি, বজেত্তা য়াওরিবশিংবু মতৌ করম্না খোঙজেল য়াঙনা থবক্তা ওন্থোক্কদগে হায়বসিনি। অদোম্না বজেৎ অসিবু নৈনরম্লগনি, অদোম্না ফিল্দদা থবক তৌই, বজেৎ অমসুং অদোমগী থবক, এজুকেসন বিভাগ, স্কিল বিভাগকী মতাংদা অদোম্না খঙই। ঐখোয়না হীরম অহুম অসিবু পুন্সিন্নদুনা মরী লৈনবা মশক থোকপা রোদেমেপ অমা শেম্লবদি অকক্নবা মতমগী মনুংদা থবকশিং অসি পাংথোকপা য়াগনি। অদুগা, ঐখোয়না বজেৎ অসিবু থা অমা ঙনখৎনা পুথোকখি হায়বসু অদোম্না খঙলবনি।
মমাংদদি, বজেৎ অসি ফেব্রুৱারী ২৮দা পুথোকপনি, হন্দক্তি ফেব্রুৱারী ১দা পুথোকখি। করিগীনো? মরমদি, এপ্রিল ১দগী বজেৎ চৎনবা হৌদ্রিঙৈগী মমাংদা অকুপ্পা মরোল খুদিংমক শেম শাদুনা লৈবা য়াহন্নবনি। অদু ওইরবদি, ঐখোয়না এপ্রিল ১দগী বজেৎ অসিগী তসেংবা থবক হৌবা য়ারগনি। ঐখোয়গী মতম মাঙলরোই। বজেৎ অসিদা এজুকেসন সেক্তরগা মরী লৈনদবা হীরম কয়া য়াওই হায়বসু অদোম্না খঙই। সাইনিক স্কুল মশিং য়াম্লবা অমবু ঐখোয়না পব্লিক-প্রাইভেৎ পার্ত্নরশিপ মোদেলগী মখাদা চলায়গনি হায়না হৌজিক লৈবাক্না খল্লে। হৌজিক্তি সাইনিক স্কুলগী করি ওইরগনি, পব্লিক-প্রাইভেৎ পার্ত্নরশিপ মোদেল অসিনা করি ওইগনি, দিফেন্স মন্ত্রালয়না মদুগী বজেৎ পীরগনি, অদুগা মতুংদা লৈরক্কদৌরিবা সাইনিক স্কুলশিংগী ওজাশিংগী অখন্নবা ত্রেনিংনা করম্না পাংথোক্কনি, ঐখোয়গী ওজাশিংবু ত্রেনিং তৌবগী খুদোংচাবা লৈরিবশিংগী মনুং চন্না সাইনিক স্কুলগী ওজাশিংগী অখনবা ত্রেনিং তৌগনি, মসিদা মখোয়গী ফিজিকেলগী ৱাফম হায়বা অমসু য়াওরি, মদু ঐখোয়না করম্না পাংথোক্কনি হায়বা কয়া লৈবাক্না খল্লি।
মতৌ অসুম্না শান্ন-খোৎনবা অমুক খন্নসি। হন্দক্কী ওলিম্পিক্সকী মতুংদা ঐখোয়গী লৈবাক অসিদা শান্ন-খোৎনবগী মতাংদা অনৌবা থৱাই য়াওবগী মতৌ অমা লৈরক্লে। স্কিলগী হীরম্বুদি হান্ননা লৈরে, হৌজিক্তি, শান্ন-খোৎনবগী হীরম অমসু অমুক লৈরক্লে। মসিদা তেক্নিক, তেক্নোলোজীনা শান্ন-খোৎনবগী মালেমদা অচৌবা ফম অমা কল্লক্লে। অদুনা ঐখোয় হৌজিক খল্লিবদি, মসিদা ঐখোয়না করি থৌদাং য়াবা য়াগনি হায়বসিনি।
নলান্দা, তকশিলা, বল্লভীগুম্বা অসুক য়াম্না চাউরবা এজুকেসনগী লুপ কয়া লৈরিবা লৈবাক অসিগী অঙাংশিংনা মীরমদা মহৈ তম্বা করিগীদমক্তা চৎপা তারিবনো হায়না ঐখোয়না খনবরা? মসিবু চুম্বরা হায়না ঐখোয়না খনবরা? ঐখোয়গী লৈবাক্কী অঙাংশিংনা মীরমদা মহৈ তম্বা চৎলি, শেল কয়া অমা তিংলি, ইমুং কয়ানা মসিগীদমক্তা শেল পুরী। ঐখোয়গী লৈবাক অসিদা মালেমগী অফবা য়ুনিভর্সিতীশিং পুরক্তুনা ইশাগী অঙাংশিংবু ইরমদম অসিদা মহৈ তমহন্দুনা শেল কনবা য়াই হায়বসিদা ঐখোয়না করিমত্তা খন্দবরা? প্রী-প্রাইমরীদগী হৌদুনা পোস্ত গ্রেজুএৎ ফাওবা লৈহন্দুনা ২১শুবা চহি-চাগী মপুং ওইবা ব্লুপ্রিন্তপু ঐখোয়গী লৈবাক্কা চান্নহনবা য়াদবরা?
ঐখোয়গী বজেৎ অসিদা য়াওরিবশিং অসি লোইনা ফজরে, অদু ওইরবা ফাওবদা মীওই খরনা পেনবা লৈত্রি। মসিগী মতাংদা মথংগী চহিদা, মথংগী বজেত্তা খন্নরগে। হৌজিক্কী ওইনদি, ঐখোয়গী হৌজিক লৈরিবা বজেৎ অসিবু মতৌ করম্না থবক্তা ওন্থোকসিগে, পরিং চুম্না করম্না মথৌ তৌহনসিগে, খ্বাইদগী কান্নবা মহৈ করম্না ফংহনসিগে হায়বা খন্নসি। অতল তিঙ্করিং লেবকী মতাংদা নৈনসি। মসিবু য়েংশিনবা মীওই তোঙান-তোঙাল্লি, অদুবু মখোয় খুদিংমক এজুকেসন সীস্তেমগা মরীদি লোইনা লৈনৈ। করিগুম্বা ঐখোয়না ইন্নোভেসনগী ৱারী শাগদবা ওইরবদি, অতল তিঙ্করিং লেবপু মতমগা করম্না চুন্নহনসিগে হায়বা খন্নবা য়াই। বজেত অমসুং নেস্নেল এজুকেসন পোলিসী অসিদা য়াওরিবা হীরমশিং অসিদি মসিবু ঐখোয়না মতৌ করম্না নীংথিনা থবক্তা ওন্থোক্তুনা হৌজিক্কী অমৃত মহোৎসবকী মতমসিদা লাক্কদৌরিবা অমৃত কালগী মতমগী মপাঙ্গল লৈবা য়ুম্বী অমা মতৌ করম্না শেমশিগে হায়বা অসিনি।
অদোমা স্তেকহোলদরশিংগা লোয়ননা ঐখোয়না অচৌবা অহোংবা অমা পুরকপা হায়বসি ঐহাক্না পাম্মি। বজেত পুথোক্লবা মতুংদা ব্রেক্কী মতম অমা লৈ, মসিদা এম.পি. খুদিংনা গ্রুপ শেমদুনা বজেৎ অসিবু কুপ্না নৈনৈ হায়বা ঐহাকসু খঙই। মসিদগী কান্নবা ৱাফম কয়া অমসু থোক্লকই। মসিদা ঐখোয়না অহেনবা খোঙ্কাপ অমসু থাংলে। এম.পি.শিংনা খন্নবদি হান্নসু খন্নৈ, হৌজিক্তি ঐখোয়না বিভাগকী মীওইবু স্তেকহোলদর ওইনা হকথেংননা নৈনরে।
‘সবকা সাথ, সবকা বিকাস, সবকা বিশ্বাস অমসুং সবকা প্রয়াস’ হায়না ঐহাক্না হায়রিবা অসিগা লোয়ননা হন্দক্কী বজেৎ অসিদসু মীওই খুদিংনা হোৎনমিন্নবা হায়বগী ৱাফম অসিবুসু য়াম্না মরু ওই। বজেৎ হায়বসি স্তেতিস্তিক্সকী ৱারোলখক্তমক নত্তে, মসিবু নীংথিনা থবক্তা পাংথোক্লবদি, অকক্নবা রিসোর্স লৈরবা ফাওবদা, মশক থোকপা অহোংবা পুরকপা ঙমগনি। বজেৎ অসিনা করি তৌগনি হায়বসিগী মতাংদা অদোম্না নীংথিনা অমসুং ময়েক শেংনা খঙলবা মতমদতা ঐখোয়গী পান্দম অসি ফংবা ঙমগনি।
ঙসিগী খন্ন-নৈনবা অসিদগী এজুকেসন মন্ত্রালয়, স্কিল মন্ত্রালয়নসু য়াম্না কান্নবা ফংগনি। বজেৎ অসি ফৈ, মসিগী হীরমশিং অসি মনুং চনগদবনি, মসি তৌরবদি লুগনি, মসি তৌরবদি লায়গনি হায়বা ৱাফম কয়া অসি অদোমগী ৱারোলদগী অশেংবা ওইগদৌরিবনি। প্রেক্তিকেল ওইবা ৱারোল কয়া অমা মাঙদা লাক্কনি। অদোম্না ইশাগী অপাম্ববু ফোংনা ফোংদোকপীয়ু। ঐখোয়না মতাং অসিদা ফিলোসোফী নৈনবা নত্তে, থবক করম্না পাংথোকসিগে নৈনবনি। মতাং অসিদা সরকার অমসুং খুন্নাইগী পথাপকী মরক্তা খেন্নবা অমত্তা লৈতে। থৌওংশিং অসিবু মতৌ করম্না নীংথিনা পাংথোকসিগে হায়বসিগীদমক্তা ঐখোয়না ঙসিগী খন্ন-নৈনবা অসি পাংথোক্লিবনি।
ঐহাক্না অদোম খুদিংবু ঙসিগী থৌরম অসিগা মরী লৈনবগীদমক্তা অমুক্কা হন্না থাগৎচরি। নুমিৎ চুপ্পা অমা খন্ন-নৈনরিবা অসিদা কান্নবা মহৈ কয়া ফংগনি অমসুং মসিনা মরম ওইরগা বিভাগশিংনা খোঙজেল য়াঙনা থবক তৌবা হৌবা ঙমগনি। ঐখোয়গী রিসোর্সশিংবু নীংথিনা শিজিন্নদুনা থাজবা মহৈ পুরকপগা লোয়ননা ঐখোয়না মথংগী বজেৎ অমুক শেমগদৌরিবনি। ঐহাক্না খ্বাই পুম্নমকপু য়াইফ মঙ্গোল পীজরি।
মীয়াম্বু অমুক্কা হন্না থাগৎচরি।


c: text/html

text:
প্রধান মন্ত্রী, শ্রী নরেন্দ্র মোদীনা ঙসি রিপব্লিক ওফ ফ্রান্সকী রাস্ত্রপতি হিস এক্সেলেন্সী ইম্মানুএল মাক্রোনগা লোয়ননা তেলেফোন্দা ৱারী শানখ্রে।
লুচিংবা অনিনা হন্দক্তা অফগানিস্তান্দা লৌখৎখিবা চাউখৎ থৌরাং য়াওনা রিজনেলগী ওইবা হিরমশিংদা ৱা খন্নখি। হিরম অসিদা, মখোয়না তেরোরিজম, নার্কোতিক্স, আইন্না য়াদবা খুলায়শিং অমসুং মী ললোনবা শন্দোরকপা য়াবগী মরমদা মখোয়না তৌবা য়াবশিং লোয়ননা মীওইবগী হক, নুপী অমসুং মাইনোরিতীশিংগী হক তঙাইফদনা ফংহন্নবা ফোংদোক্নখি।
মখোয়না ইন্দো-পেসিফিক্কী মফমশিংদা নাকন অনিগী ওইবা মরী হেন্না ফগৎহনবা অমসুং মফম অসিদা স্তেবিলিতী অমসুং সেক্যুরিতী পুখৎনবা ইন্দিয়া-ফ্রান্স পার্তনর্শিপ্না লৌরিবা মরুওইবা থৌদাংশিং য়েংশিনখি।
লৈবাক অনিনা য়াম্না নিংথিনা ঙাক শেল্লিবা, ইন্দিয়া-ফ্রান্স স্ত্রাতেজিক পার্তনরিশিপকী ইথিলদা, য়াম্না নক্নবা মরী অমসুং তোইনা ৱা তান্নবা হায়না লুচিংবা অনিনা য়ানখি।

robotstxt: allowed

filter: keep


text:
লখিপুরওনলাইন দিজিতেল দেস্কঃ কংগ্রেস থাদোক্লমলগা তৃণমুল কংগ্রেসতা খোঙথাংজিনখ্রবী হান্নগী এমপী সুস্মিতা দেব ঙরাং শগোলশেন নুমিৎ শিলচরদা থুংলখ্রে। মহাক্না শিলচরদা থুংলবদা মশিং য়াম্লবা মীয়াম্না মহাকপু কুম্ভিরগ্রাম প্লেনতাফমদা তরাম্না ওকখি। প্লেনতাফমদগী মপাল হেক থোক্লকপদা মহাকপু ওকপগী ঙায়দুনা লৈরম্বা গারী ৫০০ রোমনা মহাকপু পুদুনা শিলচর কাছার ক্লাবতা লাকখি।
তরাম্না ওকপগী থৌরমদা মহাক্না তৃণমুলদা চংলকপসি কন্দিসন অমত্তা য়াওদনা চংলকপনি। ফমগী দমক নত্তে, ঐখোয়না তৌগদবা থবক য়াম্না ৱাৎলি, ঐখোয় হোৎনবা কনসি হায়না হান্নগী শিলচরগী এমপি সুস্মিতা দেবনা ফোঙদোকখিবগা লোয়ননা মহাকনা পাম্বদি শুপ্নতগী বুথ কমিতিগী প্রেসিদেন্তকী ফম অদুনি হায়খি। পার্তিনা ঐগী দমক খল্লকপা ফম অদু ঐ লৌগনি। মসিদা ঐখোয় অমত্তনি, কনামতা নেতা নত্তে। গ্রাস রুততগী হৌরগা থবক হৌসি। মতুংদা মফম অমা কনবা ঙম্লবা মতমদা নেতাগী ৱা লাক্কনি হায়খি।
কাছার দিস্ত্রিক তৃণমুল কংগ্রেসকী জেনরেল সেক্রেতরী দাঃ মাইমোম সান্তিকুমারনা নুমিৎ অসি সনাগী ময়েকনা ইদুনা লৈহৌরগনি হায়না ফোংদোক্লদুনা আসামদা টিএমসি মরা তানা মীয়ামগী সেবা তৌবা ঙমলগনি হায়খি। মতুংদা বরাক ভেলীগী টিএমসিগী থৌমীশিংগা সুস্মিতা দেবগা ফমিন্নদুনা ৱাফম কয়া খন্নখি হায়রি।


text:
খুরুমজরি!
থৌরম অসিদা শরুক য়াবীরিবা লৈবাক অসিগী তোঙান-তোঙান রাজ্যশিংগি ইকাইখুম্নরবা মুখ্যমন্ত্রীশিং, লেফ্তনেন্ত গোভর্নরশিং, কেন্দ্রগী কেবিনেত্তা পুল্লিবা ঐগী কলীগশিং, ঐগী কলীগশিং, রাজ্যগী মন্ত্রীশিং, মন্ত্রালয়গী সেক্রেতরিশিং অমসুং জিলাশিংগী মেজিস্ত্রেতশিং, জিলা কয়া অমগী কলেক্তর-কমিস্নরশিং,দিগ্নিতরীশিং, ইকাইখুম্নরবা নুপী অমসুং নুপাশিং,
পুনশিদা ঐখোয়না তোইনা উবা ফংঙি মদুদি মীশিংনা মখোয়গী অনিংবা অপাম্ববু নিংবা থুংনবা অহিং-নুংথিল খাক্তনা থবক তৌই অমসুং খরমখৈদি থুংবসু ঙম্মি। অদুবু অতোপ্পগী অনিংবা অপাম্বা অদু ঐগী অনিংবা অপংম্বা ওইরকপা মতমদা, অতোপ্পনা মঙলিবা মঙলান অদুবু মঙফাওনহনবা হায়বা অসিনা মাইপাকপগী খুদম অমা ওইরবদি, থৌদাং অদু পাংথোকপগী লম্বিদা পুৱারী শেম্লগনি। ঙসি ঐখোয়না লৈবাক অসিগী এস্পিরেস্নেল দিস্ত্রিক্তশিংদা পুৱারী শেম্বা উবা ফংলি। ঐ নিংশিংলি, ২০১৮দা কেমপেন হৌদোকখি, মতম অদুদা ঐনা হায়খি মদুদি দিকেদ কয়াদগী চাউখৎ-থৌরাংগী মঙাল ফংদ্রবা মফমদা লৈরিবা মীশিংগীদমক্তা থবক তৌবগী খুদোংচাবা ফংবা হায়বা অসিমক খ্বায়দগী লাইবক ফবা অমনি। ঙসি লৈবাক অসিনা আজাদি কা অমৃত মহোতসব পাংথোক মতম অসিদা, নখোয়না মসিগী কেমপেন অসিগী মাইপাকপা কয়া অমগা লোইননা ঙসি মফম অসিদা শরুক য়ারি। ঐনা নখোয় পুম্নমকপু নখোয়না মাইপাকখিবশিং অদুগীদমক্তা হরাওবা ফোংদোক্লি, নখোয়গী অনৌবা পান্দমশিং অদুগীদমক্তা য়াইফ পাউজেল পীরি। ঐহাক্না মুখ্য মন্ত্রীশিং অমসুং রাজ্যশিংদসু তশেংনা থাগৎপা ফোংদোক্লি, মরমদি ঐনা উবদা, মখোয়না মখোয়গী জিলা কয়া অমদা য়াম্না মতিক চারবা অমসুং য়াম্না হৈ-শিংলবা নহা ওইরিবা ওফিসরশিং থবক তৌহল্লি, আয়রিবা অসিমক য়াম্না চুম্লবা স্ত্রেতেজী অমনি। অসুম্না ভেকেন্সী লৈবা মফম মদুবু মেনশিল্লহনবনা প্রায়োরিতী পী। অহুমশুবদা ঐনা উখি মদুদি মখোয়না তেনয়ুোরবুসু স্তেবল ওইনা থমখি। অমরোমদা য়েংলুরবদি, এস্পিরেস্নেল দিস্ত্রিক্তশিংদা মতিক চাবা লুচিংবশিং, মতিক চাবা তীমশিং পীবগী থবক অসি মুখ্য মন্ত্রীশিংনা পাংথোকখি। ঙসি থাংজ নুমিৎনি, ছুতিগী মুদতা লৈ, অদুম ওইনমক ইকাইখুম্নরবা মুখ্য মন্ত্রী খুদিংমক্না মতম কাইথোক্তুনা মফম অসিদা ঐগা পুন্না শরুক য়ামিন্নরি। মসিনা রাজ্যগী মুখ্য মন্ত্রীশিংগী থমোইদা এস্পিরেস্নেল দিস্ত্রিক্তশিং অসি কয়া য়াম্না মরু ওইবগে হায়বদু তাক্লি। মখোয়শিংনসু মখোয়গী রাজ্যশিংদা অসুম্না শোথদুনা লৈহৌরবশিং অদুবু রাজ্যগী থাক্তা মান্ননা পুখৎলক্নবা কয়ামুক চেৎনা লেপ্লিবগে হায়বদু, মসিনা অদুগী খুদমনি।
মরুপশিং,
ঐখোয়না উবা ফংঙি মদুদি নাকল অমদনা বজেত হেনগৎলকখি,স্কীমশিংসু শেম্বা লেপ্তে, দেতাদসু ইকোনোমী চাউখৎলকপা অসি উবা ফংখি, অদুবু নিংতম্বগী চহি ৭৫ মতুংদসু, শাংলবা খোংচৎ অসিগী মতুংদা ফাওবা লৈবাক অসিদা জিলা কয়া অমা শোথদুনা অদুমক লৈহৌরি। মতমগী মতুং ইন্না জিলাশিং অসিবু শোথরবা জিলাশিংগী তেগ নপশিনবীখ্রে। নাকল অমদনা লৈবাক অসিগী জিলা কয়া অমদা লেপ্তনা চাউখৎলি, অদুগা অতোপ্পা নাকল অমদনা শোথহৌরবা জিলাশিং অসিনা অসুম-অসুম শোথদুনা লৈহৌরে। মসিগী জিলাশিং অসিনা লৈবাক পুম্বগী চাউখৎপগী মতাংদসু মসিনা চিংথদুনা লৈরে। অপুনবগী ওইবা মওংদা চাউখৎপা উরক্তবদা, শাফরিবা জিলাশিং অদুসু নুংঙাইতবা ফাওই অমসুং মরম অদুনা লৈবাক অসিনা অসিগুম্বা শোথহৌরবা জিলাশিং অসিগী হেন্দ হোল্দিংদা অখন্নবা মিৎয়েং থমলি। ঙসি এস্পিরেস্নেল দিস্ত্রিক্তশিং অসিনা লৈবাক অসিনা চাউখৎপগী লম্বিদা লৈরম্বা অথিংবা-অপনবশিং অদুবু লৈহন্দ্র। নখোয় ময়ামগী হোৎনজমনদগী, এস্পিরেস্নেল দিস্ত্রিক্তশিং অসিনা খোংজেল তপথহনবগী মহুত্তা খোংজেল য়াংখৎহল্লে। ঙসিদি মসিগী এস্পিরেস্নেল দিস্ত্রিক্তশিং অসিনা হান্না য়াম্না য়াংনা চাউখৎলি হায়না খল্লম্বা জিলাশিং অদুদগী হিরম খুদিংমক্তা হেন্না ফজনা থবক তৌদুনা উৎলি। ঙসি মফ অসিদা ইকাইখুম্নরবা মুখ্য মন্ত্রী ময়াম অমা তিল্লি। মখোয়শিং অসিনসু মখোয়গী মাইকৈদসু এসপিরেস্নেল দিস্ত্রিক্তশিংনা শিংথানিংঙাই ওইবা থবক তৌই হায়বসি য়ানিংগনি।
মরুপশিং,
এস্পিরেস্নেল দিস্ত্রিক্তশিংনা চাউখৎপগী কেমপেন অসিদা ঐখোয়না লৌগদবা থৌদাংশিং অদুবু হিরম কয়া অমদা এক্সপান্দ অমসুং রিদিজাইন তৌরি। ঐখোয়গী কন্সতিত্যুশনগী আইদিবা অমসুং স্পিরিৎনা মসিবু মশক নাইবা শক্লোন অমা পীরি। কেন্দ্র-রাজ্য অমসুং লমদম লোকেল আদমিনিস্ত্রেশনগী মরক্তা লৈরিবা তীমৱার্ক্তা মাগী য়ুমফম ওই। মসিবু মশক তাক্লিবদি ফেদরেল স্ত্রকচরদা কোওপরেশন তৌবগী চাউখৎলক্লিবা কলচর অসিবুনি। অমসুং খ্বায়দগী মরু ওইবা ৱাফম অমনা, মসিদা মীশিং য়াম্না শরুক য়ারিবমখৈ, এন্না এফিসিয়েন্তত মোনিতরিং লৈগনি, মদুনা হেন্না আফবা ফল পুরক্কনি।
মরুপশিং,
এস্পিরেস্নেল দিস্ত্রিক্ততা চাউখৎপা পুরক্নবগীদমক্তা এদমিনিস্ত্রেশন অমসুং প্রজাগী মরক্তা দাইরেক্ত কনেক্ত, অমসুং ইমোস্নেল ওইবা মরী অমা লৈবা হায়বসি য়াম্না মরু ওই। অসুম্না তৌদুনা ‘তোপ তু বতম’ অমসুং ‘বতম তু তোপ’ ফ্লো লৈগনি। মসিগী কেমপেন অসিগী য়াম্না মরু ওইবা মগুন অমনা – তক্নোলোজী অমসুং ইন্নোভেশন! ঐখোয়না হৌজিক্কী প্রেজেন্তেশন অদুদসু উখি মদুদি তেক্নোলোজী য়াম্না শিজিন্নবা, গোভর্নেন্স অমসুং দেলিভরীদা ইনোভেতিব ওইবা মওং য়াম্না শিজিন্নরিবা জিলাশিংনা হেন্না ফজনা থবক তৌরি। ঙসি লৈবাক অসিগী তোঙান-তোঙানবা রাজ্যশিংগী এস্পিরেস্নেল দিস্ত্রিক্তশিংদগী সক্সেস স্তোরীজ কয়া অমা ঐখোয়গী মাংদা লৈরে। ঐনা ঙসি জিলা মঙাগী ওফিসিয়েলশিং খক্তমক ৱারী শাবগী খুদোংচাবা ফংলি। অদুবু মসিদা ফম্লিবা ওফিসর কয়া অমগী অতোপ্পা সক্সেস স্তোরী কয়া অমা লৈরমগনি। হৌজিক য়েংবীয়ু, ঐখোয়গী মাংদা অসামগী দরাঙ, বিহারগী শেকপুরা, তেলঙ্গনাদা ভদ্রাদ্রি কোধাগুদম অসি খুদমনি। ইকুই কুইদনা মসিগী জিলাশিং অসিনা অঙাংশিংগী মরক্তা মেলন্যুত্রিশন য়াম্না হেন্না হন্থহনখ্রে। নোর্থ ইস্ততা অসামগী গোলপারা অমসুং মনিপুরগী চান্দেল জিলাদা শা-শনশিংগী তিকা থাবা অদু চহি ৪দা চাদা ২০ ওইরম্বদগী চাদা ৮৫দা য়ৌহনখ্রে। বিহারদা জমুই অমসুং বেগুসরাইগুম্বা জিলা অসিদা মীশিংগী চাদা ৩০ ফাওবা নোংমদা থক্নবা ঈশিং বাল্তিন অমফাওবা য়াম্না ৱানা ফংবা মফম অসিদা ঙসিদি মীশিংগী চাদা ৯০না শেংলবা থক্নবা ঈশিং ফংলে। ঐখোয়না খন্দুনা য়েংবা য়াই মদুদি লাইরবা কয়া অমা,নুপী কয়া অমা অঙাংশিং অমসুং অহল ওইরবশিংগী পুনশিদা মসিনা কয়াদা নুংঙাইবা অহোংবা অমা পুরকখিবগে। ঐনা মসি চুম্নগী মশিং খক্তনি হায়রোই। মশিং খুদিমক্কা মীওই কয়া অমগী পুনশিগা মরী লৈনরিবনি। মশিংশিং অসিদা নখোয়গুম্বা মতিক চারবা মরুপ কয়া অমগী মেন-আৱর্স, মেন-পাৱর মসিদা চংখি, মসিগী মনিংদা নখোয় পুম্নমক্কী অখাং কনবা অমসুং হুমাংমল য়াওরিবনি। ঐনা খঙই মদুদি মসিগী অহোংবা, মসিগী এক্সপরিয়েন্স অসিদা নখোয়না পুনশি চুপ্পা হোৎনখিবা, তানশিনখিবশিং অদু য়াওরিবনি।
মরুপশিং,
ঐবু হায়য়ু হায়রবদি লৈবাক অসিনা এস্পিরেস্নেল দিস্ত্রিক্তশিংদা মাইপাকপা ফংলিবা অসিগী চাউরবা মরমদি কনভর্জেন্সনি অমসুং হৌজিক্তা কর্নাতকাদগী ঐখোয়গী ওফিসিয়েলশিংনা মখোয় করম্না সাইলোসতগী থোরকখিবগে হায়বগী মতাংদা তম্লকখি। রিসোর্স চপ মান্নৈ, সরকারগী মেছিনরী চপ মান্নৈ, ওফিসিয়েল চপ মান্নৈ অদুবু ফলদি তোঙান-তোঙাল্লি। জিলা অমবু য়ুনিৎ অমা ওইনা য়েংবা মতমদা অমসুং জিলা অদুগী তুংগীদমক খন্দুনা থবক তৌবা মতমদা ওফিসরশিং অদুনা মখোয়না লৌরিবা থৌদাং অদু কয়া য়াম্না চাউবগে হায়বদু খঙগনি। ওফিসরশিং অদুনসু মখোয়না লৌগদবা থৌদাং অদুগী মরু ওইবদু খঙগনি অমসুং পর্পোজ ওফ লাইফ অদু ফাওগনি। মখোয়গী মিৎমাংদা অহোংবা কয়া অমা লাকপা উবা ফংগনি অমসুং ফলশিংদু উবশিংদি, মখোয়গী জিলা অদুদা লৈরিবা মীশিংগী পুনশিদা মখোয়না পুরকখিবা অহোংবশিং অদু উরগা, এদমিনিস্ত্রেশনগা মরী লৈনবা ওফিসরশিংদসু মসিদগী সেতিসফেক্সন ফংঙি। অমসুং মসিগী সেতিসফেক্সন অসি ৱাখলগী ৱাংমদা লৈ অমসুং ৱাহৈনা ফোংদোকপা ঙম্লোই। ঐহাক ইশামক্না মসি উখ্রে, কোরোনা হৌদ্রিঙৈগী মমাংদা ঐহাক্না রুল অমা শেমখি মদুদি করিগুম্বা ঐনা রাজ্য অমদা চৎপা মতমদা, এস্পিরেস্নেল দিস্ত্রিক্তকী মীওইশিং অদুবু কৌদুনা অমসুং ওফিসরশিং অদুগা লোইননা ফোংনা ৱারী-ৱাতাই শানৈ অমসুং খন্না-নৈনৈ। মখোয়গা ৱারী-ৱাতাই শানবা মতমদা, ঐহাক্না খঙবা ঙমখি মদুদি মফম অদুদা থবক তৌরিবশিং অদুনা থবক তৌবদা তোপ-তোপ্পা অপেনবা অমা ফাওবা থেংনখি। করিগুম্বা সরকারগী থবক অমা পুনশিগী পান্দম ওইবা মতমদা,করিগুম্বা সরকারগী মেছিনরীনা অমনা অহিংবা পোৎ অমা ওইনা ওইবা মতমদা, তীম স্পরিৎনা থনবা মতমদা, তীম অদুনা কলচর অমগা লোইননা চৎপা মতমদা, পুরকক্কদবা ফল অদু ঐখোয়না এস্পিরেস্নেল দিস্ত্রিক্তশিংদা উবা ফংলিবা অসিগুম্না উবা ফংগনি। অমনা অমগী মতেং পাংদুনা, অমনা অমদা বেস্ত প্রক্তিসশিং শিয়র তৌদুনা, অমনা অমদগী তমদুনা, অমনা অমবু তাকপীদুনা, মসিদগী ওইরক্কদবা খ্বাইদগী ফবা প্রক্তিস অদু গুদ গোভর্নেন্সকী খ্বাইদগী চাউবা লন্নি।
মরুপশিং,
এস্পিরেস্নেল দিস্ত্রিক্তশিংদা তৌরিবা থবকশিং অসি মালেমগী অচৌবা য়ুনিভর্সিতীশিংগীদমক্তসু স্তদী তৌনবগী সবজেক্ত অমা ওইরিবনি। হৌখিবা চহি ৪ অসিদা চাউরাক্না এস্পিরেস্নেল দিস্ত্রিক্ত খুদিংমক্কী জন ধন একাউন্তশিংদা শরুক ৪-৫ থোক্না হেনগৎলকখি। চাউরাক্না ইমুং খুদিংগী তোইলেত অমসুং খুঙ্গং খুদিংগী ইলেক্ত্রিসিতী য়ৌহল্লে। হায়রিবা অসি লাইরবশিংগী য়ুমশিংদা ইলেক্ত্রিসিতী য়ৌহনবা খক্তা নত্তে মসিনা মীয়ামগী পুনশিদা পাঙ্গল হাপ্পীরে অমসুং মফম অসিগী মীশিংনা লৈবাক অসিগী সীস্তেম অসিবুসু থাজবা হেনগৎহল্লে।
মরুপশিং,
ঐখোয়না হোৎনরিবশিং অসিদগী তমজনিংঙাই য়াম্না লৈ। জিলা অমনা জিলা অমগী মাইপাকপা অদুদগী তমগদবনি অমসুং অতোপ্পগী শিংনবশিং অদু এসেস তৌবা ঙমগদবনি। করম্না মধ্য প্রদেশকী ছত্তপুর জিলাদা চই মরিগী মনুংদা মীরোল্লবী নুপীশিংগী অহানবা ত্রাইমেস্তর-রেজিস্ত্রেশন তৌবগী চাং অসি চাদা ৩৭তগী ৯৭তা হেনগৎলকখি? করম্না অরুনাচলগী নামসাইদা, হরিয়ানাগী মেৱাততা অমসুং ত্রিপুরাগী ধলাইদা ইন্সতিত্যস্নেল দিলিভরী অসি চাদা ৪০-৪৫দগী ৯০দা হেনগৎলকখিবনো? করম্না কর্নাতকাগী রাইচুরদা চাং নাইনা অহেনবা ন্যুত্রিশন ফংলিবা মীরোল্লবী নুপীশিংগী মশিং অদু চাদা ৭০দগী ৯৭ হেনগৎলকখিবনো? করম্না হিমাচল প্রদেশকী চাম্বাদা গ্রাম পঞ্চায়তকী ধাক্তা চোমন সার্বিস সেন্তরশিংগী কোভরেজ অদু চাদা ৬৭তগী ৯৭তা হেনগৎলকখিবনো? নত্রগা ছত্তিসগরগী সুকমাদা, অঙাংশিং তিকা থাবগী চাং অসি চাদা ৫০ খক্তমক ওইরম্মি অদুবু হৌজিক্তি চাদা ৯০ তিকা থাদোকখ্রে। মসিগী সক্সেস স্তোরী খুদিংমক অসিদা লৈবাক অপুনবগী এদমিনিস্ত্রেশনগী ওইনদি অনৌবা কয়া অমা তমশিনবগুম্বনি অমসুং অনৌবা পরা কয়া অমসু লৈরি।
মরুপশিং,
নখোয়না উখ্রে মদুদি এস্পিরেস্নেল দিস্ত্রিক্তশিংদা লৈরিবা মীশিংদা খুমাং চাউশিন্নিংবগী খৌরাংবা লৈ, মখোয়দা এস্পিরেশন কয়া য়াম্না লৈরমগনি। জিলা অইগী মীশিংনা মখোয়গী পুনশিগী শরুক অয়াম্বা খুদোংচাবা কয়া অমত্তা ফংদনা অমসুং অৱাবা কয়া অমা মায়োক্নদুনা লাকখি। পোৎ অপিকপদগী অপিকপা অমগীসু মখোয়না অৱাবা মায়োক্নবা তারম্মি। মখোয়না অমম্বা অদুমতিক্কী উখিবনা অমম্বা অসিদগী থোরক্নবা মখোয়দা ঙাইঙমদবা ফাওই। মরম অদুনা মীশিংনা থৌনা উৎথোকপদা কিদ্রিবসে, রিস্ক লৌবা কিদ্রিবসে অমসুং খুদোচাবা অমা হেক ফংবগা, মদুগী কান্নবা লৌই। এস্পিরেস্নেল দিস্ত্রিক্তশিংদা লৈরিবা মীশিং অদুগী, খুনাই অদুগী পাঙ্গল থৌনা অদু ঐখোয়না খঙজিনগদবনি। ঐনসু থাজৈ মদুদি, মসিনা এস্পিরেস্নেল দিস্ত্রিক্তশিংদা তৌরিবা প্রোজেক্তশিং অদুদসু মসিনা মরম ওইরগা পুরক্লিবা অহোংবশিং অদুসু উবা ফংলি। মফম অসিগী মীশিংসু চাংথোরক্তুনা নখোয়গা থবক তৌমিন্নৈ। চাউখৎপা পাম্বগী অপাম্বা অদুনা পুন্না চৎমিন্নবগী লম্বি অমা ওইহল্লে। মীয়াম অমসুং এদমিনিস্ত্রেশন্না চপ য়ুংনা লেপ্লবদা, করম্না মতুংদা শোথদুনা লৈহৌদোরিবনো। মসিগী মতুং তারকপদি মমাংলোমদা চখৎপা খক্তনি। অমসুং ঙসিদি এস্পিরেস্নেল দিস্ত্রিক্তশিংগী মীশিংনা মসিনি তৌরিবসি।
মরুপশিং,
হৌখিবা চহিগী ওক্তোবর থাদা, ঐহাক্না মুখ্য মন্ত্রী অমসুং প্রধান মন্ত্রী ওইনা থৌ পুদুনা মীয়ামগী সেবা তৌবগী চহি ২০ হেন্না হেনখ্রে। দিকেদ কবা অমগী মমাংদগীসু ঐহাক্না লৈবাক অসিগী মফম মফমদা পাংথোক্লিবা এদমিনিস্ত্রেসনগী থবক তৌবগী মওংশিংসু ঐহাক্না য়াম মুন্না য়েংলকখি। ঐগী এক্সপেরিয়েন্সকী মতুং ইন্না ৱারেপ অমা লৌবা মতমদা লৈবা সিলোসশিংদুদগী থবক অদু পাংথোকপা মতমদা লৈবা সিলোসতুনা য়াম্না হেন্না শোকপা হেল্লি। অমসুং থবক পাংথোকপা মতমদা সিলোস লৈত্রবদি, লৈরিবা রিসোর্সশিং অদুগী ওপ্তিমম য়ুতিলাইজেসন তৌবা ঙম্মি হায়বসে এস্পিরেস্নেল দিস্ত্রিক্তশিংনা উৎখ্রবনি। সিলোস লৈত্রবদি ১+১, ২ ওইদে, সিলোস লৈত্রবদি ১+১, ১১ ওরকই। মসিগী অপুনবগী শক্তি অসি ঙসি ঐখোয়না এস্পিরেস্নেল দিস্ত্রিক্তশিংদা উবা ফংলি। করিগুম্বা ঐখোয়না গুদ গভর্নেন্সকী মরু ওইবা নিয়মশিংবু ইন্দুনা চৎপা ঙম্লবদি য়াম্না অরিকপা রোসোর্সশিংগী মতেংনসু ঐখোয়না অফবা ফল ফংবা ঙমগনি হায়বসে ঐখোয়গী এস্পিরেস্নেল দিস্ত্রিক্তশিংনা উৎখ্রবনি। অমসুং মসিগী কেম্পেন অসিদা লৌখৎকখিবা অপ্রোচ অসিমক অঙকপা অমনি। এস্পিরেস্নেল দিস্ত্রিক্তশিংদা লৈবাক অসিগী অহানবা এপ্রোচতি দিস্ত্রিক্তশিং অসিগী মরু ওইবা অৱাবাশিং খংদোকপা ওইখি। মসিগীদমক, মীচমগা হকথেংননা উনদুনা মখোয়না থেংনরিবা অৱাবাশিং অদুগী মরমদা হংনখি। ঐখোয়গী অনিসুবা অপ্রোচতনা - এস্পিরেস্নেল দিস্ত্রিক্তশিংগী এক্সপেরিয়েন্সকী মতুং ইন্না, ঐখোয়না থবক পাংথোকপগী মওংদা নোংমা নোংমগী চাওখৎপগী মায়কৈদা অহোংবা পুরক্লি। মেজরেবল ইন্দিকেতর্সকী সেলেক্সন তৌবা, হৌজিক হৌজিক লৈরিবা দিস্ত্রিক্তকী ফিভমশিং অসিগা মপান লমদম অমসুং লৈবাক অসিগী খ্বাইদগী অফবা ফিভমশিংগা চাংদম্নবা, চাওখৎপগী চাংগী রিয়ল তাইম মোনিতরিং তৌবা , অতোপ্পা দিস্ত্রিক্তশিংগা হেল্দী কম্পিতিসন তৌবা অমসুং বেস্ত প্রেক্তিসেসপু রেপ্লিকেত তৌবগী নুঙাইবা ফাওবা, হরাওবা অমসুং হোৎনবা য়াওবা, অসুম্না ঐখোয়না থবক পাংথোকপগী মওং অদু খনখি। দিস্ত্রিক্তশিং অসিদা এফেক্তিভ তীম অমা শেমগৎপা ঙম্বা হায়বসিনা ঐখোয়গী কেম্পেন অসিগী অহুম শুবা অপ্রোচ ওইখি। খুদম ওইনা ওফিসরশিংগী স্তেবল ওইবা তেনিয়োরনা নিয়মশিং হেন্না ফজনা পাংথোকপদা য়াম হেন্না মতেং পাংখি হায়না হৌজিক্তা নিতি আয়োগনা হায়খি। অমসুং মসিগীদমক ঐহাক্না মুখ্য মন্ত্রীশিংবু ইকাইখুম্নবা উৎলি। নখোয় পুম্নমক্না মসিগী এক্সপেরিয়েন্স অসি নশানা খঙবা ঙম্লে। গুদ গভর্নেন্সকী মমলবু ময়াম পুম্নমকনা খংনবনি ঐনা ৱা অসে হঞ্জিন হঞ্জিন্না হায়রিবসে। ঐখোয়না এম্ফাসিস ওন বেসিক্কী মন্ত্রবু ইন্দুনাবু চৎপা ঙম্লবদি, মদুগী ফলসু ঐখোয়না ফংবা ঙমগনি। অমসুং ঙসি ঐনা মসিদা পোৎ অমগসু হাপচন্নিংঙি। নখোয়না ফীল্দ ভিজিত, ইন্সপেক্সন অমসুং নাইত হাল্তকীদমক নখোয়না দিতেল গাইদালাইন শেমগদবনি, মোদেল অনৌবা অমা শেমগদবনি। মদুগা য়েংবিয়ু, মসিনা নখোয়বু কয়াম কান্নবা পুরকপগে হায়বদো।
মরুপশিং,
এস্পিরেস্নেল দিস্ত্রিক্তশিংদা মাইপাকখিবা অদু য়েংলগা, লৈবাক অসিনা মশাগী পান্দম অদু অমুক হেন্না চাউথোকহনখ্রে। ঙসি নিংখা তমখিবগী য়াম্না য়াইফরবা মতম অসিদা লৈবাক অসিগী পান্দমদি সার্বিসশিং অমসুং ফেসিলিতীশিংদা ১০০% সেচুরেসন! হায়বদি ঐখোয়না হৌজিক ফাওবদা ফংখিবা মাইপাকপশিং অদুদগী হেন্না শাংলবা কয়া অমা মায়োক্নগদৌরিবনি। অমসুং অৱাংবা থাক্তা থবক তৌগদৌরিবনি। ঐখোয়গী জিলাদা খুঙ্গং খুদিংমক্তা রোদ করম্না য়ৌহনগনি, মীপুম খুদিংমক্তা আয়ুশমান ভারত কার্দ করম্না য়ৌহনগনি, বেঙ্ক একাউন্তকী এরেঞ্জমেন্তশিং, লাইরবা ইমুং খুদিংমক উজজ্বলা গ্যাস কনেক্সনগী পীগদবনি,পেন্সন অমসুং হাউজিং ফেসিলিতীশিং অসিগী খুদোংচাবা ফংহনগদবনো, হায়রিবশিং অসি জিলা খুদিংমক্কী তাইম বা্ন্দ তার্গেত ওইগদবনি। অসুম্না জিলা খুদিংমক্না লাক্কদবা চই অনিগীদমক্তা মশাগী ভিজন থমগদবনি। নখোয়না মথংগী থা ৩গী মনুংদা লোইশিনবা ঙমগদবা অসিগুম্বা থবক ১০ খনবা য়াই অমসুং মসিনা মীচমশিংগী পুনশিদা ইজ ওফ লিবিং হেনগৎহনগদবনি। অসুম্না আজাদিকা অমৃত মাহোতসবকা মরী লৈনবা তাস্ক ৫ অমহেক্তা খন্দুনা, মদুবু মপুং ফানা পাংথোক্কদবনি। মসিগী থবক অসি, পুৱারী ওইবা মতম অসিদা, নখোয়গী, নখোয়গী জিলাগী, জিলাগী মীশিংগী পুৱারী ওইগদবা মাইপাকপা অমা ওইগদবনি। লৈবাক অসিনা এস্পিরেস্নেল দিস্ত্রিক্তশিবু চাউখৎহনবদা থবক তৌরিবা অদুগুম্না নখোয়নসু নখোয়গী জিলাদা ব্লোক লেভেলদা নখোয়গী প্রায়োরিতীশিং অমসুং পান্দমশিং অদু থম্বা য়াই। নহাক্না থৌদাং লৌরিবা জিলা অদুগী অফ-ফত্তশিং অদুসু খঙদোক্কদবনি অমসুং মখোয়গা কনেক্ত তৌগদবনি। মসিগী মগুনশিং অসিদা জিলা অদুগী পোতেন্সিয়েল অদু লৈরিবনি। নহাক্না উরম্লগনি ‘ৱান দিস্ত্রিক্ত, ৱান প্রোদক্ত’ হায়বসি জিলাগী মগুনশিং অদুদা য়ুমফম ওইরিবনি। নখোয়গী জিলা অদু নেস্নেল অমসুং গ্লোবেলগী ধাক্তা মশক খঙ্নবা হায়বসি নখোয়গী মিসন অমা ওইনা লৌগদবনি। মসিনা হায়বদি নখোয়না ভোকেল ফোর লোকেল অসি নকোয়গী জিলাশিংদসু মসিগী মন্ত্রা অসি শিজিন্নগদবনি। মসিগীদমক্তা নখোয়না চৎনবীগী ওইবা প্রোদক্তশিং অমসুং স্কিলশিং অদুবু মশক খঙদোক্কদবনি অমসুং ভেল্যু চেনশিং অদুবু কনখৎহনগদবনি। দিজিতেল ইন্দিয়াগী মওংদা লৈবাক অসিনা সাইলেন্ত রিভোলভুশন অমা উবা ফংলি। ঐখোয়গী জিলা অমত্তা মসিদা শোথদুনা লৈহৌরোইদবনি। ঐখোয়গী লৈবাক অসিগী খুঙ্গং খুদিংমক্তা দিজিতেল ইনফ্রাস্ত্রকচর য়ৌহনগদবনি অমসুং মসিনা য়ুমথোং খুদিংগী সার্বিসশিং অমসুং ফেসিলিতীশিং য়ৌহন্নবগী পাম্বৈ অমা ওইহনবা হায়বসি য়াম্না মরু ওই। নিতি আবোগকী রিপোর্তকী মতুং ইন্না চাউখৎপা থিন্থদুনা লৈহৌবা জিলাশিংগী দি.এম.শিং অমসুং সেন্ত্রেল ওফিসরশিংনা অখন্ননা খরা হেন্না হোৎনবগী মথৌ তাগনি। ঐনা নিতি আয়োগতসু জিলাগী দি.এম.শিংনা মখোয় মশেলগী মরক্তা তোইনা ইন্তরেক্সন তৌনবা মেকানিজম অমা শেম্নবা হায়রগনি। জিলা খুদিংমক্না অমনা অমগী বেস্ত প্রক্তিসশিং অদু মশা-মশাগীদা চৎন্নগদবনি। কেন্দ্রগী মন্ত্রালয় খুদিংমক্না তোঙান-তোঙানবা জিলাশিংদা থেংনরিবা চেলেঞ্জ খুদিংমক দোক্যুমেন্ত তৌগদবনি। মখোয়না মসিগী মতাংদা পি.এম. গতিশক্তি মাস্তর প্লানদগী করম্বা মতেং লৌবা য়াগনি হায়বদুসু য়েংগদবনি।
মরুপশিং,
ঙসিগী থৌরম অসিদা, ঐনা নখোয়দা চেলেঞ্জ অমা তৌবা পাম্লি, অনৌবা পানদম অমগা পীবা পাম্লি। মসিগী চেলেঞ্জ অসি রাজ্য ২২গী জিলা ১৪২গীদমক্তনি। হায়রিবা জিলাশিং অসি চাউখৎপগী লমজেলদা শোথদুনা লৈহৌদে। মখোয়শিং অসি এস্পিরেস্নেল দিস্ত্রিক্তশিংগী কেতেগোরীগী মনুং চন্দে। মখোয়শিংদি মাংজিল থাদুনা লৈরি। অদুবু হিরম কয়া অমদা মাংজিল থাজরবসু হিরম অমা অনিদা শোথদুনা লৈহৌরে। মরম অদুনা ঐনা মন্ত্রালয়শিংদা মখোয়গী মন্ত্রালয়শিং অসিগুম্বা পেরামিতরশিং অসি খঙদোক্নবা হায়খি। খরা অমনা জিলা তরা থিরকখি, খরা অমনা জিলা মরি থিরকখি, খরা অমনা জিলা তরুক থিরকখি, হৌজিক ফাওবদা অসিখৈদি ফংলে। খুদম ওইনা জিলা অমদা হিরম খুদিংমক্তা লোইনা ফরগা মেলন্যুত্রিসনগী অৱাবা লৈ। অসুম্না জিলা অমদনা ইন্দিকেতর পুম্নমক ফরগা এজুকেশনদা শোথদুনা লৈহৌরে। সরকারগী তোঙান-তোঙানবা মন্ত্রালয়শিংনা, তোঙান-তোঙান দিপার্তমেন্তশিংনা অসিগুম্বা জিলা ১৪২গী লিস্ত অমা শেমখি। হায়রিবা পেরামিতর অমা-অনি অসিদা তোঙান-তোঙানবা জিলা ১৪২ অসি শোথদুনা লৈহৌরে, হায়রিবা জিলাশিং অসিদুস কোলেক্তিব এপ্রোচকা লোইননা এস্পিরেস্নেল দিস্ত্রিক্তশিংদা তৌখিবা অদুগুম্না তৌগদবনি। মসি সরকারগী, ভারত সরকারগী, রাজ্য সরকারগী, জিলাগী এদমিনিস্ত্রেশনগী, সরকারগী মেছিনরীগীদমক্তদি অনৌবা তাঞ্জা অমসুং চেলেঞ্জ অমসুনি। মসিগী চেলেঞ্জ অসি ঐখোয় ময়াম পুন্না মপুং ফাহনগদবনি। মসিদা মুখ্যমন্ত্রীশিংগী কোওপরেশন ফংদুনা লাক্লি অমসুং তুংদসু ফংখিগনি হায়বা ঐহাক্না থাজৈ।
মরুপশিং,
হৌজিক কোরোনাগী মতমসু ওইরি। কোরোনাগীদমক্তা শেম-শাবা, মসিগী মেনেজমেন্ত, অমসুং কোরোনাগী মনুংদা চাউখৎপগী খোংজেলসু কায়হন্দনা থমবা অসিদসু জিলা খুদিংমক্না চাউরবা থৌদাং লৌরি। মসিগী জিলাশিং অসিদসু তুংদা লাক্কদবা শিংনবশিং অদুবু য়েংলগা হৌজিক্তগী হৌনা থবক তৌবা হৌগদবনি।
মরুপশিং,
ঐখোয়গী ঋষিশিংনা হায়খি – “জল বিন্দু নিপাতেন ক্রমস:পুর্য়তে ঘত:” মসিগী ৱাহন্থোক্তি ঈশিং মরিক মরিক্না চফু থনহল্লি। মরম অদুনা এস্পিরেস্নেল দিস্ত্রিক্তশিংদা নখোয় খুদিংমক অদুনা নখোয়গী জিলা অদুবু চাউখৎপগী অনৌবা থাক অমদা পুখৎলগনি। মসিদা তিনবা য়াওরিবা সিভিল সার্বিসেস কলীগশিংদা ৱাফম অমতংদি নিংশিংনবা হায়জগে। সার্বিস অসিদা নখোয়গী অহানবা নুমিৎ অদুবু শোইদনা নিংশিংগদবনি। নখোয়না লৈবাক অসিগীদমক্তা কয়া য়াম্না তৌনিংবগে, কয়া য়াম্না এনর্জেতিক ওইখিবগে, সেবা তৌনিংবগী ৱাখল্লোন কয়া য়াম্না পোকখিবগে। ঙসি মদুগী ৱাখল্লোনা অদুগা লোইননা খোং থাংগদবনি। নিংতম্বগী অসিগুম্বা ফরবা মতম অসিদা তৌগদবা মবাম লৈ, ফংগদবা মবাম অমা লৈ। এস্পিরেস্নেল দিস্ত্রিক্ত খুদিংমক্কী চাউখৎপনা লৈবাক অসিগী মঙলান অদুবু মঙফাওনহনগদৌরিবনি। নিংতম্লবা মতুং চহি চাম্মা মপুং ফরবা মতুংদা অনৌবা ভারত অমগীদমক্তা ঙনা মঙখিবা মঙলান অদুবু মঙফাওনহন্নবগী লম্বি অসি ঐখোয়গী জিলাশিং অমসুং খুঙ্গংশিং অসি ফাওদুনা চৎলি। ঐহাক্না থাজৈ মদুদি নখোয়না হোৎনবা মতমদা অঙম্বা মখৈ তৌগনি। লৈবাক অসিনা মখোয়গী মঙলানশিং অদু মঙফাওনহনবা মতমদা মরুপশিং নখোয়গী চাউরবা থৌদাং অমা মসিগী তাংনা থোকপা তাঙ্কক অসিদা য়াওগদৌরিবনি। মসিগী থাজবা অসিগা লোইননা, ঐহাক্না মুখ্য মন্ত্রী পুম্নমকপু থাগৎপা ফোংদোক্লদুনা নহা ওইরিবা মরুপশিংনা নখোয়গী পুনশিংদা হোৎনখিবশিং, ফল পুরকখিবশিং, অদুগীদমক্তা য়াম্না হরাওবা ফোংদোক্লি, থাগৎপা ফোংদোক্লি! ২৬ জনুৱারীসু নকশিল্লকএ, মদুগীসু প্রেসর লৈ, জিলাগী মেজিস্ত্রেতশিংনা অমুক হেন্না প্রেসর লৈ। হৌখিবা চহি অনিদগী কোরোনাগী মায়োক্তা লান্থেংনবা মতমদা নখোয়না ফ্রন্তলাইনদা লৈদুনা লাক্লি। অমসুং অসিগুম্বা ফিভম অসিদা থাংজা নুমিৎ অসিদা ঐহাক্না নখোয়বু ঐগা লৈমিন্নবা অৱাবা অমুক পী, অদুম ওইনমক নখোয় ময়াম্না হরাও তয়াম্বা অমসুং থৱায় য়াওবগা লোইননা মফম অসিদা তিনবা অসি, ঐগী ওইনদি মসি য়াম্না হরাওনিংঙাইনি। নখোয় ময়াম্বু য়াম্না থাগৎপা ফোংদোক্লি! য়াম্না অফবা-য়াইফবা ওইরসনু হায়না পাউজেল পীরি!


text:
সার্স-কোভি-টু য়াওনা কোরোনাভাইরাস মখল কয়া হাত্তোকপা ঙম্বা মীওইবগী এন্টিবোডিশিং থেংনরে
নিউ ইয়র্ক, আগস্ট ৮ : কোরোনাভাইরাস মখল কয়া হাত্তোকপা ঙম্বা মীওইবগী হকচাংদা য়াওবা এন্টিবোডিশিং সাইন্টিস্টশিংনা থেংনখ্রে। মসিনা কেরোনা ভাইরাস মখল কয়া ঙ
নিউ ইয়র্ক, আগস্ট ৮ : কোরোনাভাইরাস মখল কয়া হাত্তোকপা ঙম্বা মীওইবগী হকচাংদা য়াওবা এন্টিবোডিশিং সাইন্টিস্টশিংনা থেংনখ্রে। মসিনা কেরোনা ভাইরাস মখল কয়া ঙাকথোপদা শীজিন্নবা য়াগদবা ভেক্সিন পুথোক্নবগী লম্বী ওইরকপা য়াই হায়না থাজরি।
হায়রিবা এন্টিবোডিশিংসি কোভিদ- ১৯ দগী রিকোভার তৌবা মীশিংদা থেংনখিবনি হায়না য়ুনিভার্সিটি অব ওয়শিংটনগী টিম অমনা ফোঙদোকখি। জার্নেল সাইন্সতা য়াওরকখিবা ষ্টাডি অদুদা রিসার্চ তৌবশিংনা থেংনখিবা বেটা-কোরোনাভাইরাস কয়াদা ক্রোস-রিএক তৌবা হিউমেন মোনোক্লোনেল এন্টিবডি ৫ গী রিসার্চ মতাঙদা শন্দোক্না তাকখি।
স্টাডিসিদা কোভিদ-১৯ কনভালেসেন্ত ডোনারশিংদগী মেমোরি বি সেলশিং য়েংশিনখি। মেমোরি বি সেল হায়রিবা অসি মমাঙদা হকচাংদা এটেক তৌনবা কয়ারক হোৎনখিবা পোথোজেনশিং চঙলকপা মতমদা য়াম্না থুনা মশক খঙদোক্তুনা এটেক তৌবা হোয়াইট ব্লাড সেলশিংনি।
য়াম্না আশা লৈবা এন্টিবোডি মঙা অসিগী মনুংদা সাইন্টিষ্টশিংনা এস ২ পি ৬ কৌবা অমা তোখায়না খায়দোক্তুনা মীৎয়েং চঙলি। মোলিকুলার স্ট্রাকচার এনালাইসিস অমসুং ফাঙ্কশনেল স্টাডি তৌবদা মসিগী এন্টিবোদি অসিনা বেটা কোরোনাভারাসকী সাবজেনেরা ৩ হাত্তোকপা ঙম্মী হায়না খঙখি।
এন্টিবোডিশিং অসিনা ভাইরাসশিংগী স্পাইক প্রোটিন্দা য়াওবা স্টেম হেলিক্স কৌবা স্ট্রাকচার অমদা টার্গেট তৌই। মসিগী ষ্টেম হেলিক্স অসি কোরোনাভাইরাসশিংনা মিউটেট তৌবা মতমদসু লেংদনা লৈবা অমনি হায়রি।
এন্টিবোডিশিং অসি কোভিদ-১৯ লাইনা থোকহল্লিবা সার্স-কোভি-টু ভাইরাস থাজিন্দ্রিঙৈ পুং ২৪ ৱাৎলিঙৈদা উচিদা টেষ্ট তৌবদা ভাইরেল লো হন্থহনবা ঙমখি হায়রি।
সোর্স: পোক্নফম


text:
ত্রাইবেল এফিয়র্স মন্ত্রালয়
কোবিদ-১৯না থোকহল্লিবা খুদোংচাদবা মরক অসিদা ত্রাইবেলশিংবু মতেং পাংনবা সরকারনা রাজ্যশিংদা মাইনর ফোরেস্ত প্রদ্যুস লৌখৎপগী খোংজেল হেনগৎনবা হায়খ্রে
রাজ্যশিংনা মাইনর ফোরেস্ত প্রদ্যুস লৌখৎপগী থৌওংশিংগী পাউদম পীনবা তি.আর.আই.এফ.ই.এ.দি.না ওনলাইন মোনিতরিং দেশবোর্দ অমা শেমখ্রে
Posted On:
03 MAY 2020 4:23PM by PIB Imphal
এম.এফ.পি. খোমজিনবগী চপ চাবা মতম ওইরিবা অসি য়েংলদুনা ত্রাইবেল এফিয়র্স মন্ত্রালয়না কোবিদ-১৯না থোকহল্লিবা খুদোংচাদবা মরক অসিদা ত্রাইবেলশিংবু মতেং পাংনবা সরকারনা রাজ্যশিংদা মাইনর ফোরেস্ত প্রদ্যুস লৌখৎপগী খোংজেল হেনগৎনবা হায়খ্রে।
রাজ্যশিংনা মাইনর ফোরেস্ত প্রোদ্যুস খোমগৎপগী থবক হৌখ্রে অমসুং রাজ্য ১০দা হৌজিক্কী ওইনা থবক পাংথোকপা হৌখ্রে। ঙসি ফাওবদা শেনবা চহি ২০২০-২০২১গী ওইনা লুপা কোতি ২০.৩০গী শেনফমগী পোত্থোকশিং খোমগৎখ্রে। কোবিদ-১৯গী লাইচৎ অসিনা মরম ওইদুনা অরুবা ফিভম অমা ওইহল্লিবা অসি য়েংলদুনা ত্রাইবেল এফিয়র্স মন্ত্রালয়না মে ১, ২০২০দা ফোরেস্ত প্রোদ্যুস ৪৯গী শেমদোক্লবা এম.এস.পি. লাওথোকখ্রবা মতুংদগীদি এম.এফ.পি. খোমগৎপগী অপুনবা থবক অসি হেন্না খুমাং চাউশিল্লগনি।
রাজ্যগী থাক্তা মাইনর ফোরেস্ত প্রোদ্যুস খোমগৎপগী থবক অসিগী মরমদা পাউদম্নবা হায়দুনা ওনলাইন মোনিতরিং দেশবোর্দ অমা শেমখ্রে। দেশবোর্দ অসি বন ধন মোনিৎ দেশবোর্দ কৌই অমসুং মসি পঞ্চায়ত অমসুং বন ধন কেন্দ্রগী মরক্তা মেল নত্ত্রগা মোবাইলগী খুত্থাংদা পাউ ফাওননবগীদমক্তা শেমখিবা “ত্রাইফেদ ই-সম্পর্ক সেতু”গী শরুক অমনি। ত্রাইফেদনা খুঙ্গং লাখ ১০, জিলা অমসুং রাজ্যগী থাক্তা লৈবা পার্ত্নরশিং, এজেন্সীশিং অমসুং এস.ঐচ.জি.শিং শম্নহন্নবা হোৎনরি। রাজ্যগী ইম্প্লিমেন্তিং এজেন্সীশিংনা মখোই মখোইগী রাজ্যশিংদা থবক হৌখিবগা লোইননা দেশবোর্দ অসি অপদেৎ তৌবা হৌনরে।
রাজ্যনা হাৎ বজারশিংদগী এম.এফ.পি. খোম্নবগীদমক বন ধন কেন্দ্রশিং অসি প্রাইমরী প্রোক্যুর্মেন্ত এজেন্ত ওইনা হাপ্লে। বন ধন কেন্দ্রনা প্রধান মন্ত্রী বন ধন প্রোগ্রামগী মখাদা লুপা কোতি ১.১১গী শেনফম ওইবা এম.এফ.পি. মেত্রিক তোন ৩১.৩৫ খোমগৎখ্রে, ত্রাইবেল বেনিফিসরী লাখ ৩.৬পু ললোন ইতিক তৌনবা লম্বী পীবা ওইনা রাজ্য ২১ অমসুং য়ু.তি. ১দা ভি.দি.ভি.কে. ১১২৬কী অয়াবা পীখ্রে।
ত্রাইবেলগী মীশিং য়াম্না লৈবা লৈবাক অসিগী রাজ্য ২২দা বন ধন কেন্দ্রগী স্কিম অসি থবক তৌবা হৌরে অমসুং মসিনা লৈবাক অসিদা লৈরিবা ত্রাইবেল ইমুং মনুং কোতি ১.১দা কান্নবা পীবা ঙম্বগী মতিক লৈ।
‘ইন্সতিত্যুসনেল সপ্পোর্ত ফোর দিবেলপমেন্ত এন্দ মের্কেতিং ওফ ত্রাইবেল প্রদক্তস’ হায়রিবা স্কিম অসিদা মিনিমম সপ্পোর্ত প্রাইস কম্পোনেন্ত অমসুং ভেল্যু এদিসন কম্পোনেন্ত অমা য়াওদুনা পোৎ খোমজিনবা ত্রাইবেলশিংগী শেন্থোক হেনগৎহন্দুনা মখোইগী মরক্তা মসিবু থবক অমা ওইনা ত্রাইবেল গেদররশিংগী ওইনা অৱাংবা অমসুং মহুৎ হঞ্জিনবা য়াবা মমল ফংনবা হায়দুনা ত্রাইবেল এফিয়র্স মন্ত্রালয়না এম.এফ.পি.গী শেমদোক্লবা এম.এস.পি.গী মমলগী পরীং অমা মে ১, ২০২০দা শেমখ্রে। হায়রিবা অসি এম.এফ.পি. প্রাইসিং সেল অমসুং এম.এফ.পি. মরাং কায়না লৈবা রাজ্যশিংগা তান্নদুনা কোবিদ-১৯না পুন্সি মহিংদা অকাইবা পীরবা ত্রাইবেল গেদররশিংগী কান্ননবা হায়দুনা শিনখিবনি। শেমদোক্লবা মমল অসিনা ত্রাইবেল গেদররশিংদা তঙাই ফদ্রবা মতেং কয়া পাংলগনি অমসুং রাজ্যশিংদগী এম.এফ.পি. খোমগৎপগী থৌওংসু হেন্না খুমাং চাউশিল্লগনি। এম.এফ.পি. পোত্থোকশিংগী শেমদোক্লবা মমলশিং মখাদা পীরিঃ
(কিলোগ্রাম অমদা ওইবা লুপা)
মথং মনাও মাইনর ফোরেস্ত প্রোদ্যুস (এম.এফ.পি.) হৌজিক্কী এম.এস.পি. শেমদোক্লবা এম.এস.পি.
১. মঙ্গে (মরু য়াওবা) (তমরিন্দস ইন্দিকা) ৩১ ৩৬
২. লম্লক্তা ফংবা খোইহি ১৯৫ ২২৫
৩. গুম করায়া (স্তরক্যুল্য উরেনস) ৯৮ ১১৪
৪. করঞ্জ মরু (পোঙ্গামিয়া পিন্নাতা) ১৯ ২২
৫. সাত মরু (শোর্যা রোবস্তা) ২০ ২০
৬. মাহুৱা মরু (মধুকা লোঞ্জিফোল্যা) ২৫ ২৯
৭. সাল মনা (শোর্যা রোবস্তা) ৩০ ৩৫
৮. মরু য়াওবা চিরোঞ্জী পোদ (ব্যুকেনিনা লাঞ্জন) ১০৯ ১২৬
৯. মাইরোবলান (তর্মিনাল্যা চেব্যুলা) ১৫ ১৫
১০-ক) এ. রঙ্গীনি লাক ১৩০ ২০০
১০-খ) কুসুমী লাক ২০৩ ২৭৫
১১. কুসুম মরু (স্ক্লৈকেরা ওলিওসা) ২০ ২৩
১২ নীম মরু (এজাদাইরেক্তা ইন্দিকা) ২৩ ২৭
১৩ পুৱার মরু (কেসিয়া তোরা) ১৪ ১৬
১৪ বহেদা (তর্মিনালিয়া বেল্লিরিকা) ১৭ ১৭
১৫ চিংদা হৌবা শুমচিৎ পাম্বী (থাইসানোলেনা মেক্সিমা) ৩০ ৫০
১৬ অকংবা শিকাকাই পোদ (একাসিয়া কোন্সিন্না) ৪৩ ৫০
১৭ বাইল পল্প (অকংবা) (এগল মার্মেলোস) ২৭ ৩০
১৮ নগরমোথা (সাইপেরস রোতুন্দাস) ২৭ ৩০
১৯ শতাবারী মরা (অকংবা) (এস্পারাগস রেস্মোসস) ৯২ ১০৭
২০ গুরমার/ মধুনাশিনী (জিম্নেমা সিল্বেস্ত্রে) ৩৫ ৪১
২১ কলমেঘ (এন্দ্রোগ্রাফিস পেনিক্যুলাতা) ৩৩ ৩৫
২২ মঙ্গে (মরু য়াওদবা) (তমরিন্দস ইন্দিকা) ৫৪ ৬৩
২৩ গুগুল (একজুদেৎস) ৭০০ ৮১২
২৪ মাহুৱা লৈ (অকংবা) (মধুকা লোঞ্জিফোলিয়া) ১৭ ৩০
২৫ তেজ পতা (অকংবা)
(সিন্নামোমম তমালা অমসুং সিন্নামোমম এস.পি.) ৩৩ ৪০
২৬ জামুন অকংবা মরু (সাইজিজিয়ম ক্যুমিনি) ৩৬ ৪২
২৭ হৈক্রু অকংবা (মরু য়াওদবা) (ফাইলান্থস ইম্বলিকা) ৪৫ ৫২
২৮ মার্কিং নৎ (সেমিকার্পস এনাকার্দিয়ম) ৮ ৯
২৯ সোপ নৎ (অকংবা) (সাপিন্দস এমার্জিনেতস) ১২ ১৪
৩০ ভাভা মরু (এমালতাস কেসিয়া ফিস্ত্যুলা) ১১ ১৩
৩১ অর্জুনা বার্ক (তর্মিনালিয়া অরজুনা) ১৮ ২১
৩২ কোকুম (অকংবা) (গার্সিনিয়া ইন্দিকা) ২৫ ২৯
৩৩ গিলো (তিনস্পোরা কোর্দিফোলিয়া) ২১ ৪০
৩৪ কাউঞ্চ মরু (ম্যুকুনা প্র্যুরিএন্স) ১৮ ২১
৩৫ চিররাতা (স্বরসিয়া চিরায়িতা) ২৯ ৩৪
৩৬ ভেবিদিং/ভেভদিং (ইম্বেলিয়া রাইবেস) ৮১ ৯৪
৩৭ অকংবা দৱাইফুল (ৱুদফোর্দিয়া ফ্লোরিবুন্দা) ৩২ ৩৭
৩৮ নক্স বোমিকা (স্ত্রকনোস নক্স বোমিকা) ৩৬ ৪২
৩৯ বন তুলসি মনা (অকংবা) (ওসিমম তেনুইফ্লোরম) ১৯ ২২
৪০ খিরনি (হেমিদেস্মস ইন্দিকস) ৩০ ৩৫
৪১ বাকুল (অকংবা মকু) (মিম্যুসোপ্স এলেঙ্গাই) ৪০ ৪৬
৪২ কুতাজ (মকু অকংবা)
(হোলারহিয়া ঔবেসসেন্স/ঐচ. এন্তিদাইসেন্তেরিকা) ২৭ ৩১
৪৩ নোনি /আল (উহৈ অকংবা) (মোরিন্দা সাইত্রিফোলিয়া) ১৫ ১৭
৪৪ সোনাপাথা/ স্যোনাক পোদ (ওরোকজাইলম ইন্দিকম) ১৮ ২১
৪৫ চনোথি মরু (এব্রস প্রিকাতোরিয়স) ৩৯ ৪৫
৪৬ কলিহারি (অকংবা ত্যুবর) (গ্লোরিওসা সুপর্বা) ২৭ ৩১
৪৭ মকোই (উহৈ অকংবা) (সোলারিয়ম নাইগ্রম) ২১ ২৪
৪৮ অপ্রং পাম্বী (একাইরান্থেস এস্পেরা) ২৪ ২৮
৪৯ সুগন্ধমন্ত্রি মরা/ত্যুবর (হোমালোইনেনা এরোমেতিকা) ৩৩ ৩৮
শেমদোক্লবা মমলশিং অসি মখাদা পীরিবা ব্রেকেৎশিংগিনি –
হেনগৎপা মমল পোত্থোক্কী মশিং
হেনগত্তবা ৩
০%-৫% ০
৫%-১০% ১
১০%-১৫% ১০
১৫%-২০% ৩০
>২০% ৬
অপুনবা পোত্থোক মশিং ৫০ (লাক মখল অনি য়াওরগা)
গিলো, মাহুৱা লৈ, চিংগী নাপী অমসুং লাক (রঙ্গীনি অমসুং কুসুমী)দা খ্বাইদগী ৱাংনা মমল শেমদোকখি অমসুং সাল মরু, বাহেদা অমসুং মাইরোবলানগী মমলদি লেংদনা লৈ।
****
(Release ID: 1620780)
Visitor Counter : 99
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Odia
,
Tamil
,
Telugu
,
Kannada
,
Malayalam


text:
ডিমোগ্রাফি
ঊখ্রূল ডিস্ট্রিক অসি মনিপুর স্টেটকী অৱাং-নোংপোক থংবা চীদাইদা চাওরাক্না লেটিচুট ২৪°২৯′ N – ২৫º৪২′ N অমসুং লোংগিচুট ৯৪º৩০′ E – ৯৪º৪৫′ মরক্তা লৈ ( কামজোং ডিস্ট্রিককী শরুক য়াওরিঙৈ মতমগী )।ঊখ্রূল ডিস্ট্রিক্কী অৱাংদা নাগালেন স্টেট লৈরি, নোংপোক্ত ময়ান্মার, মখাদা কামজোং ডিস্ট্রিক অদুগা নোংচুপতনা কাংপোকপী অমদি সেনাপতি ডিস্ট্রিক লৈরি। কামজোং ডিস্ট্রিক য়াওরিঙৈদা ডিস্ট্রিক্কী অপুন্বা পাক-চাউবা অসি স্ক্বার কিমিঃ ৪৫৪৪ ওইরমই। ২০১১ সেন্সসকী মতুং ইননা ডিস্ট্রিক অসিদা মীতাবা খুন ২১৩ লৈ অদুগা মীতাদবা খুন লৈতে। খুন্দারিবা অয়াম্বনা মশাগী লৈজরম্বা ট্রাবেলশিংনি।
২০১১ সেন্সসতা ঊখ্রূলগী অপুন্বা মীশিং অসি ১৮৩,৯৯৮ নি, মসিদা ৯৪,৭১৮ না নুপানি অদুগা ৮৯,২৮০ না নুপীনি।
- নুপীগী চাংদি নুপা লিশিংদা ৯৪৩ নি।
- মীকুংনা তাবগী চাংদি স্ক্বার কিমিঃ খুদিংগী মী ৪০ নি।
- অপুন্বা লাইরিক হৈবগী চাং চাদা ৮১.৪ নি, নুপানা চাদা ৮৫.৫ অদুগা নুপীনা চাদা ৭৬.৯ ওইরি।
- ডিস্ট্রিক অসিদা থবকশুবা মীগী মশিংদি Total workers – ৮৭,৯২৯ (৪৭.৭৯%), main workers – ৬৭,৭২৪ (৩৬.৮%) অমসুং marginal workers – ২০,২০৫(১০.৯০%) ওইরি। Main workers দা মখাতানা খায়দোকপদা – লৌউবা (৬৪.৬%), লৌইনখোল শুবা (৪.৪%), য়ুমদা তৌবা ইন্দস্ট্রি (২.৫%) অমসুং অতৈ (২৮.৫%)।


text:
সব রেজিস্ট্রার
সব-রেজিস্ত্রার বিষ্ণুপুৰ অসি এম.দী. মানিৰউদ্দিন চৌধুৰি না ইং কুমজা ১৯৫৯ গী মেগী তাং ১৫ দা থবক তৌবা হৌখিবনি। হৌজিক ফাওবদা ওফিস অসিদা সব-রেজিস্ত্রার ২৮না থবক পায়খ্রে।হৌজিককী ওইনা ওফিস অসি মিনি সেক্ৰেটৰিয়েত বিষ্ণুপুৰ গী ব্লোক-দী, ২ শুবা ফ্লোৰ, ৰুম-৬,৭ অমসুং ৮ দা ওফিস ওইরি।নোংম নোংমগী ওইবা ওফিস অসিগী থবক পাঙথোকপদা মসিগী ৰিভিন্যু স্টাফ৯, গোৰ্ভনমেন্ট য়ারবা দীদ ৰাইটৰ ৫ অমসুং স্টাম্প ভেন্দৰ ৩না মতেং পাঙলি। সব-রেজিস্ত্রার ওফিস বিষ্ণুপুৰ দা ৰেজিশ্ত্ৰেশন গী থবক খরদিঃ-
- সেল দীদ
- গীফ দীদ
- লিজ দীদ
- ৰ্মোগেজ দীদ
- ৰেজিস্ট্ৰেসন ওফ এ ট্ৰস্ট
- এগ্ৰিমেন্ট ৰেজিস্ট্ৰেসন
- দিক্লাৰেসন ওফ টাইতল ৰেজিস্ট্ৰেসন
- মেৰিয়েজ ৰেজিস্ট্ৰেসন
- ৰ্পাতনৰসিপ ৰেজিস্ট্ৰেসন
- গ্ৰান্টিং সৰতিফাইদ কোপিস অমসুং ইনকমব্ৰেন্স সৰতিফিকেত অসিনচিংবা.


text:
প্রধানমন্ত্রীগী লোইশঙ
পি.এম.না ইন্দিয়া গেত্তা ‘কর্তব্য পথ’ শঙ্গাখ্রে অমদি নেতাজী সুভাস চন্দ্র বোসকী মীতম মায়খুম হাংদোকখ্রে
“কিংসৱে হায়বদি রাজপথ, মীখা পোনবগী খুদম অসি ঙসিদগীদি পুৱারী ওইখ্রে অমসুং মতম চুপ্পগী ওইনা মুত্থৎখ্রে”
“নেতাজীগী ইনর্জী অদুনা ঙসি লৈবাক অসিবু লমজিংনবা ঐখোয়না হোৎনগদবনি। ‘কর্তব্য পথ’তা লৈরিবা নেতাজীগী মীতম অসিনা মসিগী মিদিয়ম অমা ওইরগনি”
“নেতাজী সুভাসনা ১৯৪৭কী মমাংদা অন্দমানবু মনীং তমহনখিবা অখন্দ ভারতকী অহানবা লুচিংবা ওইখি অমসুং মচু অহুমগী ফিরাল চীংখৎখি”
“ঙসি ভারতকী ৱাখল্লোনশিং অমসুং দাইমেন্সনশিং অসি মশাগীনি। ঙসি ভারতকী ফিরেপ অসি মশাগীনি অমসুং মসিগী পান্দমশিংসু মশাগীনি। ঙসি ঐখোয়গী লম্বীশিং অসিসু ঐখোয়গীনি, ঐখোয়গী খুদম-চাংদমশিং অসিসু ঐখোয়গীনি”
“ইরৈবাকচাশিংগী ৱাখল্লোন অমসুং লমচৎ-শাজৎ অনিমক অসি মীখা পোনবগী ৱাখল্লোনদগী মনীং তমহল্লি”
“রাজপথকী ইমোসন অমসুং স্ত্রকচর অসি মীখা পোনবগী খুদম অমনি অদুবু ঙসি আর্কিতেকচরগী অহোংবগা লোয়ননা মসিগী ৱাখল্লোন অসিদসু অহোংবা পুরকখি”
“সেন্ত্রেল বিস্তাগী শ্রমজীবিশিং অমসুং মখোয়গী ইমুং মনুংশিং অসি মথংগী রিপব্লিক দে পরেদতা ঐহাক্কী অখন্নবা মীথুংলেনশিং ওইগনি”
“অনৌবা পার্লিয়ামেন্ত বিল্দিং শাবদা য়াওরিবা শিন্মীশিংবু গেলরিশিং অসিগী মনুংদা অমদা ইকাই খুম্ন
Posted On:
08 SEP 2022 9:36PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ‘কর্তব্য পথ’ শঙ্গাখ্রে। মসিনা হান্নগী রাজপথনা পাঙ্গলগী খুদম ওইরম্বদগী কর্তব্য পথনা মীয়াম্না মপু ওইবগী অমসুং মপাঙ্গল কলহনবগী খুদম ওইবা মায়কৈদা হোংলকপগী অহোংবা অদু তাক্লি। থৌরম অদুদা প্রধান মন্ত্রীনা ইন্দিয়া গেত্তা নেতাজী সুভাস চন্দ্র বোসকী মীতমসু মায়খুম হাংদোকখি।
থৌরম অদুদা ৱা ঙাংলদুনা প্রধান মন্ত্রীনা হায়খি আজাদী কা অমৃত মহোৎসবকী মতমদা জাতিনা ঙসি অনৌবা ইথিল অমসুং থৌনা ফাওখি। “ঙসি ঐখোয়না হয়েংগীদমক অনৌবা মচুশিংনা থনবা মমিশিং শেমগৎলি, হৌখ্রবা মতমদা তুংওইন্দুনা থনম্লি। ঙসিগী অনৌবা মতিক-ময়াই অসি মফম খুদিংমক্তা ময়েক শেংনা উবা ফংলি মসি অনৌবা ভারতকী থাজবগী মতিক-ময়াই অদুনি” হায়না মহাক্না ফোঙদোকখি। মহাক্না মখা তারদুনা “কিংসৱে হায়বদি রাজপথ, মীখা পোনবগী খুদম অসিনা ঙসিদগীদি পুৱারী ওইখ্রে অমসুং মতম চুপ্পগী ওইনা মুত্থৎখ্রে। ঙসি ‘কর্তব্য পথ’কী মওংদা অনৌবা পুৱারী অমা শেমখ্রে। ঐহাক্না ইরৈবাকচা পুম্নমক্তা নীংতম্বগী অমৃত কাল অসিদা মীখা পোনবগী অতোপ্পা খুদম অমদগী মখোয়না মনীংতম্বা ফংজবগীদমক নুংঙাইবা ফোঙদোকচরি”।
ঙসি লৈবাক অসিগী অথৌবা মপারি নেতাজী সুভাস চন্দ্র বোসকী অচৌবা মীতম অমা ইন্দিয়া গেত্তা খিনখ্রে হায়না প্রধান মন্ত্রীনা ফোঙদোকখ্রে। মহাক্না মখা তারদুনা হায়খি, “মীখা পোল্লিঙৈ মতমদা ব্রিতিশ শাসনগী মীহুৎকী মীতম লৈরমখি। ঙসি লৈবাক অসিনা চপ মান্নবা মফম অদুদা নেতাজীগী মীতম অমা খিন্দুনা অনৌবা, মপাঙ্গল কনবা ভারত অমা পুরকখি”। নেতাজীগী মতিক-ময়াইবু নীংশিংলদুনা প্রধান মন্ত্রীনা হায়খি “সুভাস চন্দ্র বোস অসি পোজিসন অমসুং রিসোর্সশিংনা পীবা শীংনবা মায়োক্নবা ঙম্বা অথৌবা মীশক অমনি। মহাকপু অদুক্কী মতিক নুংশিবীখিবনা মালেম পুম্বনা মহাকপু লুচিংবা অমা ওইনা উখি। মহাক থৌনা লৈ অমসুং মশাগী ইকাই খুম্নবা ঙাক্না চৎলি। মহাক ৱাখল লৈ, মহাক্কী মঙলানশিং লৈ। মঙোন্দা লুচিংবগী মগুনশিং চেল্লি অমসুং পোলিসীশিং হৈ।”
মহাক্না হায়খি মদুদি লৈবাক অসিনা মাগী মতিক-মঙাল লৈরবা হৌখ্রবা মতম অদুবু কাওফদে। ভারতকী মতিক-মঙাল লৈরবা পুৱারী অসি ভারত মচা খুদিংমক্কী ঈদা অমদুং চৎবীদা লেংদনা লৈ। নেতাজীনা ভারতকী হেরিতেজকীদমক চাউথোকচবা পোকখি অমসুং মসিগা লোয়ননা মহাক্না ভারতপু মতমগা চুনবা ওইহনবা পামখি হায়না প্রধান মন্ত্রীনা নীংশিংখি। “নীংতম্বা ফংলবা মতুংদা ভারতনা সুভাস বাবুগী লম্বী তুং ইন্দুনা চৎলম্বা তারবদি ঙসি লৈবাক অসিনা করম্বা পনখৈশিং য়ৌবা ঙমগনি! অদুবু লাইবক থীবদি ঐখোয়গী অথৌবা মীশক অসি নীংতম্বা ফংলবা মতুংদা কাওথোকখি। মহাক্কী ৱাখল্লোনশিং, মখোয়গা মরী লৈনবা খুদম-চাংদমশিং অদু নাথৈদুনা থমখি”, হায়না প্রধান মন্ত্রীনা নীংঙমদবা ফোঙদোকখি। নেতাজীগী ১২৫শুবা মপোক কুমওনগী থৌরমদা কোলকতাদা লৈবা নেতাজীগী ময়ুমদা চৎখিবা অমসুং মতম অদুদা মহাক্না ফাওখিবা ইনর্জী অদুবু নীংশিংখি। “নেতাজীগী ইনর্জী অদুনা ঙসি লৈবাক অসিবু লমজিংনবা ঐখোয়না হোৎনগদবনি। ‘কর্তব্য পথ’তা লৈরিবা নেতাজীগী মীতম অসিনা মসিগী মিদিয়ম অমা ওইরগনি”, হায়না মহাক্না ফোঙদোকখি। প্রধান মন্ত্রীনা হায়খি, “হৌখিবা চহি নিপান্দা ঐখোয়না নেতাজীগী ৱাখল্লোনশিং অমসুং মঙলানশিংগী মমিং তানা অসিগুম্বা ৱারেপশিং অমগী মতুংদা অমা লৌখি। নেতাজী সুভাসনা ১৯৪৭কী মমাংদা অন্দমানবু মনীং তমহনখিবা অখন্দ ভারতকী অহানবা মকোক ওইখি অমসুং মচু অহুমগী ফিরাল চীংখৎখি। মতম অদুদা মহাক্না লাল কিলাদা মচু অহুমগী ফিরেল চীংখবদা করি ফাওগদগে হায়না ৱাখল শাগৎচখি। আজাদ হিন্দ সরকারগী চহি ৭৫ শুরকপগী থৌরমদা লাল কিলাদা মচু অহুমগী ফিরাল চীংখৎপগী ঐহাক্না খুদোংচাবা ফংবদা ঐহাক ইশাবু মসিদা ফাওখিবা ইথিল অদু ফাওখি।” মহাক্না লাল কিলাদা লৈবা নেতাজী অমসুং আজাদ হিন্দ ফৌজতা কত্থোক্লবা ম্যুজিয়ম অদুগী মতাংদসু ফোঙদোকখি। ২০১৯গী রিপব্লিক দেগী পরেদতা বেতরেনশিং অসিগীদমক মতম শাংনা ঙাইদুনা লৈরক্লবা, আজাদ হিন্দ ফৌজকী কন্তিঞ্জেন্তনা মার্চ পাস্ত চৎখিবা অদু নীংশিংখি। মতৌ অসুম্না অন্দমান ইথৎকা মরী লৈনবা মশক অমসুং থবক-থৌরম অদু মপাঙ্গল কনখৎহনখি।
‘পঞ্চ প্রন’গী জাতিগী ফিরেপ অদু নৌহৌনা ফোঙদোক্লদুনা প্রধান মন্ত্রীনা হায়খি, “ঙসি ভারতকী ৱাখল্লোনশিং অমসুং দাইমেন্সনশিং অসি মশাগীনি। ঙসি ভারতকী ফিরেপ অসি মশাগীনি অমসুং মসিগী পান্দমশিংসু মশাগীনি। ঙসি ঐখোয়গী লম্বীশিং অসিসু ঐখোয়গীনি, ঐখোয়গী খুদম-চাংদমশিং অসিসু ঐখোয়গীনি”। মহাক্না মখা তারদুনা হায়খি “ঙসি রাজপথ মুত্থৎলবা মরমদা কর্তব্য পথ ওইখি। ঙসি নেতাজীগী মীতমনা জোর্জ ভি.গী মীতমগী মহুৎ শিল্লি, মসি মীখা পোনবগী ৱাখল্লোন থাদোকপগী অহানবা খুদম নত্তে। মসিনা অহৌবা নত্ত্রগা অরোইবা নত্তে। ৱাখল অমসুং থৌনাদা নীংতম্বগী পান্দম ফংদ্রিবা ফাওবা মসিগী অখাং কনবগী খোঙচৎ অসি মখা চত্থখিগনি”। মহাক্না পি.এম. লৈফম অসিবু রেসকোর্স রোদ ওইরম্বদগী লোক কল্যান মার্গ হায়না মমিং ওনখিবা, নীংতম্বগী নুমিৎকী থৌরম অমসুং বীতিং দি রিত্রীৎ সেরমনীদা ভারতকী ঈশৈগী জন্ত্রশিং শীজিন্নবগী শীংথানীংঙাই ওইরবা অহোংবশিংগী মরমদা ফোঙদোকখি। মহাক্না লোইলম লৈঙাক্কী ইন্দিয়ন নেভীগী এনসাইনবু ছত্রপতি শিবাজীগী এনসাইন্দা ওন্থোকখিবা অদুসু পনখি। “মতৌ অসুম্না নেস্নেল ৱার মেমোরিএল অসিনা লৈবাক্কী মতিক-মঙালগী মশকসু তাক্লি”, হায়না মহাক্না মখা তাখি।
প্রধান মন্ত্রীনা হায়খি মদুদি অহোংবশিং অসিনা খুদম-চাংদমশিং ওইবা খক্তা নত্তনা লৈবাক্কী পোলিসীশিং অদুসু য়াওহনখি। “ঙসি লৈবাক অসিদা ব্রিতিশকী মতমদগী লৈরকপা আইন কয়া অহোংবা পুরকখি। দিকেদ কয়াদগী ব্রিতিশ পার্লিয়ামেন্তগী মতমদগী চৎনদুনা লাকপা ভারতকী বজেৎকী মতম অমসুং তাংসু শেমদোকখি। নেস্নেল এজুকেসন পোলিসীগী খুত্থাংদা লৈবাক্কী হৌজিক লৈরিবা নহারোলশিংবু মীরৈবাক্কী লোল তম্বগী কম্পলজন অসিদগী মনীং তমহনখি”, হায়না মহাক্না ফোঙদোকখি। “মসিনা তাকপদি ইরৈবাকচাশিংগী ৱাখল্লোন অমসুং লমচৎ-শাজৎ অসি মীখা পোনবগী ৱাখল্লোনদগী মনীং তমহল্লে হায়বনি”, হায়না মহাক্না মখা তাখি।
প্রধান মন্ত্রীনা কর্তব্য পথ অসি শুপ্নগী চেক অমসুং নুংনা শাবা লম্বী অমা ওইবা খক্তা নত্তনা ভারতকী দেমোক্রেসীগী হৌখ্রবা মতম অমসুং মতম পুম্বদা লৈখিবা ৱাখল্লোনশিং অদুগী হিংদুনা লৈরিবা খুদম অমা ওইরি হায়না ফোঙদোকখি। লৈবাক অসিগী মীয়াম্না মফম অসিদা লাকপা মতমদা নেতাজীগী মীতম অমসুং নেস্নেল ৱার মেমোরিএলনা ইথিল পীনবগী হৌরকফম অমা ওইরগনি অমসুং মখোয়দা থৌদাং য়াবগী ৱাখল্লোন পোকহনগনি হায়না মহাক্না নৌহৌনা ফোঙদোকখি। প্রধান মন্ত্রীনা রাজপথ অসি ব্রিতিশ শাসনগী মতমদা ভারতকী মীয়ামবু মীনাই ওইনা খনখিবা অদুনি হায়না ফোঙদোকখি। মহাক্না রাজপথকী ইমোসন অমসুং স্ত্রকচর অসি মীখা পোনবগী খুদম অমনি, ঙসি আর্কিতেকচরগী অহোংবগা লোয়ননা মসিগী ৱাখল্লোন অসিদসু অহোংবা পুরকখি। নেস্নেল ৱার মেমোরিএলদগী রাস্ত্রপতি ভবন ফাওবা শাংবা মসিগী কর্তব্য পথ অসি থৌদাং য়াবগী ৱাখল্লোন্না থলহনগনি, হায়না মহাক্না মখা তাখি।
প্রধান মন্ত্রীনা শ্রমিকশিংগী মাইকৈদা অখন্ননা তৌবিমল খঙবা উৎখি অমসুং শিন্মীশিং অসিনা কর্তব্য পথ নৌহৌনা শেমগৎপদা হকথেংননা শরুক তম্বা খক্তা নত্তনা জাতিগীদমক কর্তব্যগী হিংদুনা লৈরিবা খুদম অমা ওইরিবা মখোয়গী মথৌগী অৱাংবা পনখৈ অদু উৎলি। শ্রমজীবিশিংগা লোয়ননা মহাক্না উন্নখিবা অদুগী মতাংদা প্রধান মন্ত্রীনা মখোয়গী থমোয়দা লৈবাক অসিগী মতিক-মঙালগী মঙলান পুদুনা চৎলিবা অদুবু থাগৎপা ফোঙদোকখি। সেন্ত্রেল বিস্তাগী শ্রমজীবিশিং অমসুং মখোয়গী ইমুং মনুংশিং অসি মথংগী রিপব্লিক দে পরেদতা প্রধান মন্ত্রীগী অখন্নবা মীথুংলেনশিং ওইগনি। প্রধান মন্ত্রীনা ঙসি লৈবাক অসিদা শ্রম (লেবর) অমসুং শ্রমজীবি (ৱার্কর)গীদমক ইকাই খুম্নবগী চৎনবী লৈরিবা অসিদা নুংঙাইবা ফোঙদোকখি। মহাক্না হায়, পোলিসীশিংদা সেন্সিতিবিতী লৈবগা লোয়ননা ৱারেপশিংদা সেন্সিতিবিতী লৈরি অমসুং ‘শ্রমেব জয়তে’না লৈবাক অসিগী মন্ত্র ওইরক্লি। মহাক্না কাশি বিশ্বানাথ ধাম, বিক্রান্ত অমসুং প্রয়াগরাজ কুম্ভগী শিন্মীশিংগা লোয়ননা ৱারী শাখিবগী থৌদোকশিং অদু নীংশিংখি। অনৌবা পার্লিয়ামেন্ত বিল্দিং শাবদা য়াওরিবা শিন্মীশিংনা গেলরিশিং অসিগী মনুংদা অমদা ইকাই খুম্নবা উৎকনি হায়না মহাক্না ফোঙদোকখি।
প্রধান মন্ত্রীনা হায়খি মদুদি ভারতনা ঙসি ফিজিকেল, দিজিতেল অমসুং ত্রান্সপোর্ত ইনফ্রাস্ত্রকচরগা লোয়ননা কলচরেল ইনফ্রাস্ত্রকচরদা থবক তৌরি। সোসিএল ইনফ্রাস্ত্রকচরগী ওইনা মহাক্না অনৌবা এম্স অমসুং মেদিকেল কোলেজশিং, আই.আই.তি.শিং, ৱাতর কন্নেক্সনশিং অমসুং অমৃত সরোভরশিং অসি খুদম ওইনা পীখি। খুঙ্গংগী লম্বীশিং অমসুং মতমগা চু্নবা এক্সপ্রেসৱেশিং, রেলৱেজশিং অমসুং মেত্রো নেৎৱার্কশিং অমসুং অনৌবা এয়রপোর্তশিংগী রেকোর্দ ওইবা মশিংনা ত্রান্সপোর্ত ইনফ্রাস্ত্রকচরদা অমুক্তা ওইখিদ্রিবা মওংদা পাকথোক-চাউথোকহনখি। পঞ্চায়তশিং ফাওবা ওপ্তিকেল ফাইবর অমসুং রেকোর্দ ওইবা মশিংদা দিজিতেল পেমেন্তশিং তৌবনা ভারতকী দিজিতেল ইনফ্রাস্ত্রকচর অসি মালেমনা শীংথানরিবা হীরম অমা ওইরি। কলচরেল ইনফ্রাস্ত্রকচরগী মতাংদা প্রধান মন্ত্রীনা হায়খি মসি লাইনিং-লাইশোনগী ওইবা মফমশিংগা মরী লৈনবা ইনফ্রাস্ত্রকচর খক্তা নত্তে মসিদা ঐখোয়গী পুৱারী, ঐখোয়গী জাতিগী অথৌবশিং অমসুং ঐখোয়গী জাতিগী হেরিতেজকা মরী লৈণবা ইনফ্রাস্ত্রকচর য়াওরি। মহাক্না হায়খি মদুদি অসিগুম্বা মফমশিং শেমগৎ-শাগৎপা অসি চপ মান্ননা মরু ওইনা লৌবগা লোয়ননা পাঙথোক্লি। “সরদার পতেলগী স্তেচু ওফ য়ুনিতী নত্ত্রগা ত্রাইবেল নীংতম লান্মীশিংদা কত্থোকখিবা ম্যুজিয়ম ওইরবসু, পি.এম ম্যুজিয়ম নত্ত্রগা বাবাসাহেব অম্বেদকর মেমোরিএল, নেস্নেল ৱার মেমোরিএল নত্ত্রগা নেস্নেল পুলিস মেমোরিএল ওইরবসু মসি কলচরেল ইনফ্রাস্ত্রকচরগী খুদমশিংনি” হায়না প্রধান মন্ত্রীনা মখা তাখি। শ্রী মোদীনা মখা তারদুনা হায়খি মদুদি মখোয়না ঐখোয়গী নাৎ অসিবু অপুনবা জাতি অমা ওইনা মশক তাক্লি। মসিনা ঐখোয়গী ভেল্যুশিং অসি করিনো অমসুং মখোয়বু ঐখোয়না করম্না ঙাকশেনবগী তাক্লি। প্রধান মন্ত্রীনা হায়খি মদুদি সোসিএল ইনফ্রাস্ত্রকচর, ত্রান্সপোর্ত ইনফ্রাস্ত্রকচর, দিজিতেল ইনফ্রাস্ত্রকচর অমসুং কলচরেল ইনফ্রাস্ত্রকচর অপুনবদা শাহৌ পীরবা খক্তদা এস্পিরেস্নেল ইন্দিয়ানা চাউনা খুমাং চাউশিনবা ঙমগনি। “ঙসি লৈবাক অসিনা কর্তব্য পথকী মওংদা কলচরেল ইনফ্রাস্ত্রকচরগী অচৌবা খুদম অমা উবা ফংবদা ঐহাক্না নুংঙাইবা পোকই” হায়না প্রধান মন্ত্রীনা মখা তাখি।
ৱারোল পীবা লোইশিনবদা প্রধান মন্ত্রীনা লৈবাক অসিগী প্রজা খুদিংমক্তা নৌনা শাবা কর্তব্য পথ অসিগী মতিক-মঙাল অসি লাক্তুনা য়েংনবগী বর্তন তৌখি। “মসিগী দিবেলপমেন্ত অসিদা নখোয়না ভারতকী তুংলমচৎ উবা ফংগনি। মসিদা লৈরিবা ইনর্জী অসিনা নখোয়না ঐখোয়গী অচৌবা জাতি, অনৌবা থাজবগী অনৌবা মঙলান অমা পীগনি” হায়না প্রধান মন্ত্রীনা হায়খি। প্রধান মন্ত্রীনা নেতাজী সুভাস চন্দ্রগী পুন্সিদা য়ুম্ফম ওইবা দ্রোন শো অমা মথংগী নুমিৎ হুমনি অসিদা পাঙথোক্কদৌরি হায়না ফোঙদোকখি। প্রধান মন্ত্রীনা প্রজাশিংদা মসিদা লাক্নবা অমসুং পিকচরশিং নমদুনা #KartavyaPathকী হেস্তেগকা লোয়ননা সোসিএল মেদিয়াদা অপলোদ তৌনবা হায়খি। “অপুনবা মফম অসিনা দিল্লী মীয়ামগী থমোয়গী ইহুল ওইরি অমসুং ময়াম্লবা মীয়াম্না মখোয়গী ইমুং-মনুংশিংগা লোয়ননা নুমিদাংগী মতমদা লাক্তুনা মতম লেল্লি হায়বা হায়বা ঐহাক্না খঙই। কর্তব্য পথ অসিগী প্লান্নিং, দিজাইনিং অমসুং লাইতনিং অসি মসি খঙনা পাইখৎখি” হায়না মহাক্না ফোঙদোকখি। “কর্তব্য পথ অসিগী ইথিলনা লৈবাক অসিদা থৌদাং য়াবগী ইচেল অমা চেলহনগনি অমসুং ইচেল অসিনা ঐখোয়বু অনৌবা অমসুং চাউখৎপা ভারত অমগী ফিরেপ থুংহনবদা মতেং পাংগনি হায়না ঐহাক্না থাজৈ”, হায়না প্রধান মন্ত্রীনা ফোঙদোকখি।
হাউসিং অমসুং অর্বান এফিয়র্সকী কেন্দ্র মন্ত্রী, শ্রী হরদীপ সিংহ পুরি, তুরিজমগী কেন্দ্র মন্ত্রী, শ্রী জি. কিশন রেদ্দী, ভারতকী কলচরগী কেন্দ্রগী রাজ্য মন্ত্রীশিং, শ্রী অর্জুন রাম মেঘৱাল অমসুং শ্রীমতি মীনাক্ষি লেখি অমসুং হাউসিং অমসুং অর্বান এফিয়র্সকী কেন্দ্রগী রাজ্য মন্ত্রী, শ্রী কৌশল কিশোরনা থৌরম অসিদা শরুক য়াখি।
বেকগ্রাউন্দ
প্রধান মন্ত্রী শ্রী নরেন্দ্র মোদীনা ঙসি ‘কর্তব্য পথ’ শঙ্গাখ্রে। মসিনা হান্নগী রাজপথনা পাঙ্গলগী খুদম ওইরম্বদগী কর্তব্য পথনা মীয়াম্না মপু ওইবগী, মপাঙ্গল কলহনবগী খুদম ওইবা মায়কৈদা হোংলকপগী খুদম চাংদম ওইরি। থৌরম অদুদা প্রধান মন্ত্রীনা ইন্দিয়া গেত্তা নেতাজী সুভাস চন্দ্র বোসকী মীতমসু মায়খুম হাংদোকখ্রে। লৌখৎলিবা খোঙথাংশিং অসি ‘লোইলমগী ৱাখল্লোনগী মমি পুম্নমক মাংহনখিবা’ হায়বা পি.এম.গী ‘পঞ্চ প্রান’ শিংগী মরক্তগী অমগগী পরিংদনি।
হৌখিবা চহিশিংদা, রাজপথ অমসুং থংনবা সেন্ত্রেল ভিস্তা এভেন্যুগী মফমশিংদা মফমসিদা লাকপা মীওইশিং চিনবা হেনগৎলকপা অমদি মফমসিগী ইনফ্রাস্ত্রকচরদা শাফু পীবগী ফীভম থেংদুনা লাক্লি। মফমসিদা পব্লিক তোইলেৎ, স্ত্রীত ফর্নিচর অমসুং মরাং কায়বা পার্কিং মফম্নচিংবা তঙাই ফদনা চঙদ্রবা য়াদ্রবা ফীভমশিং লৈতে। মখা তানা মফমসিদা সাইনেজ মতিক চাদবা, ঈশিংগী ফীচরশিং নীংথিনা য়েংশিনবিদবা অমদি মওং মরিল নাইদনা পার্কিং তৌবগী ফীভম লৈরম্মি। অদুগা গনতন্ত্র নুমিৎ অমসুং লৈবাক্কী ওইবা থৌরমশিং অয়েৎ অপন য়াম্না লৈহন্দনা অমদি মীয়াম চত্থোক চৎশিন্দা অপনবা কা হেন্না থোকহন্দনা শিনবগী মথৌ তাবসু লৈরি। নৌনা শেমগৎ শাগৎলিবা অসি অসিগুম্বা ৱাফমশিং অসি মাঙদা থম্লগা অর্কিতেকচরেল করেক্তরশিংগী মশক মওং থোইদোক্না কায়হন্দনা পায়খৎপনি।
কর্তব্য পথতা মশক ফজথোকহল্লবা লেন্দস্কেপ, খোঙ লম্বী য়াওবা লোন, অহেনবা অশং অমানগী মফমশিং, নৌনা শেমদোক্লবা কেনেলশিং, অনৌবা এমেনিতী ব্লোকশিং, ফীভম ফগৎহল্লবা সাইনেজ অমসুং ভেন্দিং কিওস্কশিং য়াওগনি। মসিগী মথক্তা খোঙনা চৎপা মীওইশিংগী অনৌবা অন্দরপাসশিং, ফীভম ফগৎহল্লবা পার্কিং মফমশিং, অনৌবা একজিবিসন পেনেলশিং অমসুং ফীভম ফগৎহল্লবা নুমিদাংগী মৈঙালগী ফীভম্নচিংবা ফীচরশিংনা মফমসিদা লাকপা মীওইশিংগী এস্কপিরিএন্স হেনগৎহল্লগনি। মফমসিদা সোলিদ ৱেস্ত মেনেজমেন্ত, শীজিন্নবা লোইরবা ঈশিং রিসাইকল তৌবা, নোংগী ঈশিং য়োকশিনবা অমসুং ইনর্জী য়াম্না চঙদবা লাইতিং সিস্তেম অমদি অতৈ অতৈনচিংবা য়াম্লবা তুং কোইনা চৎকদবা ফীচরশিং য়াওরি।
প্রধান মন্ত্রীনা মায়খুম হাংদোকখিবা নেতাজী সুভাস চন্দ্র বোসকী মীতম অসি চহিসিগী অঙনবা শরুক্তা প্রধান মন্ত্রীনা পরাক্রম দিবস (জনুৱারী ২৩)দা মায়খুম হাংদোকখিবা নেতাজীগী হোলোগ্রাম মীদম থম্লিবা মফমদুমক্তদা খিনবনি। গ্রেনাইতনা শাবা মীতম অসি ঐখোয়গী নীংতম ইহৌদা নেতাজীনা লৌরম্বা মমল নাইদ্রবা থৌদাংশিংগী চপ চারবা শ্রদ্ধাঞ্জলি অমনি, অমদি লৈবাকসিনা মহাক্কী লমন তোনশিন্দুনা লৈহৌবগী খুদম ওইরগনি। শ্রী অরুন য়োগিরাজনা মকোক চিংদুনা শাবা ফীত ২৮ ৱাংবা মীতম অসি মোনোলিথিক গ্রেনাইত নুঙ অমদগী শাবনি অমদি এম.তি. ৬৫ লুম্মী।
*****
(Release ID: 1857951)
Visitor Counter : 44
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ বেক্সিন পুথোক্নবা কেন্দ্র সরকারনা শেম শাখ্রে
ত্রেনরশিং ত্রেনিং পীবগী সেসন ২,৩৬০ পাঙথোকখ্রে; জিলাগী ত্রেনী ৭,০০০গী মথক্তা ত্রেন তৌখ্রে
মথংগী চয়োলদা রাজ্য ৪দা বেক্সিন থাবগী চাংয়েং চত্থরগনি
Posted On:
25 DEC 2020 11:41AM by PIB Imphal
কোবিদ-১৯ বেক্সিন পুথোক্নবা কেন্দ্র সরকারনা লৈবাক শিনবা থুংবদা শেম শারি। বেক্সিন থাবা অসিনা বেক্সিনেসনগী প্রোসেসতা মরু ওইবা থৌদাং অমা লৌগদৌরিবা রাজ্যশিংদা লৈরিবা ত্রেনরশিংগী অমসুং বেক্সিন থাগদবা মীওইশিংদা ত্রেনিং পীবগী থবক পাইখৎখ্রে।
কোবিদ-১৯ বেক্সিন পুথোরক্নবা ঐখোয়গী হ্যুমেন রিসোর্সকী কেপাসিতী মপাঙ্গল কনখৎহন্নবা মেদিকেল ওফিসরশিং, বেক্সিনেতরশিং, মহুৎ শিন্নবা লৈরিবা বেক্সিনেতরশিং, কোল্দ চেন হেন্দলরশিং, সুপরভাইজরশিং, দেতা মেনেজরশিং, আশা কোওর্দিনেতরশিং অমসুং ইমপ্লিমেন্তেসন প্রোসেসতা য়াওগদবা অতোপ্পা পুম্নমক য়াওনা তোঙান তোঙানবা থাকশিংদা বেক্সিন হেন্দলরশিং অমসুং এদমিনিস্ত্রেতরশিংগী ওইনা তোঙান তোঙানবা কাংলুপশিংগী অকুপ্পা মরোল য়াওবা ত্রেনিং মোদ্যুলশিং দিবেলপ তৌখ্রে। ত্রেনিং অসিদা বেক্সিনেসন সেসনশিং শিন্দোকপা, অপুনবা বেক্সিনেসন প্রোসেস য়েংশিন্নবা কো-ৱিন আই.তি.প্লেৎফোর্ম শীজিন্নবা, কোল্দ চেনগী শেম-শানবা ঐচ.আর. দিপ্লোই তৌবা, থোরকপা য়াবা থৌদোকশিং য়েংশিনবা, পাউ ফাওনবা অমসুং ইন্তর্সেক্তোরেলদা কোওর্দিনেসন পীনবা, বাইওমেদিকেল ৱেস্ত মেনেজমেন্ত, শন্দোকপা ঙাকথোক্নবা প্রোতোকলশোং অসিনচিংবা চল্লাইবদা চংবা হীরম পুম্নমক্কী ত্রেনিং পীবা য়াওরি।
জাতিগী থাক্কী ত্রেনরশিংগী ত্রেনিংদা শরুক য়ারিবা মীওই ২,৩৬০ ত্রেন তৌখি, হায়রিবা অসিদা রাজ্যগী ইম্ম্যুনাইজেসন ওফিসরশিং, কোল্দ চেন ওফিসরশিং, আই.ই.সি. ওফিসিএলশিং, দেবেলপমেন্ত পার্তনর অসিনচিংবা য়াওখি। ঙসি ফাওবদা রাজ্যগী থাক্তা পাঙথোকপা ত্রেনিংশিং অসি রাজ্য/য়ু.তি. পুম্নমক্তা জিলাগী থাক্তা লৈবা ত্রেনী ৭০০০গী মথক্না শরুক য়াবগা লোইননা মপুং ফানা পাঙথোকখ্রে অদুবু লক্ষদীপকী ওইনা অথুবদা পাঙথোক্লগনি (দিসেম্বর ২৬)। মসিদগী কুমথরক্তুনা জিলা ৬৮১ (ত্রেনী ৪৯,৬০৪)না ওপরেস্নেল গাইদলাইনশিংগী ত্রেনিং মেদিকেল ওফিসরশিংদা মপুং ফানা পীখ্রে। ব্লোক/প্লানিং য়ুনিৎ ১৭৮৩১গী মনুংদা ১৩৯৯দা বেক্সিনেসন তীমগী ত্রেনিংশিং মপুং ফানা পাঙথোকখ্রে। হৌজিক অতোপ্পা ব্লোকশিংদা চত্থরি।
কোবিদ-১৯ বেক্সিনেসনগী খঙনীংবশিং অমসুং কো-ৱিন পোর্তেলগা মরী লৈনবা খঙনীংবশিং কোকহন্নবা নেস্নেলগী ১০৭৫ অমসং স্তেৎকী ১০৪ হেল্পলাইনগী কেপাসিতীসু মখোয়গী রুতিন সপ্পোর্তগী হেন্না খঙনীংবশিং অসি কোকহন্নবা মপাঙ্গল কনখৎহনখ্রে।
কোবিদ-১৯গী বেক্সিন থাবগী শেম শানবা খোঙথাং অমা ওইনা অমসুং থৌরাং তৌখ্রবা থবক-থৌরশিং য়ারবরা য়েংথোক্নবা জিওগ্রাফিকেল লোকেসনশিং য়েংলগা রাজ্য মরি মদুদি অন্ধ্র প্রদেশ, অসাম, গুজরাত, পঞ্জাবকা লোইননা চাংয়েং পাঙথোক্নবা থৌরাং তৌখ্রে। রাজ্য অমমমনা মসি জিলা অনিদা অমসুং য়ারবদু তোঙান তোঙানবা (মঙা) সেসনগী মওংদা খুদম ওইনা দিস্ত্রিক্ত হোস্পিতাল, সি.ঐচ.সি./পি.ঐচ.সি., অর্বান সাইৎ, লনাইগী হেল্থ ফেসিলিতী, রুরেল আউৎরীচ অসিনচিংবদা থৌরাং তৌগনি। খোঙথাং অসিনা কোবিদ-১৯ বেক্সিনেসন প্রোসেসকী (বেক্সিন খক্তা য়াওদনা) এন্দ-তু-এন্দ মোবিলাইজেসন অমসুং তেস্তিং ঙমহনগনি অমসুং ফিল্দগী এনভাইরনমেন্তদা কো-ৱিন শীজিন্নবগী মওং, প্লানিং, ইমপ্লিমেন্তেসন অমসুং রিপোর্ত তৌবগী মেকানিজমশিংগী মরক্তা লৈরিবা মরীশিং য়েংশিনগনি অমসুং শীংনবশিং খঙদোক্কনি অমদি পাঙথোক্কদবা প্রোসেস অসিদা ফগৎহনগবগী মথৌ তারকপা য়াবশিং য়াওনা তশেংনা ইমপ্লিমেন্ত তৌদ্রিঙৈ মমাংদা মসিনা লমজিং-লমতাক্কনি। নুমিৎ নিনিগী থবক-থৌরম অসি দিসেম্বর ২৮ অমসুং ১৯, ২০২০দা পাঙথোক্কনি অমদি মসিদা কো-ৱিনদা বেক্সিন ফংগদবগী অমসুং দিপ্লোই তৌরিবা তীম মেম্বরশিংগী এলোকেসনদা মথৌ তাবা দেতা এন্ত্রীশিংগী থবক-থৌরমশিং, তেস্ত বেনিফিসরীশিংগা সেসন পাঙথোকফমগী মোক দ্রিল পাঙথোকপদগী রিপোর্ত তৌবা অমসুং নুমিদাং ৱাইরমগী মীফম য়াওগনি। মসিদা কোল্দ স্তোরেজকী অমসুং কোবিদ-১৯ বেক্সিনগী পুথোক-পুশিনগী শিল্লি-লাংলিবশিংগী, মপুং ফাবা ফিজিকেল দিস্তেন্সিংগা লোইননা সেসন পাঙথোকফমদা মী তিনবা লাকশিনবগী চাংয়েং পাঙথোকপসু য়াওগনি।
চাংয়েং পাঙথোকপা অসিগী মপুং ওইবা মীৎয়েংদি ইদভর্স ইভেন্তস ফোলোৱিং ইম্ম্যুনাইজেসন (এ.ই.এফ.আই.)গী ওইথোকপা অসি য়েংশিনবনা ওইগনি। মসিগী মথক্তা লাইনা শন্দোকপদগী ঙাকথোক্নবা সেসন পাঙথোকফমদা শন্দোকপা লাকশিন্নবা খোঙথাংশিং ঙাক্না চৎকনি অমসুং য়েংশিনগনি। মোক দ্রিল অসিদা অমুক্তদা ব্লোক অমসুং জিলাগী থাকশিংদা মোনিতর অমসুং রিভ্যু তৌবা য়াওগনি অমসুং রাজ্য অমসুং কেন্দ্রগী হকশেল মন্ত্রীদা শেম-শারিবা অসিগী ফীদবেক অদু সিয়র তৌগনি।
অকুপ্পা মরোল য়াওবা চেকলিস্ত কেন্দ্রগী হকশেল মন্ত্রালয়না শেমখ্রে অমদি চাংয়েং অসিদা মখোয়বু লমজিং লমতাক্নবা রাজ্য মরিদা সিয়র তৌখ্রে।
নেস্নেল এক্সপর্ত গ্রুপ ওন বেক্সিন এদমিনিস্ত্রেসন ওফ কোবিদ-১৯ (এন.ই.জি.ভি.এ.সি.)না হেল্থকিয়র ৱার্করশিং (ঐচ.সি.দবল্যু.শিং) (করোর ১রোম), ফ্রন্তলাইন ৱার্করশিং (এফ.এল.দবল্যু.শিং) (করোর ২রোম) অমসুং খুদোংচাবা পীগদবা মীওই কাংলুপ (করোর ২৭রোম) য়াওনা খুদোংচাবা পীগদবা মীশিংগী কাংলুপ অহুম রিকম্মেন্দ তৌখ্রে। বেক্সিনশিং অসি তেম্পরেচরনা অকাইবা পীবা য়াবনা অমদি অখন্নবা তেম্পরেচরদা থম্বা মথৌ তাবনা, হৌজিক লৈরিবা কোল্দ চেন সিস্তেম অসিগী লৈবাক শিওনবা থুংনা লৈরিবা কোল্দ চেন পোন্ত ২৮,৯৪৭রোমদা বেক্সিন থম্নবা ইক্বিপমেন্ত ৮৫,৬৩৪ য়াওনা কোল্দ চেন এদমিনিস্ত্রেসনগীদমক্তা শীজিন্নগনি। হৌজিক লৈরিবা কোল্দ চেন অসি খুদোংচাবা পীগদবা মীশিংগী অহানবা করোর ৩ মদুদি হেল্থ কিয়র ৱার্করশিং অমসুং ফ্রন্ত লাইন ৱার্করশিংগী মথৌ তাবা কবিদ-১৯ বেক্সিনগী অহেনবা ক্বান্তিতী থম্বা য়াগনি।
****
(Release ID: 1683584)
Visitor Counter : 137
Read this release in:
English
,
Urdu
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Malayalam


text:
জিওগ্রাফি
ডিষ্ট্রিক্ট অসিগী অয়াম্বা শরূক খূদীংমক লৈতেম মান্নদবা লৈকূৎ লৈতোং নাইবা চীংগী শরূক্না য়াম্মী অমসুং নাগা চীংগী অৱাং থংবা শরূক অমা ওইনা শাগৎ্লী। মফম অসি অপূনবা পাক চাউবা স্ক্বার কি:মি: ৪,৫৭০গী মনুংদা ৫.৫৭% হায়বদি স্ক্বার কি:মি: ৩৫৫দি তম্পাক্কী শরূক্নী। চুড়াচান্দপুরগা হেক থংননা স্ক্বার কি:মি: ২০০মুক ওইগদবা তম্পাক্কী শরূক অমা লৈ ময়াম্না মসিবু খুগা তম্পাক (ভেলী) হায়না খঙনৈ। মফম অসিদগী খুগা তুরেলনা অৱাংলোমদা চেনখিদুনা মণিপুরগী তুরেলদা তাই। খুগা তম্পাক অসি মণিপুর তম্পাক্কী মখাথংবরোমদা শন্দো্রকপা শরূক অমসু ওইরিবনি। মসিগী মথক্তা অপিকপা তম্পাক্কী লম খরসু রেহিয়াং, লৈজাংফাই অমসুং তুইলাফাইদা উবা ফংঙী। হায়রিবা তম্পাকলম অসিদা মণিপুর তুরেলদা ইতিনফম ওইরিবা তুরেলশিং হায়বদি খুগা, তুইলা, তুইলি, লৈমতাক তুইভাই অমসুং বরাক তুরেল চেল্লী। ইরং তুরেলদা তাবা লৈমতাক অমসুং তুইপিলুই তুরেলনা অৱাং পাংনা চেল্লী অদুগা লেমহৌ্রিবা তুরেল অতৈ্না অতৈ তুরেলগুম্না মখা পাংনা চেল্লী। হায়রিবা তুরেলশিং অসি অয়াম্বনা অমগা অমগা মহৌশাদগী খাব্রাংননা অৱাং অৱাং-নোংপোকতগী খা খা-নোংচুপলো্মদা চেল্লী। ইরম খোংলমগী মওংদি মরোং মরোংদগী খাব্রাংনবগী মওং ফাওবা ডিষ্ট্রিক্ট অসিদা উবা ফংঙী।


text:
প্রধান মন্ত্রী শ্রী নরেন্দ্র মোদীনা ঙসি নীদরলেন্দসকী প্রধান মন্ত্রী ঐচ.ই. শ্রী মার্ক রুত্তেগা ফোন্দা ৱারী শাখ্রে।
লুচিংবা অনিনা স্ত্রেতেজিক পার্তনরশিপ ওন ৱাতর, লৌউ-শিংউগী মরু ওইবা লমদা তেংবাং পীনবা, হায় তেক অমসুং অনৌবা সেক্তরশিংদা বাইলেতরেল কোওপরেসন পীনবা য়াবগী ওইথোকপা য়াবা য়াওনা ভারত- নীদরলেন্দসকী বাইলেতরেলগী মরীশিং খন্নখ্রে। লুচিংবা অনিনা ভারত-ই.য়ু.গী মরীশিং, ইন্দো-পেসিফিক্কী কনভর্জেন্স অমসুং কোওপরেসন য়াওনা রিজনেল অমসুং গ্লোবেলগী সমস্যাশিংগী মতাংদা ৱাখল্লোনশিং ফোঙদোক্নখি।
চাং নাইনা অৱাংবা থাক্কী খোঙচৎশিং অমসুং ৱারী ৱাতাই শাবগা লোয়ননা ভারত- নীদরলেন্দসকী মরীশিংনা চহি খরা অসিদা চাউনা খুমাং চাউশিনবা ঙমখি। লুচিংবা অনিনা এপ্রিল ০৯, ২০২১দা ভর্চুএল সম্মিৎ অমা পাঙথোকখি অমসুং চাং নাইনা ৱারী শাদুনা লাকখি। ‘স্ত্রেতেজিক পার্তনরশিপ ওন ৱাতর’ অসি ভর্চুএল সম্মিৎ মনুংদা নীদরলেন্দসকা লোয়ননা লোঞ্চ তৌখি।
চৎলিবা চহি অসিদা ভারত অমসুং নীদরলেন্দসনা দিপ্লোমেতিক ওইবা মরী অসি থমখিবগী চহি ৭৫ শুরকপগী কুমওন পুন্না পাঙথোকখি। এপ্রিল ৪-৭, ২০২২দা ভারতকী রাস্ত্রপতিনা নীদরলেন্দসতা স্তেৎ বিজিৎ অমা চৎতুনা অখন্নবা মাইলস্তন য়ৌবগী নুংঙাইবা ফোঙদোকখি।


text:
ঙসি ভিদিও কনফরেন্সকী খুৎথাংদা প্রধান মন্ত্রী শ্রী নরেন্দ্র মোদীনা গুজরাত্তা মরুওইবা প্রোজেক অহুম শঙ্গাখ্রে।
লৌমীশিংদা পুং ১৬ মৈ ফংহন্নবা কিষান সুর্য়োদয় য়োজনা শ্রী মোদীনা হৌদোকখ্রে । মহাক্না য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল অমসুং অহমেদবাত্তা অহমেদবাত সিবিল হোস্পিতালদা তেলি-কার্দিওলোজিগী মোবাইল এপ্লিকেসন অমসু হাংদোকখি।
থৌরম অসিদা প্রধান মন্ত্রীনা গিরনারদা রোপৱে অমসু শঙ্গাখি।
থৌরম অদুদা মহাক্না হায়খি মীচম মীয়ামগী কৎথোকপগীদমক মতম পুম্নমক্তা গুজরাত অসি তমজনফম নমুনা অমা ওইদুনা লাক্লি। সুজালাম-সুফ্লাম অমসুং সাওনি স্কিম, কিষান সুর্য়োদয় য়োজনা পায়খৎলবা মতুংদা গুজরাতকী লৌমীশিংগী দরকার ওইবশিং ফংহন্নবা অচৌবা মাইপাকপা অমা পাংথোকপা ঙম্লে। চহি কয়া ইলেকত্রিসিতিগী লমদা গুজরাত্তা পায়খৎখিবা থবকশিংনা য়োজনা অসিগী য়ুম্ফম ওইরে।
মহাক্না হায়খি রাজ্য অসিদা মৈগী ফিবম ফগৎনবা মৈ পুথোকপদগী হৌরগা ফংহনবা ফাওবগী থবকশিং মিসনগী মওংদা পায়খৎলে।২০১০দা পাথান্দা সোলার পৱার প্লান্ত শঙ্গাবা মতমদা, ভারতনা মালেমদা নুমিৎ অমা, মালেম অমা, গ্রিদ অমগী লম্বী তাক্কনি হায়বা কনা অমতনা খনখিদে। হৌখিবা চহি খর অসিদা সোলার পৱারদা ভারত মালেমগী ৫সুবা মফমদা লৈরে অমসুং মখা তানা য়াংনা চাউখৎলি।
কিষান সুর্য়োদয় য়োজনাগী মতাংদা প্রধান মন্ত্রীনা হায়খি মমাংদা লৌমী অয়াম্বা ঈশিং চিংনবা মৈ নুমিদাং খক্তদা ফংলম্মী অমসুং অহিং তুমদনা লৈবা দরকার ওইখি। গিরনার অমসুং জুনাগাধদা লৌমীশিং লম্লক্কী শাশিং থেংনবগী অৱাবা মায়োক্নখি। কিষান সুর্য়োদয় য়োজনাগী মখাদা লৌমীশিংনা অয়ুক পুং ৫দগী নুমিদাংগী পুং ৯ ফাওবা ফেজ অহুমগী মৈ ফংলগনি অমসুং মখোয়গী পুন্সিদা অনৌবা মঙাল অমা ফংলগনি।
হৌজিক পায়খৎলিবা অতোপ্পা থবকশিংদা শোকহন্দনা মৈ ফংহন্নবা অনৌবা থৌরাং পায়খৎপগীদমক প্রধান মন্ত্রীনা গুজরাত সরকার থাগৎখি। স্কিম অসিগী মখাদা মথং চহি ২-৩গী মনুংদা সর্কুইত কিলোমিতর ৩৫০০গী অনৌবা ত্রান্সমিসন লাইনশিং তিংগনি অমসুং লাক্লিবা নুমিৎ খর অসিদা খুঙ্গং লিশিং অমা হেন্না য়োজনা অসি পায়খৎলগনি অমসুং হায়রিবা খুঙ্গংশিংগী অয়াম্বা শরুক ত্রাইবেলশিংগী মফমশিংনি। য়োজনা অসিগী মখাদা গুজরাত শীনবা থুংনা মৈ ফংহনবা মতমদা লৌমী লাখ কয়াগী পুন্সিদা অহোংবা পুরক্কনি।
প্রধান মন্ত্রীনা হায়খি মখোয়গী শেন্থোক শরুক অনি হেনগৎহন্দুনা অমসুং মখোয়না চাদিং তৌবা হন্থহন্দুনা অমসুং মখোয়গী অৱাবশিং কোকহন্দুনা লৌমীশিং মতেং পাংনবা মতমগী হোংলক্লিবা অসিগা ইরোইন্না মখা তানা থবক তৌগদবনি। লৌমীশিংগী শেন্থোক শরুক অনিদা হেনগৎহন্নবা এফ.পি.ওশিং লিংখৎলে, নিম তৈরবা য়ুরিয়া ফংহল্লে অমসুং সোইল হেল্থ কার্দশিং ফংহল্লে অমসুং অনৌবা থবক কয়া পায়খৎলে। অহাংবা লমশিংদা অপীকপা সোলার প্লান্তশিং লিংখৎনবা কুসুম য়োজনা, এফ.পি.ওশিং, পঞ্চায়তশিং অমসুং অসিগুম্বা লুপশিংনা মতেং পাংলি অমসুং লৌমীশিংগী ঈশিং চিংখৎনবা পম্পশিং সোলার ইনর্জিগা শম্নরে। প্লান্তশিং অসিনা পুথোরকপা মৈ লৌমীশিংনা মখোয়গী ঈশিং চিংনবা শীজিন্নগনি অমসুং মখোয়না অহেনবা মৈ য়োনবা য়াগনি।
প্রধান মন্ত্রীনা হায়খি মৈগী মথক্তা গুজরাতনা ইথৈ পীবা অমসুং থক্নবা ঈশিং ফংহনবগী লমদসু শিংথানিংঙাই ওইবা থবক পায়খৎলে। মতম অমদা মীয়াম ঈশিং ফংনবা অৱাবা কয়া মায়োক্নখি অমসুং হৌজিক হান্না খল্লমদবা মওংদা মখোয়গী জিলাশিংদা ঈশিং ফংলে। সরদার সরোবর প্রোজেক অমসুং ৱাতর গ্রিদশিংনা ইকং মায়োক্নরিবা গুজরাতকী মফমশিংদা ঈশিং ফংহনবদা মতেং পাংলে।
মহাক্না হায়খি গুজরাতকী য়ুমথোংশিংগী চাদা ৮০ তোতি ঈশিং ফংলে অমসুং অথুবা মতমদা গুজরাতকী য়ুম খুদিংমক তোতি ঈশিং ফংলগনি। কিষান সুর্য়োদয় য়োজনা অসি হৌদোকপগা লোয়ন্না ঈশিং মরিক অমনা মহৈ-মরোং হেন্না থাবা হায়বা লাইৱা অসি লৌমীশিং কাউবীরোইদবনি। নুংথিলগী মতমদা মৈ ফংহনবা অসিনা লৌমীশিং অপীকপা ইথৈ-লৌখোং শেমগৎনবগী খুদোংচাবা ফংলগনি অমসুং কিষান সুর্য়োদয় য়োজননা রাজ্য অসিদা অপীকপা ইথৈ-লৌখোং শেমগৎপদা মতেং পাংলগনি।
মহাক্না হায়খি ঙসি হাংদোক্লিবা য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তর অসি লৈবাক অসিগী মালেম থাক্কী মচাক-মথুমশিং অমসুং অনৌবা অনা-লায়েংগী খুদোংচাবশিং লৈবা অকক্নবা হোস্পিতাল খরগী মনুংদা অমনি অমসুং ভারতকী খ্বাইদগী চাউবা থম্মোয়গী লায়না লায়েংফম হোস্পিতাল ওইরগনি। অনৌবা হোস্পিতালশিং, মেদিকেল কোলেজশিং লিংখৎপা অমসুং খুঙ্গংশিংদা অফবা অনা-লায়েংগী খুদোংচাবশিং ফংহনবগী লমদা গুজরাতনা শিংথানিংঙাই ওইবা থবক পায়খৎতুনা নেতৱার্ক অমা শেমগৎলে। অয়ুস্মান ভারত স্কিমগী মখাদা গুজরাতকী মীওই লাখ ২১ রোম লেম্না লায়েংবগী খুদোংচাবা ফংলে। গুজরাত্তা হাংদোক্লিবা জন ঔসাদি কেন্দ্র ৫২৫না অহোংবা মমলদা হিদাক-লাংথকশিং ফংহল্লে অমসুং কেন্দ্রশিং অসি হাংদোকপদগী গুজরাতকী মীয়ামগী লুপা করোর ১০০ রোম কনবা ঙম্লে।
প্রধান মন্ত্রীনা হায়খি গিরনার চীংশাং অসি ইমা অম্বেগী লৈফমনি। মসিদা গোরাখনাথ চিংদোল, গুরু দাত্তেত্রেয়া চিংদোল অমসুং জেন লাইশঙ অমা লৈরি। মালেম থাক্কী রোপৱে হাংদোকপা অসিনা ভক্তা কয়া অমসুং লমকোয়বা মীওই কয়া মফম অসিদা লাক্লগনি। মসি বানসকন্থা, বাভাগাধ অমসুং সাতপুরাগী মতুংদা শেমগৎপা গুজরাতকী মরিশুবা রোপৱেনি। রোপৱে অসিনা হৌজিক মীয়ামদা থবক ফংবগী অমসুং শেন-থুমগী খুদোংচাবশিং পীরগনি। মতম কুইনা অৱাবা কয়া খাংদুনা লৈরক্লবা মীয়াম পায়খৎলিবা থবকশিং অসিনা অৱাবশিং কোকহল্লগনি।
লমকোয়ফমশিং শেমগৎনবা পায়খৎলিবা থবকশিংগী মতাংদা প্রধান মন্ত্রীনা হায়খি সিবরাজপুর বিচ ব্লু ফ্লেগ সর্তিফিকেৎ ফংলে অমসুং স্তেচু ওফ য়ুনিতিনা মফম অদুগী মীয়ামদা থবক ফংনবগী খুদোংচাবা কয়া পীরে। মতম অমদা কনা অমতা লাক্লমদবা অহমেদবাদকী কনকারিয়া পাৎ নৌনা শেমগৎলবা মতুংদা চহি অমা মীওই লাখ ৭৫ রোম পাৎ অদু য়েংবা লাকখি অমসুং মীওই লিশিং কয়াগী শেন্দাল লম্বী অমা পীরে। তুরিজম অসি শেন খজিক্তং থাদরগা থবক য়াম্না পীনবা খুদোংচাবা কয়া ফংবা সেক্তর অমনি। গুজরাতকী তোঙান-তোঙানবা লমকোয়ফমশিং অসিগী এম্বেসেদরশিং ওইনবা অমসুং মসি চাউখৎনবা মতেং পাংনবা গুজরাতকী মীয়াম অমসুং মালেম শীনবা থুংনা লৈরিবা গুজরাতমচাশিংদা মহাক্না তকশিনখি।
নুঙগীৱারোল:
কিষান সুর্য়োদয় য়োজনা
নুংথিলগী মতমদা ইথৈগী মৈ পীনবা গুজরাত সরকারগী মখাদা চীফ মিনিস্তর বিজয় রুপানিনা হন্দক কিষান সুর্য়োদয় য়োজনা লাউথোকখ্রে। য়োজনা অসিগী মখাদা লৌমীশিংনা অয়ুক পুং ৫দগী নুমিদাংগী পুং ৯ ফাওবা মৈ ফংগনি। য়োজনা অসিগী মখাদা ২০৩৪ ফাওবদা মৈ ফংহন্নবা মচাক-মথুমশিং শেমগৎনবা রাজ্য সরকারনা লুপা করোর ৩৫০০ কাইথোক্লে। ২২০ কেভি সবস্তেসনশিং শেমগৎপগী মথক্তা, প্রোজেক অসিগী মখাদা সর্কুইত কিলোমিতর(সি কে এম) ৩৪৯০গী ’৬৬-কিলোৱার্ত’ ত্রান্সমিসন লাইন ২৩৪ তিংলগনি।
২০২০-২১গী ওইনা য়োজনা অসিগী মখাদা দাহোদ, পাতান, মহিসাগর, পঞ্চমহল,ছোতা উদয়পুর, খেরা, তাপী, ভালসাদ, অনন্দ অমসুং গির-সোমনাথ কোনশিনগনি। লেমহৌরবা অতৈ জিলাশিং তাঙ্কক নাইনা ২০২২-২৩ ফাওবগী মনুংদা কোনশিনগনি।
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তরতা লৈবা পেদিয়াত্রিক হার্ত হোস্পিতাল অমসুং অহমেদবাত্তা অহমেদবাত সিবিল হোস্পিতালদা তেলি-কার্দিওলোজিগী মোবাইল এপ্লিকেসন অমসু প্রধান মন্ত্রীনা শঙ্গাখ্রে।
য়ু.এন মেহতা ইন্সতিতুৎ ওফ কার্দিওলোজি এন্দ রিছর্স সেন্তর অসি লৈবাক অসিগী মালেম থাক্কী মচাক-মথুমশিং অমসুং অনৌবা অনা-লায়েংগী খুদোংচাবশিং লৈবা অকক্নবা হোস্পিতাল খরগী মনুংদা অমনি অমসুং ভারতকী খ্বাইদগী চাউবা থম্মোয়গী লায়নাশিং লায়েংবা হোস্পিতাল ওইরগনি।
লুপা করোর ৪৭০ চঙনা ইন্সতিতুৎ অসি পাকথোক-চাউথোকপগী থবক চৎথরি। থবক অসি লোইশিল্লবা মতুংদা ফম্মুং মশিং ৪৫০দগী ১২৫১দা হেনগৎলগনি। ইন্সতিতুৎ অসি লৈবাক অসিদা খ্বাইদগী চাউবা শিঙ্গল সুপর স্পিসিএলিতি কার্দিয়াক ইন্সতিতুৎ অমা অমসুং মালেমদা খ্বাইদগী চাউবা শিঙ্গল সুপর স্পিসিএলিতি কার্দিয়াক হোস্পিতাল অমা ওইরগনি।
বিল্দিং অসিদা য়ুহা হাবা ঙাকথোক্নবা য়ুমশারোল, মৈ চাকপা কন্নবা হায়দ্রেন্ত সিস্তেম অমসুং ফাইয়র মিস্ত সিস্তেম য়াওরি। রিছর্স সেন্তর অসিদা ভেন্তিলেতরশিং, আই.এ.বি.পি, হেমোদাইলাইসিস, ই.সি.এম.ও অসিনচিংবা য়াওরবা ভারতকী অহানবা এম্বুলেন্স গারিশিংদা ওপরেসন থিয়েতর য়াওরবা এদভান্স কার্দিয়াক আই.সি.য়ু লৈরগনি। ইন্সতিতুৎ অসিদা ওপরেসন সেন্তর ১৪ অমসুং কার্দিয়াক কেথেতেরাইজেসন লেব ৭ লৈগনি।
গিরনার রোপৱে
২০২০গী ওক্তোবর ২৪দা গিরনারদা রোপৱে শঙ্গাদুনা মালেমগী তুরিজমগী মেপতা গুজরাত অমুক হন্না মশক খঙলগনি। অহানবদা, কেবিন অমদা মীওই ৮ চনবা কেবিন ২৫-৩০ লৈগনি। রোপৱে অসিনা মিনিত ৭.৫কী মনুংদা কিলোমিতর ২.৩ চেনগনি। মসিগী মথক্তা, রোপৱে অসিনা গিরনার চিংশাংগী মহৌশাগী ফজবা শক্তমশিং য়েংনবা খুদোংচাবসু পীগনি।
किसानों को रात के बजाय जब सुबह यानि 5 बजे से लेकर रात 9 बजे के दौरान Three Phase बिजली मिलेगी, तो ये नया सवेरा ही तो है।— PMO India (@PMOIndia) October 24, 2020
मैं गुजरात सरकार को बधाई दूंगा कि बाकी व्यवस्थाओं को प्रभावित किए बिना, ट्रांसमिशन की बिल्कुल नई कैपेसिटी तैयार करके ये काम किया जा रहा है: PM
इस योजना के तहत अगले 2-3 वर्षों में लगभग साढ़े 3 हज़ार सर्किट किलोमीटर नई ट्रांसमिशन लाइनों को बिछाने का काम किया जाएगा।— PMO India (@PMOIndia) October 24, 2020
मुझे बताया गया है कि आने वाले कुछ दिनों तक हज़ार से ज्यादा गांवों में ये योजना लागू भी हो जाएगी।इनमें भी ज्यादा गांव आदिवासी बाहुल्य इलाकों में हैं: PM
गुजरात ने तो बिजली के साथ सिंचाई और पीने के पानी के क्षेत्र में भी शानदार काम किया है।— PMO India (@PMOIndia) October 24, 2020
इस कार्यक्रम में जुड़े हम सभी जानते हैं कि गुजरात में पानी की क्या स्थिति थी।
बीते दो दशकों के प्रयासों से आज गुजरात उन गांवों तक भी पानी पहुंच गया है, जहां कोई पहले सोच भी नहीं सकता था: PM
बीते दो दशकों में गुजरात ने आरोग्य के क्षेत्र में अभूतपूर्व काम किया है।— PMO India (@PMOIndia) October 24, 2020
चाहे वो आधुनिक अस्पतालों का नेटवर्क हो, मेडिकल कॉलेज हों, गांव-गांव को बेहतर स्वास्थ्य सुविधाओं से जोड़ने का बहुत बड़ा काम किया गया है: PM
आयुष्मान भारत योजना के तहत गुजरात के 21 लाख लोगों को मुफ्त इलाज मिला है।— PMO India (@PMOIndia) October 24, 2020
सस्ती दवाइयां देने वाले सवा 5 सौ से ज्यादा जनऔषधि केंद्र गुजरात में खुल चुके हैं।
इसमें से लगभग 100 करोड़ रुपए की बचत गुजरात के सामान्य मरीज़ों को भी हुई है: PM
गिरनार पर्वत पर मां अंबे भी विराजती हैं, गोरखनाथ शिखर भी है, गुरु दत्तात्रेय का शिखर है और जैन मंदिर भी है।— PMO India (@PMOIndia) October 24, 2020
यहां की सीढ़ियां चढ़कर जो शिखर पर पहुंचता है, वो अद्भुत शक्ति और शांति का अनुभव करता है।
अब यहां विश्व स्तरीय रोप-वे बनने से सबको सुविधा मिलेगी, दर्शन का अवसर मिलेगा: PM
इस नई सुविधा के बाद यहां ज्यादा से ज्यादा श्रद्धालु आएंगे, ज्यादा पर्यटक आएंगे।— PMO India (@PMOIndia) October 24, 2020
आज जिस रोप-वे की शुरुआत हुई है, वो गुजरात का चौथा रोप-वे है।
बनासकांठा में अंबाजी के दर्शन के लिए, पावागढ़ में, सतपूड़ा में तीन और रोप-वे पहले से काम कर रहे हैं: PM
अगर गिरनार रोप-वे कानूनी उलझनों में नहीं फंसा होता, तो लोगों को इसका लाभ बहुत पहले ही मिलने लग गया जाता।— PMO India (@PMOIndia) October 24, 2020
हमें सोचना होगा कि जब लोगों को इतनी बड़ी सुविधा पहुंचाने वाली व्यवस्थाओं का निर्माण, इतने लंबे समय तक अटका रहेगा, तो लोगों का कितना नुकसान होता है: PM
अभी आपने भी देखा है शिवराजपुर बीज को अंतरराष्ट्रीय पहचान मिली है, Blue Flag certification मिला है।— PMO India (@PMOIndia) October 24, 2020
ऐसे स्थलों को विकसित करने पर वहां पर्यटक आएंगे और अपने साथ रोजगार के नए अवसर भी लाएंगे।
स्टैच्यू ऑफ यूनिटी अब कितना बड़ा टूरिस्ट अट्रेक्शन बन रही है: PM#GujaratGrowthStory


text:
দি.আর.দি.ও.না হাইপর্সোনিক তেক্নোলোজী দেমোন্সত্রেতর ভেহিকল মায় পাক্না ফ্লাইৎ চাংয়েং তৌখ্রে
DRDO successfully flight tests Hypersonic Technology Demonstrator Vehicle
Date: 07 SEP 2020
দিফেন্স রিসর্চ এন্দ দিবেলপমেন্ত ওর্গনাইজেসন (দি.আর.দি.ও.)না হাইপর্সোনিক তেক্নোলোজী দেমোন্সত্রেসন ভেহিকল (ঐচ.এস.তি.দি.ভি.) ফ্লাইৎ চাংয়েং তৌবগা লোয়ননা হাইপর্সোনিক এয়র-ব্রীথিং স্ক্রামজেৎ তেক্নোলোজী ঙসি ওরিশাগী সমুদ্র খোঙবান্দগী খরা চৎলগা লৈবা হ্বীলর আইলেন্দদা লৈবা দোক্তর এ.পি.জে. অব্দুল কলাম লোঞ্চ কম্প্লেক্সতগী ঙসি পুং ১১০৩ তাবা মতমদা মায় পাক্না চাংয়েং পাঙথোকখ্রে।
হাইপর্সোনিক ক্রুজ ভেহিকল অদু প্রোভন সোলিদ রোকেৎ মোতোর অমা শীজিন্নদুনা থাগত্তুনা কিলোমীতর ৩০গী অৱাংবদা পুখত্তুনা এরোদাইনামিক হীৎ সিল্দশিং হাইপর্সোনিক মেচ নম্বরদা খাইদোকখি। ক্রুজ ভেহিকল অদু লোঞ্চ ভেহিকলদগী খাইদোক্তুনা এয়র ইন্তেক হান্না থৌরাং তৌখিবগী মতুং ইন্না হাংদোকখি। হাইপর্সোনিক কম্বস্সন অদুম্মক চত্থদুনা ক্রুজ ভেহিকল অদু মশাগী ফ্লাইৎ লম্বীদা খোঞ্জেলগী অয়াঙবগী শরুক তরুক হেনবা, হায়বদি সেকেন্দা কি:মি: ২গী ময়াদা সেকেন্দ ২০ হেন্না পাইখি। ফ্যুল ইঞ্জেক্সন অমসুং স্ক্রামজেৎগী ওতো ইগ্নিসন্নচিংবা মরুওইবা থৌরমশিং মপুং ফাবা তেক্নোলোজীগী মতৌ উৎখি। স্ক্রামজেৎ ইঞ্জিন অদু মওং চুম্না মথৌ তৌখি।
স্ক্রামজেৎ ইঞ্জিন য়াওনা লোঞ্চ অমসুং ক্রুজ ভেহিকলগী পেরামীতরশিং মশিং য়াম্লবা ত্রেকিং রেদারশিং, ইলেক্ত্রো-ওপ্তিকেল সিস্তেমশিং অমসুং তেলিমিত্রী স্তেসনশিংদগী শেন্নখি। স্ক্রামজেৎ ইঞ্জিন অদু অৱাংবা দাইনামিক প্রেসরদা অমদি য়াম্না ৱাংবা মৈশাদা মথৌ তৌখি। হাইপর্সোনিক ভেহিকলগী ক্রুজ তাঙ্কক মনুংদা তৌরিবা মথৌ শেন্ননবা বে ওফ বেঙ্গলদা জহাজ অমসু মথৌ তৌদুনা লৈখি। মথৌ তৌবগী পেরামীতর পুম্নমক মিসন অদুগী চাউনা মায় পাকপগী মতৌ উৎখি।
মায় পাক্না চাংয়েং তৌখিবগা লোয়ননা হাইপর্সোনিক মেনোভরগী এরোদাইনামিক কনফিগরেসন, মৈ হৌহনবা অমসুং হাইপর্সোনিক ফ্লোদা মখা তানা মৈ চাকহনবদা স্ক্রামজেৎ প্রোপল্সন শীজিন্নবা, মৈশা ৱাংবা মচাক মথুমশিংগী থর্মো-স্ত্রকচরেল করেক্তরাইজেসন, হাইপর্সোনিক খোঙজেলদা খাইদোকপগী মেকানিজমনচিংবা মরুওইবা তেক্নোলোজী কয়া মায় পাকপগী খুদম ফংখি।
ঙাকশেল মন্ত্রী শ্রী রাজনাথ সিংহনা প্রধান মন্ত্রী নরেন্দ্র মোদীগী আত্মনিরভর ভারতকী মঙলান মঙফাওনহনবগী মায়কৈরোমদা মশক থোকপা মায় পাকপা অমা ফংবা ঙমখিবগীদমক দি.আর.দি.ও.বু থাগৎখি। প্রোজেক্ত অদুদা থবক তৌরিবা সাইন্তিস্তশিংগসু মহাক্না ৱারী শাখি অমদি অসিগুম্বা অচৌবা মায় পাকপা অদুগীদমক মখোয়বু থাগৎপা ফোঙদোকখি। ভারতনা মখোয়গীদমক চাউথোকচৈ, হায়না মহাক্না মখা তাখি।
দিপার্তমেন্ত ওফ দিফেন্স আর. এন্দ দি.গী সেক্রেতরী অমসুং দি.আর.দি.ও. চেয়রমেন দোক্তর জি সথিস রেদ্দীনা সাইন্তিস্ত, থিজিল্লোয় অমসুং ঐচ.এস.তি.দি.ভি. মিসনগা মরী লৈনবা থৌমী পুম্নমকবু মখোয়গী ফিরেপগীদমক অমদি লৈবাকসিগী ঙাকশেলগী মতিং হেন্না মপাঙ্গল কনখৎহনবগীদমক থাগৎপা ফোঙদোকখি অসুম্না মায় পাক্না চাংয়েং পাঙথোকখিবা অসিনা লৈবাকসিনা হাইপর্সোনিক কাঙলূপ্তা চঙশিন্দুনা হেন্না খুমাঙ চাউশিনবা হায়পর্সোনিক ভেহিকলশিংগী লম্বী য়াৎলে।


text:
আই সি ডি এস
ইন্টিগ্রেটেড চাইল্ড ডিভেলপমেন্ট সর্ভিসেস
আই সি ডি এস স্কিমসি কম্ম্যুনিতি বেজ প্রোগ্রাম অমনি। স্কিম অসিগী পান্দমদি চহি ৬ ফাওবগী মনুংদা লৈবা অঙাংশিংবু মশা মউ ফহনবা, মচি ওইবা চীঞ্জাক ফংহনবা অমদি মহৈ মশিং তাকপী তম্বিবনি।
আই সি ডি এস স্কিমগী মখাদা লৌখৎপা থৌরাং খরাঃ
প্রধান মন্ত্রি মাত্ত্রু বণ্ডনা য়োযনা
মসি ডাইরেক্ট বেনিফিট ত্রান্সফর গী খুত্থাংদা মীরোনবী নূপী অমদি খোমজিংলিবী মমাশিংগী ওইবা মেটর্নিতি বেনিফিট স্কিম অমনি।
স্কিম ফোর এডোলিসেন্ত গার্ল :
নন-ন্যুত্রিসন কম্পোনেন্তকী মখাদা ইনখৎলক্লিবা নূপীমচাশিংদা অৱাৎপা মচি ওইবা চীঞ্জাক মেনখৎপা, হকশেলগী মরমদা ঈ পাউ ফংহনবা, লূ নানবা, মহৈ মশিং তম্বা থাদোকলুরবশিংবু অমুক হন্না মহৈ তমহনবা অমদি স্কিল ত্রেনিং পীবনচিংবা স্কিমসিনা ফংহল্লি।
হুইট বেজ ন্যুত্রিসন প্রোগ্রাম :
স্কিম অসিগী মখাদা স্কুল কাদ্রিবা অঙাংশিং, অঙাং চেল্লিবা অমদি মমা ওইগদৌ্রিবিশিংদা নুংতিগী চংগদবা দরকার ওইবা মচি ওইবা চীঞ্জাকশিং ফংহল্লি।
অঙ্গনৱাদি ক্যরকারত্রি বিমা য়োজনা:
অঙ্গনৱাদি ৱার্কর অমদি হেলপরশিংগী ওইবা ইন্সুরেন্স স্কিম অমনি।
ৱিকলি আইরন ফো্লিক এসিড সপ্লিমেন্তেসন
ইনখৎলক্লিবা নূপীমচাশিং অমদি নূপামচাশিংদা ঈ ৱাৎপদগী ওইরক্কদবা খুদোংথীবদু থেংননবা লৌখৎপা থৌরাং অমনি।
আর্লি চাইল্ডহুড কেয়র এন্দ ইদুকেসনঃ
স্কুল কাদ্রিবা চহী নৌরিবা অঙাংশিংবু করম্না শেন্নবিগনি অমদি তাকপী তম্বিগনি হায়বদু তাকপা স্কিমনি।
নেস্নেল ডি ৱার্মিং ডে প্রোগ্রাম
থৌরাং অসিগী মখাদা চহি ১দগী ১৯ ফাওবগী মনুংদা লৈবা অঙাংশিং পুম্নমকপু তিঞ্জং কাইজংদনা মশা মউ ফনা লৈহন্নবা হোৎনবনি।
উজ্বালাঃ
স্কিম অসিনা মী ফাদুনা ললোনবা থিংবা অমসুং মখোয়গী মখুৎতা তারবা নমজা-নমথেকপিরবশিংবু কনবিদুনা মীয়াম মরক্তা হঞ্জিনহনবা অনিমকপু পূন্না কোনশিল্লি।
স্বাধার স্কিমঃ
খুদোংচাদ্রবা ফিভম অমদি হন্থবা থাক্তা লৈরিবী নূপীশিং নত্রগা নূপীমচাশিংবু চেকশিন থৌরাং লৌখৎপিবা মখোয়গীদমক্তা লৈফম চাফম শীনবিবা, চানবা চীঞ্জাক, শেৎনবা ফিরোলনচিংবা পীবিবা স্কিমনি।
পেকেজ ওফ সর্ভিসেস ইমপ্লিমেন্টেদ
১। মচি ওইবা চীঞ্জাক ৱাৎহন্দবা
২। টিকা থাদোকপা
হকচাং অনা অয়েক য়েংথোকপা
১। অনাবা লায়নাদুগা মরি লৈনবা চানবা ডাক্তর অমদি লায়েংশংদা থাবিবা/থাবা।
২। ইচম চম্বা অরুবা নত্তবা লায়নাশিংবু লায়েংবা
৩। মচি ওইবা চীঞ্জাক পীজবা অমদি হকশেলগী মরমদা তাকপী তম্বিবা।
৪। স্কুল থাদ্রিবা চহি ৩দগী ৬ ফাওবগী মনুংদা লৈবা অঙাংশিংবু তাকপী তম্বিবা।
৫। সপোর্টিভ সর্ভিসশিং হায়বদি ঈশিং মরাং কাইনা পীবা, হকচাং নাদ য়েক্তনবগীদমক অমোৎ অকাই, ফত্ত হাওদি, অমাং অশোইশিং মফম চানা লোইশিনহনবদা হেন্না মায় ওনশিল্লি।


text:
মন্ত্রীমন্দল
মন্ত্রী মন্দলনা কেন্দ্রনা স্পোন্সর তৌবা অনৌবা স্কিম অমা – পি.এম. শ্রী মহৈলোইশঙশিং (পি.এম. স্কুলস ফোর রাইজিং ইন্দিয়া) অয়াবা পীখ্রে
লৈবাক পুম্বদা লৈরিবা মহৈলোইশঙ ১৪৫০০ হেন্না এন.ই.পি. ২০২০গী মচাকশিং উৎনবগীদমক পি.এম. শ্রী স্কুলস ওইনা শেমগৎলগনি
হেন্না ফরবা ইনফ্রাস্ত্রকচর, অনৌবা তাকপীবগী মওং অমসুং তেক্নোলোজীগা লোইননা পি.এম. শ্রী স্কুলশিং অসি খুদম পীনিংঙাই ওইবা মহৈলোইশঙশিং ওইরগনি
পি.এম. শ্রী মহৈলোইশঙশিং অসিনা ২১শুবা চহি চাগী স্কিলশিং য়াওরবা মপুং ওইবা অমসুং শিন শুবা মীওইশিং পুথোক্কনি অমসুং শেমগৎকনি
পি.এম. শ্রী মহৈলোইশঙশিংনা অকোইবদা লৈবা অতোপ্পা মহৈলোইশঙশিংদা লমজিং লমতাক পীগনি অমসুং লুচিংগনি
পি.এম. শ্রী মহৈলোইশঙগী থৌশিল অসি ২০২২-২৩দগী ২০২৬ ফাওবগী চহি মঙাগী মতমগী ওইনা অপুনবা প্রোজেক্তকী অচঙবা শেনফম লুপা করোর ২৭৩৬০গা লোইননা থবক পায়খৎকনি
Posted On:
07 SEP 2022 3:54PM by PIB Imphal
ঙসি প্রধান মন্ত্রী শ্রী নরেন্দ্র মোদীনা ময়াই তাঙবল লৌদুনা ফমখিবা কেন্দ্রগী মন্ত্রী মন্দল মীফম্না কেন্দ্রনা স্পোন্সর তৌবা অনৌবা স্কিম অমা – পি.এম. শ্রী মহৈলোইশঙ (পি.এম. স্কুলস ফোর রাইজিং ইন্দিয়া) অয়াবা পীখ্রে। মসিনা লৈবাক অসিদা লৈরিবা মহৈলোইশঙ ১৪৫০০ হেনববু কেন্দ্র সরকার/রাজ্য/য়ু.তি. সরকার/লোকেল বোদীশিংনা চলাইরিবা হৌজিল লৈরিবা মহৈলোইশঙশিংবু হেন্না মপাঙ্গল পীদুনা পি.এম. শ্রী মহৈলোইশঙ ওইনা শেমগৎনবা অনৌবা থৌশিল অমা ওইরগনি। পি.এম. শ্রী মহৈলোইশঙশিং অসিনা নেসনেল এজুকেসন পোলিসী ২০২০গী মচাক পুম্নমকপু উৎতুনা অকোইবদা লৈবা অতোপ্পা মহৈলোইশঙশিংদা লমজিং লমতাক পীগনি অমসুং লুচিংগনি। পি.এম. শ্রী মহৈলোইশঙশিং অসিনা মহৈরোইশিংগী কোগ্নিতিব ফগৎহন্নবা মগুন লৈবা তাকপগী মওংশিং পীগনি অমসুং ২১শুবা চহি চাগী স্কিলশিং য়াওরবা মপুং ওইবা অমসুং শিন শুবা মীওইশিং পুথোক্কনি অমসুং শেমগৎকনি।
পি.এম. শ্রী মহৈলোইশঙ (পি.এম. স্কুলস ফোর রাইজিং ইন্দিয়া)গী থৌশিল অসি ২০২২-২৩দগী ২০২৬ ফাওবগী চহি মঙাগী মতমগী ওইনা অপুনবা প্রোজেক্তকী অচঙবা শেনফম লুপা করোর ২৭৩৬০গা লোইননা থবক পায়খৎকনি, মসিদা কেন্দ্রদগী লুপা করোর ১৮১২৮কী শরুক য়াগনি।
মরুওইবা ফিচরশিং
- পি.এম. শ্রীনা হৌরকফম মান্নদবা, লোল য়াম্বগী তঙাইফদবা লৈবা অমসুং অঙাংশিংগী তোঙান-তোঙানবা একাদেমিক এবিলিতীশিংবু য়েংবগা লোইননা মরম চাবা, পুম্নমকপু কোনশিনবা অমসুং হরাও তয়াম্বা মহৈলোইশঙগী অকোইবা অমদা য়াম্না মগুন লৈবা এজুকেসন পীগনি অমসুং এন.ই.পি. ২০২০গী ভিজনগী মতুং ইন্না মখোয়বু মশাগী মশানা তমজগী থৌওংদা হেন্না শরুক য়াহনগনি।
- পি.এম. শ্রী মহৈলোইশঙশিং অসিনা মখোয়গী মরী লৈনবা লমশিংদুদা লমজিং লমতাক পীদুনা অতোপ্পা মহৈলোইশঙশিং লুচিংগনি।
- পি.এম. শ্রী মহৈলোইশঙশিং অসিবু গ্রীন স্কুলস ওইনা শেমগৎকনি, মসিদা সোলার পেনেল, এল.ই.দি. লাইৎস, মহৌশাগী ফার্মিংগা লোইননা ন্যুত্রিসন গার্দন, অমোৎপা লোইশিনবা, প্লাস্তিক লৈতবা, ঈশিং কনবা অমসুং লোকপা, অকোইবগী খল ঙাকপগা মরী লৈনবা মহৌশাগী ওইবা চৎনবী/থবকশিং নৈনবা, অইং অশা হোংলকপগা মরী লৈনবা হেকাথোন অমসুং তুং কোইনা চৎপা য়াবা পুন্সি মহিংগী লমদা মীয়াম ভাপ তাহনবগুম্বা থবকশিং পায়খৎকনি।
- হায়রিবা মহৈলোইশঙশিং অসিদা লৌখৎলিবা তাকপীবগী মওং অসি হেন্না এক্সপরিএন্সিএল, হোলিস্তিক, ইন্তিগ্রেতেদ, প্লে/তোই-বেজ (মরুওইনা ফাউন্দেসনেল ওইবা চহিশিংদা) ইঙ্ক্বারী দ্রিভন, দিস্কবরী ওরিএন্তেদ, লর্নর-সেন্তর্দ, দিস্কসন বেজ, ফ্লেক্সিবল অমসুং এঞ্জোইএবল ওইগনি।
- মীৎয়েং চঙফমদি গ্রেদ খুদিংমক্তা লৈরিবা অঙাং খুদিংমক্কী লর্নিং আউৎকমশিংদা পীগনি। থাক খুদিংমক্তা লৌগদবা এসেস্মেন্তনা মখোয়দা লৈরিবা লৌশিং অমসুং খঙলিবশিং অদু পুন্সিদা থোকপা থৌদোকশিংদা পুশিন্নবা অমসুং কম্পিতেন্সীদা য়ুম্ফম ওইগনি।
- লৈরিবা রিসোর্সশিংগী এসেস্মেন্ত অমসুং মখোয় লৈবা, কোন্নবগী চাং, চুন্নবা, অমসুং হায়রিবা দোমেনশিং অসিবু শীজিন্নবগী মওং অমসুং মখোয়গী মরুওইবা থবকশিংগী ইন্দিকেতরশিং লৌগনি অমসুং মরক্তা হোবশিংবু পথাপ নাইনা অমসুং থৌরাং তৌরবা মওংদা মেনশিনগনি।
- সেক্তর স্কিল কাউন্সিলস অমসুং লোকেল ইন্দস্ত্রীশিংগা শম্নদুনা হেন্না থবক পীবা য়াবা অমসুং হেন্না ফরবা থবক্কী খুদোংচাবশিং পীনবা হোৎনগনি।
- স্কুল ক্বালিতী এসেস্মেন্ত ফ্রেমৱার্ক (এস.ক্যু.এ.এফ.) অমসু শেমগৎলি, মসিনা মরুওইবা পারফোর্মেন্স ইন্দিকেতরশিংবু আউৎকম তাক্নবা খাইদোক্কনি। হায়রিবা মহৈলোইশঙশিং অসিগী ক্বালিতী ইভালুএসন চাং নাইনা পাঙথোক্তুনা মতীক চাবা থাক্তা লৈহন্নবা হোৎনগনি।
পি.এম. শ্রী মহৈলোইশঙ (পি.এম. স্কুলস ফোর রাইজিং ইন্দিয়া)গী থৌশিলশিং অসিগী মরুওইবা শন্দোক্না তাক্লবা খোঙথাংশিং:
ক. ক্বালিতী অমসুং ইন্নোবেসন (লর্নিং ইনহেন্সমেন্ত প্রোগ্রাম, হোলিস্তিক প্রোগ্রেস কার্দ, ইন্নোবেতিব পেদাগোজিস, বেগ্লেস দেস, লোকেল আর্তিসানশিংদা ইন্তর্নশিপ পীবা, কেপাসিতী বিল্দিং অসিনচিংবশিং)
খ. আর.তি.ই. এক্তকী মখাদা বেনিফিসরী ওরিএন্তেদ এন্তাইতলমেন্ত। পি.এম. শ্রী মহৈলোইশঙশিংগী চাদা ১০০দি সাইন অমসুং মেথকী কিৎশিং ফংগনি।
গ. চহিগী স্কুলগী গ্রান্তশিং (কম্পোজিৎ স্কুল গ্রান্তস, লাইব্রেরী গ্রান্ত, স্পোর্তস গ্রান্ত)
ঘ. অর্লি চাইল্দহুদ কেয়র অমসুং বালভাতিকা অমসুং ফাউন্দেসনেল লিতরেসী অমসুং ন্যুমরেসি য়াওনা এজুকেসন পীবা
ঙ. সেফ অমসুং চুন্নবা নুপী অমসুং সি.দব্ল্যু.এস.এন.গী ইনফ্রাস্ত্রকচর য়াওনা ইক্বিতী অমসুং ইনক্লুজন
চ. মহৈরোইশিংদা পীগদবা সবজেক্তশিং খনবদা কোমথোকপা
ছ. লোলগী পল অমা লৈরিবসিবু লৌথোক্নবা মমা লোল/লোকেল লেঙ্গুএজশিংবু তেক্নোলোজী শীজিন্নবা য়াওনা তাকপীবদা শীজিন্নবা।
জ. দিজিতেল পেদাগোজি শীজিন্ননবা আই.সি.তি., স্মার্ত ক্লাসরুম অমসুং দিজিতেল লাইব্রেরীশিং। পি.এম. শ্রী মহৈলোইশঙশিং অসি আই.সি.তি., স্মার্ত ক্লাসরুম অমসুং দিজিতেলগী থৌরাংশিং ১০০% পীগনি।
ঝ. লৈরিবা ইনফ্রাস্ত্রকচর অদুবু মপাঙ্গল ফগৎহনবা।
ঞ. লোকেল ইন্দস্ত্রীগা লোইননা ইন্তর্নশিপ/ওন্ত্রপ্রিন্যুরশিপকী খুদিংচাবা পীনবা ভোকেস্নেল ইন্তর্ভেন্সন পীবা। দেবেলপমেন্তেল প্রোজেক্তশিং/মনাক নকপা ইন্দস্ত্রীগা লোইননা স্কিল মেপিং তৌবা অমসুং কোর্স/করিক্যুলম চুন্ননা শেমগৎপা।
ট. হায়রিবা মহৈলোইশঙশিং অসিবু অনৌবা ফেসিলিতীশিংগা লোইননা শেমগৎনবা অহেনবা খোঙথাংশিং লৌখৎকনি। মহৈলোইশঙ খুদিংদা সাইন্স লেব, লাইব্রেরী, আই.সি.তি. ফেসিলিতী অমসুং ভোকেসনেল লেব অসিনচিংবশিং পীগনি।
xx. গ্রীন স্কুল ইনিসিএতিবস
মখা তানা, স্কিম অসিনা হৌজিক লৈরিবা থৌশিলশিং/পঞ্চায়তি রাজ ইন্সতিত্যুসন/অর্বান লোকেল বোদীশিং অমসুং কম্ম্যুনিতী শরুক য়াহন্দুনা মহৈলোইশঙশিং অপগ্রেদ তৌনবা অমসুং ফেসিলিতীশিং শেম্নবা পুনশিনগনি।
থবক্তা পায়খৎনবগী লাল্লোং
(ক) পি.এম. শ্রী মহৈলোইশঙশিং অসি সমগ্রাহ শিকশা, কে.ভি.এস. অমসুং এন.ভি.এস.গী হৌজিক লৈরিবা এদমিনিস্ত্রেতিব স্ত্রকচর লৈবশিংদা পায়খৎকনি। অতোপ্পা ওতোনোমস বোদীশিংসু তঙাইফদবগী মতুং ইন্না অখন্নবা প্রোজেক্তশিংদা য়াওহনগনি।
(খ) হায়রিবা মহৈলোইশঙশিং অসিবু খুমাং চাউশিনবগী চাং অমসুং নেসনেল এজুকেসন পোলিসী ২০২০ চলাইনবা হোৎনবদা থেংনবা শীংনবশিং থেংননবা কুপ্না য়েংশিনগনি।
খনবগী থৌওং:
পি.এম. শ্রী মহৈলোইশঙ খনবসি অথোই অহেন তান্নবগী মওংদা লৌখৎকনি, মসিদা মহৈলোইশঙশিংনা খুদম ওইনিংঙাই ওইবা মহৈলোইশঙ অমা ওইনবা হোৎনহনগনি। মহৈলোইশঙশিং অসি ওনলাইন পোর্তেলদা সেল্ফ এপ্লাই তৌগদবনি। পোর্তেল অসি থৌশিল অসিগী চহি অনি ফাওবা চহি অমদা মরিরক, ক্বার্তর খুদিংগী অমুরক হাংগনি।
কেন্দ্র/রাজ্য/য়ু.তি. সরকারনা/ য়ু.দি.আই.এস.ই.+ কোদ য়াওবা লোকেল সেল্ফ গবর্নমেন্তনা চলাইবা ইলিমেন্ত্রঈ স্কুলস (ক্লাস ১-৫/১-৮) অমসুং সেকেন্দরী/সেনিয়র সেকেন্দরী স্কুলস (ক্লাস ১-১০/১-১২/৬-১২)শিংবু থৌশিল অসিগীদমক খন্ননবা লৌখৎকনি। খনবগী থবক্তি মখাদা পীরিবা অসুম্না অকক্নবা মতম লৈবা তাংকক অহুম থোক্না খায়দোকপা থৌওং অমগী মতুং ইন্না খনগনিঃ
ক. তাংকক-১: রাজ্য/য়ু.তি.শিংনা মপুং ওইনা এন.ই.পি. চলাইবা য়ারে হায়বগী এম.ও.য়ু. অমা খুৎয়েক পীনগনি, মসিদা কেন্দ্রনসু হায়রিবা মহৈলোইশঙ অসিবু পি.এম. শ্রী মহৈলোইশঙ ওইনা অখন্নবা ক্বালিতী এসুরেন্স পীগনি হায়বগী থাজবা পীরি।
খ. তাকংকক – ২: হায়রিবা তাংকক অসিদা, পি.এম. শ্রী মহৈলোইশঙ ওইনা খনবা য়ারবা মহৈলোইশঙ পুল অমা য়ু.দি.আই.এস.ই.+ দেতাগী থোঙদা পীবা মিনিমম বেঞ্চমার্ক অদুদা য়ুম্ফম ওইরগা শক খঙদোক্কনি।
গ. তাংকক – ৩: মসিগী তাংকক অসি অকক্নবা ক্রাইতেরিয়াশিং ফংনবা অথোই অহেন তান্নবগী মওংদা য়ুম্ফম ওই। মথক্কী ইলিজিবল ওইরবা মহৈলৈশঙগী পুল অসিনা পীরিবা চেলেঞ্জ কন্দিসনশিং অসি মপুং ফানবা অথোই অহেন তান্নবা য়াগনি। কন্দিসনশিং অসিবু মপুং ফাহনবা হায়বসি রাজ্য/কে.ভি.এস./জে.এন.ভি.শিংনা ফিজিকেল ইন্সপেক্সন তৌদুনা সর্তিফাই তৌগনি।
রাজ্য/য়ু.তি.শিং/কে.ভি.এস./জে.এন.ভি.না মহৈলোইশঙশিং অসিনা পীরিবা ক্লেমশিং অসি অচুম অরান তাক্কনি অমসুং মন্ত্রালয়দা মহৈলোইশঙগী লিস্ত অমা লানখৎকনি।
ভারত পুম্বদা লৈরিবা অপুনবা মহৈলোইশঙশিংগী অপর লিমিতকা লোইননা ব্লোক/য়ু.এল.বি. অমদা মহৈলোশঙ অনি (ইলিমেন্তরী অমসুং সেকেন্দরী /সেনিয়র সেকেন্দরী অমা) খনগনি। খন্ননবগীদমক মহৈলোইশঙশিং জিও তেগিং তৌবা অমসুং পি.এম. শ্রী মহৈলোইশঙশিংবু মোনিতরিং তৌগনি। ভাস্করাচর্য় নেসনেল ইন্সতিত্যুৎ ফোর স্পেস এপ্লিকেসন অমসুং জিও ইনফোর্মেসন (বিসাগ-এন.)বু জিও তেগিং অমসুং অতোপ্পা থবকশিং তৌহনগনি। মহৈলোইশঙশিংগী অরোইবা খন্নবগীদমক এক্সপর্ত কম্মিতী অমা শেমগনি।
ক্বালিতী এসুরেন্স অমসুং পি.এম. শ্রী মহৈলোইশঙশিং
১. এন.ই.পি. ২০২০ শোকাস তৌবা
২. মিং চনবগী চাং ত্রেক তৌনবা অমসুং তম্বগী খুমাং চাউশিনবগী চাং য়েংনবা মহৈরোইগী রেজিস্ত্রী
৩. রাজ্য অমসুং জাতিগী চাংচৎতা লৈবা থাক্কী মথক্তা লৈনবা অঙাং খুদিংগী লর্নিং আউৎকমশিং ফগৎহনবা
৪. মিদল গ্রেদকী অঙাং খুদিংমকপু খ্বাইদগী নৌবা অমসুং ২১শুবা চহি চাগী স্কিলশিং ফংহনবা/খঙহনবা
৫. সেকেন্দরী গ্রেদকী অঙাং খুদিংমক য়ামদ্রবদা স্কিল অমদি য়াওহন্দুনা পাস আউৎ তৌহনবা
৬. অঙাং খুদিংমক্কী শান্ন-খোৎনবা, কলা, আই.সি.তি.
৭. তুং কোইবা অমসুং গ্রীন স্কুল
৮. মহৈলোইশঙ খুদিংমক হায়র এজুকেসন ইন্সতিত্যুৎকা মেন্তরিংগীদমক শম্নবা
৯. মহৈলোইশঙ খুদিংমক লোকেল ওন্ত্রপ্রিন্যুরিএলগা শম্নবা
১০. অঙাং খুদিংমক সাইকোলোজিকেল ৱেল বিইং অমসুং কেরিয়রগীদমক কাউন্সেল তৌবা
১১. মহৈরোইশিং অসি ভারতকী নোলেজ অমসুং হেরিতেজদা লুপহনগনি, সিভিলাইজেসনেল ইথোসতা অমসুং ভারতকী ভেল্যুদা চাউথোকহনগনি, ভারতনা মালেমদা করি শরুক তম্লি হায়বা, অহিংবশিংগী মরমদা অমসুং মহৌশাগী মরমদা খঙহনগনি, ভারতকী লোলশিংদা পাউ ফাওনবা ঙমহনগনি, ইনক্লুসিভিতী ইকাইখুম্নহনগনি, মান্নবা অমসুং অপুনবগী মশক খঙহনগনি, সেবা অমসুং 'এক ভারত শ্রেস্থা ভারত'কী ইনোৎ মখা তানা শন্দোকহনগনি।
১২. লমচৎ শেমগৎহনবা, প্রজা অমা ওইবগী মগুন খঙহনবা, তঙাইফদবা ইথৌ খঙহনবা অমসুং লৈবাক শেমগৎপদা লৈরিবা থৌদাং খঙহনবা
হায়রিবা মহৈলোইশঙশিং অসি অঙাংশিংবু মায়কৈ খুদিংদা ফগৎহনবদা মীৎয়েং থমদুনা মচল শুবা মহৈলোশঙ অমা ওইনা শেমগৎকনি।
কান্নবা ফংবা য়াবশিং
মহৈরোই লাখ ১৮ হেনবনা হায়রিবা থৌশিল অসিগী কান্নবা হকথেংননা ফংলবা য়ারি। মখা তাবা শাফুশিংনা পি.এম. শ্রী মহৈলোইশঙশিংগী অকোইবদা লৈরিবা মহৈলোইশঙশিংবু মেনতরিং অমসুং হেন্দহোল্দিং তৌদুনা কান্নহন্নবা হোৎনগনি।
***************
(Release ID: 1857606)
Visitor Counter : 95
Read this release in:
Telugu
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Kannada
,
Malayalam


text:
প্রধান মন্ত্রী শ্রী নরেন্দ্র মোদীনা হয়েং ন্যু দিল্লীদা পাংথোক্কদৌরিবা ৱার্ল্দ এনভাইরনমেন্ত দে ২০১৮গী গ্লোবেল সেলেব্রেসন্দা ৱা ঙাংগনি। প্রধান মন্ত্রীনা রাজপথতা পাংথোকপা একজিবিসন্দসু চৎকনি।
চহি অসিগী ৱার্ল্দ এনভাইরনমেন্ত দেগী থিমদি ‘বিৎ প্লাস্তিক পোলুসন’ হায়বা অসিনি। থৌরম অসিগী ৪৩শুবা এদিসনগী গ্লোবেল হোস্ত নেসন অসি ভারতনা ওইরি। এনভাইরনমেন্ত মিনিস্তরশিং, য়ুনাইতেদ নেসন্সকী মীহুৎশিং অমসুং তোঙান তোঙানবা ইন্দস্ত্রী বোদীশিংগী মীহুৎশিংনা থৌরম অসিদা শরুক য়াগনি।
প্রধান মন্ত্রীনা মন কী বাতকী ৪৪শুবা তাঙ্কক্তা ফোংদোকখি মদুদি, ভারতনা ৱার্ল্দ এনভাইরনমেন্ত দে সেলেব্রেসনগী ওফিসিয়েল হোস্ত ওইরিবা অসি ক্লাইমেৎ চেঞ্জগী ইশুশিং মায়োক্নবদা ভারতনা লুচীংদুনা পায়খৎলিবশিং অদু শকখঙবীবনি।


text:
মন্ত্রীমন্দল
কেবিনেতনা ৪জি. সর্ভিস য়ৌদবা খুঙ্গংশিংদা ৪জি. মোবাইল সর্ভিস মপুং ফানা য়ৌহন্নবা অপুনবা লুপা করোর ২৬,৩১৬ চঙগদবা প্রোজেক্তকী অয়াবা পীখ্রে
Posted On:
27 JUL 2022 5:18PM by PIB Imphal
মীপুম খুদিংগী দিজিতেল ইনক্লুজন অমসুং কন্নেক্তিবিতী হায়বসি সরকারগী ‘অন্ত্যোদয়া’গী মিৎয়েংগী তৎন-থানবা য়াদ্রবা শরুক অমনি। সরকারনা মমাংগী চহিদা রাজ্য ৫গী ৪জি. মোবাইল সর্ভিস য়ৌদবা খুঙ্গং ৭,২৮৭ অমসুং এস্পিরেস্নেল দিস্ত্রিক্ত ৪৪দা ৪জি. মোবাইল সর্ভিস য়ৌহনবগী প্রোজেক্তকী অয়াবা পীখি।
প্রধান মন্ত্রী, শ্রী নরেন্দ্র মোদীনা মহাক্কী ইং ২০২১গী নীংতম্বা ফংবা নুমিৎকী ৱারোলদা সরকারগী স্কিমশিংবু মপুং ফানা মায় পাক্না লোইশিনবগী ৱাফম থমখি। ঙসি, কেন্দ্রগী কেবিনেতনা ৪জি. সর্ভিস য়ৌদবা খুঙ্গংশিংদা ৪জি. মোবাইল সর্ভিস মপুং ফানা য়ৌহন্নবা অপুনবা লুপা করোর ২৬,৩১৬ চঙগদবা প্রোজেক্তকী অয়াবা পীখ্রে।
প্রোজেক্ত অসিনা মনুং হঞ্জিনবা অমসুং য়ৌশিনবদা লুবা মফমশিংগী ৪জি. সর্ভিস য়ৌদবা খুঙ্গং ২৪,৬৮০দা ৪জি. মোবাইল সর্ভিস পীগনি। প্রোজেক্ত অসিনা হৌজিক লৈরিবা ওপরেতরশিংনা রিহেবিলিতেসন তৌবা, ন্যু সেত্তলমেন্ত তৌবা, সর্ভিস হন্দোকখিবগুম্বা থৌওং কয়া খন্নরবা তুংদা অহেনবা খুঙ্গং ২০% মনুং চলহনবগী ৱারোলসু থম্লি। মসিগা লোয়ননা, ২জি./৩জি. কন্নেক্তিবিতী খক লৈবা খুঙ্গং ৬,২৭৯বু ৪জি.দা অপগ্রেদ তৌগনি।
আত্মানির্ভর ভারতকী ৪জি. তেক্নোলোজী স্তেক শিজিন্নদুনা বি.এস.এন.এল.না প্রোজেক্ত অসি পায়খৎকনি অমসুং য়ুনিভর্সেল সর্ভিস ওব্লিগেসন ফন্দগী খুত্থাংদা মরী লৈনবা শেন্থং পীথগনি। লুপা করোর ২৬,৩১৬কী প্রোজেক্তকী শেনফম অসিদা কেপেক্স অমসুং চহি ৫গী ওপেক্স মনুং চল্লি।
বি.এস.এন.এল.না হৌজিক-হৌজিক আত্মানির্ভর ৪জি. তেক্নোলোজী স্তেক্কী কান্নবা লৌনবা কন্না হোৎনরি অমসুং হায়রিবা তেক্নোলোজী অসি হন্দক্কী প্রোজেক্ত অসিদা শিজিন্নগনি।
খুঙ্গংগী মফমশিংদা মোবাইল কন্নেক্তিবিতী য়ৌহনবগী সরকারগী পান্দম অসিগী মাইকৈদা প্রোজেক্ত অসিনা মশক থোকপা খোঙ্কাপ অমা কানশিল্লি। প্রোজেক্ত অসিনা মোবাইল ব্রোদবেন্দগী খুত্থাংদা খুঙ্গংগী মফমশিংদা তোঙান-তোঙানবা ই-গবর্নেন্স সর্ভিস, বেঙ্কিং সর্ভিস, তেলি-মেদিসিন, তেলি-এজুকেসন্নচিংবা খুদোংচাবা কয়া ফংহনবদা খুমাং চাউশিলহনবগা লোয়ননা থবকসু পীগনি।
*****
(Release ID: 1845578)
Visitor Counter : 50
Read this release in:
Bengali
,
Kannada
,
Tamil
,
Telugu
,
English
,
Urdu
,
Hindi
,
Marathi
,
Assamese
,
Punjabi
,
Gujarati
,
Odia
,
Malayalam


text:
বাংলাদেশতা নুমিৎ ১৪ নিগী মণিপুরী জগোইগী ৱার্কশোপ লোইশিনখ্রে
সিলেট, জানুয়ারি ১৪: মণিপুরী কালচারেল কমপ্লেক্স, বাংলাদেশনা শিল্লাংদুনা মৌলভীবাজার ডিষ্ট্রিক্ট মনুং চন্না লৈবা ভানুগাছকী আদমপুর বাজারগী মঙ্গেমখোংদা লৈবা কমপ্লেক্স অদুগী শঙলোয়দা মণিপুরী জগোইগী নুমিৎ ১৪ চুপ্না চত্থরকপা ৱার্কশোপ ঙসি লোইশিনখ্রে। ৱার্কশোপ অসিদা কংলা পুংময়োল জগোই, খুঞ্জা লৈচৌ, থৌগন জগোইনচিংবা লাই হরাওবদা থৌগন তৌগদৌরিবা মখল মথেল কয়াগী জগোই তাকপি তম্বিখি।
নুমিৎ ১৪ নি চুপ্না চত্থখিবা জগোই অসিগী ৱার্কশোপ লোইশিনবগী থৌরম অদুদা মণিপুরী কালচারেল কমপ্লেক্সকী এডভাইজার অমসুং রেলওয়ে ডিপার্টমেন্টকী এক্স এডিশনেল সেক্রেটারী ওজা শশী কুমার সিংহ না মহৈরোয়শিংদা সার্টিফিকেট অমসুং ওজা শিংদা ক্রেস্ট অমমম পিদুনা ইকায়খুম্নখি। থৌরমদুদা মণিপুরী কালচারেল কমপ্লেক্স’কী কনভেনর ওজা জয়ন্ত কুমার সিংহ, সোস্যাল এক্টিভিষ্ট ইবুংহাল সিংহ শ্যামল অমসুং মফমদুদা খুন্দারিবা লৈকাইগী অহাললমন কয়াশু শরুক য়াখি হাইদুনা ফোংদোকলকখি।
অরোইবদা, মণিপুরী জগোই ৱার্কশোপতা য়াওবা অঙাং নুপিমচা, নুপামচা অমদি লৈশাবী আর্টিষ্টশিংনা মখল মথেলগী জগোই কয়াগী পার্ফোমেন্স উৎখি।


text:
প্রধানমন্ত্রীগী লোইশঙ
প্রধান মন্ত্রীনা বেঙ্গালুরু তেক সম্মিৎ হৌদোকখ্রে
ইনফোর্মেসনগী য়ুগ অসিদা খ্বাইদগী অহানবা ওইনা থবক পাঙথোকপা অসি য়াম্না ফবা নত্তে; খ্বাইদগী হেন্না নীংথিজনা পাঙথোকপা অদুনা অফবনিঃ প্রধান মন্ত্রী
হৌজিক্কী মতম অসি ভারত্তদি শাবা অদুবু মালেমগী ওইনা শিজিন্নবা তেক-সোল্যুসনগী মতম্নিঃ প্রধান মন্ত্রী
Posted On:
19 NOV 2020 12:16PM by PIB Imphal
প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা বেঙ্গালুরুদা তেক সম্মিৎ হৌদোকখ্রে। সম্মিৎ অসি কর্নাতকা সর্কারগা লোয়ননা কর্নাতকা ইন্নোভেসন অমসুং তেক্নোলোজী সোসাইতী (কে.আই.তি.এস.); কর্নাতকা সর্কারগী ভিজন গ্রুপ ওন ইনফোর্মেসন তেক্নোলোজী, বাইওতেক্নোলোজী অমসুং স্তার্ত-অপ; সোফৱেয়র তেক্নোলোজী পার্ক ওফ ইন্দিয়া (এস.তি.পি.আই.) অমসুং এম.এম. এক্তিব সাই-তেক কম্ম্যুনিকেসন্সনা শিনবনি। চহি অসিগী সম্মিৎ অসিগী থীমদি “মথং অসি হৌজিক্নি” হায়বা অসিনি। ইলেক্ত্রোনিক্স অমসুং আই.তি., কম্ম্যুনিকেসন্স অমসুং লো অমসুং জস্তিসকী কেন্দ্র মন্ত্রী শ্রী রবি শঙ্কর প্রসাদ অমসুং কর্নাতকাগী মুখ্য মন্ত্রী শ্রী বি.এস. য়েদ্দীরুপাসু থৌরম অসিদা শরুক য়াখি।
প্রধান মন্ত্রীনা ঙসিদি দিজিতেল ইন্দিয়া অসি সরকারগী মহৌশাগী ওইনা পাঙথোকপা থৌরাং অমখক ওইনা উবগী থৌওংবু লেপখিদুনা লায়রবা অমসুং তোখায়না লৈবা খুন্নাইগী মীওইশিং অমসুং সরকারগী মনুংদা লৈবা মীওইশিংগী পুন্সি মহিংগী শরুক অমা তসেংনা ওইরকপা অসিদা নুংঙাইবা ফোংদোকখি।
তেক সম্মিৎ অসিদা ৱা ঙাংলদুনা প্রধান মন্ত্রীনা হায়খিবদা দিজিতেল ইন্দিয়ানা মরম ওইদুনা ঐখোয়গী লৈবাক অসিনা মীওইবদা হেন্না মিৎয়েং চঙবা চাউখৎপা পুরকপগী থৌওং পাঙথোকপগী মওং উবা ফংলে হায়খি। তেক্নোলোজীবু অসিগুম্বা পাক-চাউবা মওংদা শিজিন্নবা অসিনা লৈবাক মীয়ামদা তোঙান-তোঙানবা অহোংবা কয়া পুরক্লে অমসুং মসিগী কান্নবশিং অসি ময়েক শেংনা উবা ঙম্লে হায়না মহাক্না হায়খি। মহাক্না মখা তানা হায়খিবদা সর্কারনা দিজিতেল অমসুং তেক-সোল্যুসনগী মার্কেৎশিং শেম্বতা নত্তনা মসিবু স্কিম খুদিংগী মপুং ওইবা শরুক অমসু ওইহনখ্রে হায়খি। মহাক্কী লৈঙাক্কী মওং অসিদি তেক্নোলোজীদা অহেনবা মিৎয়েং চঙবা অমসুং মসিগী খুত্থাংদা ক্লিক অমদা লৌউবা কয়ানা শেলগী তেংবাং ফংখিবা অমসুং মালেমগী খ্বাইদগী চাউবা হেল্থকেয়র স্কিম, আয়ুশমান ভারতপু মাই-পাক্না চলায়খিবা থৌওংশিংগী খুত্থাংদা মীওইবগী চাউথোকচনা হিংবা ঙম্বগী মতিকসু হেনগৎহল্লে হায়না মহাক্না মখা তানা হায়খি। লোকদাউনগী অকনবা মতম ফাওবদা তেক্নোলোজীনা ভারতকী লায়রবশিংদা মতিক চাবা অমসুং অথুবা মতমদা তেংবাং পীবা ঙমহনখিবা অদুদা মহাক্না মিৎয়েং চঙখি। মসিগী তেংবাংবগী থৌওং অসিগী পাক-চাউবা অসিগা চাংদম্নবা য়াবা অতোপ্পা কয়া য়াম্না লৈতে হায়না মহাক্না হায়খি।
সর্কারনা সেবাশিং কয়া পীবদা হেন্না নীংথিবা অমসুং ফগৎহনবা থৌওং ওইনবা দেতা এনালাইতিক্সকী মতিক শিজিন্নখি হায়না প্রধান মন্ত্রীনা হায়খি। ঐখোয়গী স্কিমশিং অসিনা ফাইলশিং অসি নীংথিনা শিজিন্নবা ঙমখিবা অমসুং অসিগুম্বা খোঙজেল অমসুং পাক-চাউবগী থৌওংগা লোয়ননা মীয়ামগী পুন্সি হোংহনখ্রিবা অসিগী মরু-ওইবা মরমদি তেক্নোলোজীনি হায়না মহাক্না পনখি। ঐখোয়না মীয়াম খুদিংদা মৈ ফংহনবা ঙমখ্রিবা, তোল বুথশিং লানবদা থুগৎহনলিবা, অতেনবা মতমদা য়াম্লবা মীয়ামদা তিকা থাবা ঙমগনি হায়বগী থাজবা লাক্লিবা অসিগী মরমদি তেক্নোলোজীনি হায়না মহাক্না হায়খি।
প্রধান মন্ত্রীনা তেক সেক্তর্শিংবু লায়চৎ অসিগী মনুং অসিদা নীংহন্নবা লৈতবগী থৌওং উৎখিবগীদমক্তা থাগৎপা ফোংদোকখি। দিকেদ অমগী মনুংদা ওইরমগদবা তেক্নোলোজী শিজিন্নবগী চাং অসি শুপ্নগী থা খরগী মনুংদা শিজিন্নবা ঙমখি হায়না মহাক্না মিৎয়েং চঙলদুনা পনখি। মফম অমা হেক্তদগী থবক তৌরকপা অসি মহৌশা ওইরে অমসুং তুংদসু অদুম ওইরগনি। মহৈ-মশিং তম্বা, হকশেল অমসুং পোৎ-চৈ লৈবগী হীরমশিংদা চাং ৱাংনা তেক্নোলোজী শিজিন্নবগী মওং উবা ফংলগনি হায়না মহাক্না হায়খি।
ইন্দস্ত্রীগী য়ুগকী মাই-পাকপশিং অদু হৌজিক্তি থাইনা ওইরে, অমসুং হৌজিক্তি ঐখোয়না ইনফোর্মেসনগী য়ুগকী ময়াইদা লৈরবনি হায়না প্রধান মন্ত্রীনা হায়খি। মহাক্না হায়খিবদা, ইন্দস্ত্রীগী য়ুগতা অহোংবা অসি য়াম্না তপ্না লাক্লম্মি, অদুবু ইনফোর্মেসনগী য়ুগ অসিদদি অহোংবা অসি অনৌবা থৌওং অমসুং মশক-থোকপা মওংদা লাক্লে। ইন্দস্ত্রীগী য়ুগতা অহানবা থবক পাংথোকপদা য়াম্না লুনা লৌনরম্বা অদুগী মহুত্তা হৌজিক্কী ইনফোর্মেসনগী য়ুগ অসিদদি খ্বাইদগী নীংথিজনা থবক পাংথোকপদা হেন্না লুনা লৌনরে হায়না মহাক্না মরু ওইনা পনখি। হৌজিক লৈরিবা কৈথেলগী চৎনবীবু থুগাইদুনা মতম অমা হেক্তদা মীওই অমা হেক্তনা অনৌবা পোত্থোক পুথোকপা ঙম্লে হায়না মহাক্না মখা তানা হায়খি।
ভারতনা ইনফোর্মেসনগী য়ুগ অসিগী মাং-থাবা ঙম্নবা মফম চাবা মফমদা নীংথিনা লৈরবনি হায়না প্রধান মন্ত্রীনা হায়খি। মহাক্না হায়খিবদা, খ্বাইদগী অফবা ৱাখল্লোন লৈবা মীওইশিং অমসুং খ্বাইদগী চাউবা কৈথেল অসি ভারত্তা লৈরবনি। ঐখোয়গী লমদমগী তেক-সোল্যুসনশিং অসিনা মালেমগী থাক্তা থোকপা ঙম্বগী মতিক লৈরে হায়না মহাক্না ফোংদোকখি। হৌজিক্কী মতম অসি ভারত্তদি শাবা অদুবু মালেমগী ওইনা শিজিন্নবা তেক-সোল্যুসনগী মতম্নি হায়না মহাক্না হায়খি। আই.তি. ইন্দস্ত্রীদগী তেক্সকী পোৎলুম হন্থহন্নবা সর্কারনা হন্দক্তা লৈরিবা পোলিসীশিংগী ৱারেপ খুদিংমক অসি তেক অমসুং ইন্নোভেসন ইন্দস্ত্রীশিংবু হেন্না চাউখৎনবা পান্দমগা লোয়নননি হায়না মহাক্না হায়খি। সর্কারনা মতম পুম্বদা তেক ইন্দস্ত্রীগী স্তেক-হোলদর্শিংগা পাউ-ফাওননবা হোৎনৈ অমসুং ভারতকী ওইনা তুংদসু নীংথিনা চৎনবা য়াগদবা পোলিসী ফ্রেমৱর্কশিং শেম্নবা হোৎনৈ হায়না মহাক্না মখা তানা হায়খি।
ফ্রেমৱর্ক্কী থাক্তা লৈদুনা ৱাখল খনবগী থৌওং অসিনা মাই-পাকপা পোত্থোক কয়াগী ইকোসীস্তেম অমা শাবা ঙম্বগী মতিক লৈবগী ৱাফম অসিদা প্রধান মন্ত্রীনা অহেনবা মিৎয়েং চঙখি। য়ু.পি.আই., নেস্নেল দিজিতেল হেল্থ মিসন, স্বামিত্বা স্কিম্নচিংবা ফ্রেমৱর্ক্কী থাক্তা লৈদুনা ৱাখল খনবগী থৌওংগী খোঙথাং কয়া অমগী মমিংশিংসু মহাক্না পনখি। দিফেন্স সেক্তরনা চাউখৎলক্নবগী লম্বীসু তেক্নোলোজীনা য়াৎলি হায়না মহাক্না হায়খি। তেক শিজিন্নবা হেনগৎলকপা অসিগা লোয়ননা দেতা ঙাক-শেনবগা লোয়ননা সাইবর-সেক্যুরিতীগী তঙাই ফদবশিংগী মতাংদসু অহেনবা মিৎয়েং চঙখি। সাইবর এতেক্ত অমসুং ভাইরসশিংগী মাইয়োক্তগী দিজিতেলগী পোত্থোকশিং অসিবু তেক্ত কায়দনা লৈহনবা ঙমগদবা অচৌবা সাইবর সেক্যুরিতী সোল্যুসন শেম্বগী থৌওং অসিদা নহাশিংনা অচৌবা থৌদাং লৌবা য়াই হায়বা ৱাফমসু মহাক্না হৌদোকখি।
বাইও-সাইন্স, ইঞ্জিন্যারিংনচিংবা সাইন্সকী হীরমশিংদা পাকথোক চাউথোকপা অমসুং অনৌবা থৌওং পাঙথোকপা অসি য়াম্না তঙাই ফদবনি হায়না প্রধান মন্ত্রীনা হায়খি। অনৌবা থৌওং পাঙথোকপনা চাউখৎগী মরু ওইবা মরম অমা ওইগনি অমসুং ঐখোয়গী নহাশিংগী হৈ-শিংবা অমসুং অনৌবা তৌনিংবগী ইথিল লৈবা অসিনা হীরম অসিদদি ভারতনা অতৈদগী অহেনবা খুদোংচাবা লৈ হায়না মহাক্না হায়খি। ঐখোয়গী নহাশিংগী মতিক অমসুং তেক্নোলোজীনা ওইথোকহনবা য়াবা কয়া অসিদি লোইবা নাইরোই হায়না মহাক্না মখা তানা পনখি। হায়রিবশিং অসিবু ঐখোয়গী লৈজবী থাদুনা শিজিন্নবগী মতম অদু য়ৌরক্লে। ঐখোয়গী আই.তি. সেক্তর্না ঐখোয়বু চাউথোকচনা লৈহনবা ঙমগনি হায়বগী থাজবা লৈ হায়না মহাক্না ফোংদোকখি।
***
(Release ID: 1674237)
Visitor Counter : 117
Read this release in:
Assamese
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
প্রধান মন্ত্রীনা ওক্সীজেন পীবা অমসুং ফংহনবগী মতাংদা অৱাংবা থাক্কী মীফম ফমখ্রে
Posted On:
22 APR 2021 3:59PM by PIB Imphal
প্রধান মন্ত্রী নরেন্দ্র মোদীনা লুচিংদুনা লৈবাক শিনবা থুংবদা ওক্সীজেন পীবা অমসুং ফংহনবগী ফিভম য়েংশিন্নবগীদমক্তা অৱাংবা থাক্কী মীফম অমা ফমখ্রে অমসুং মসি ফংবগী চাং হেনগৎহন্নবা পাম্বৈ কয়া অমসু খন্নখি। ওক্সীজেন পীবগী ফিভম হেন্না ফগৎহন্নবগীদমক্তা ওফিসিএলশিংনা মমাংগী চয়োল খরদা লৌখৎখিবা খোঙথাংশিংগী মতাংদা মহাক্কী মফমদা পাউদমখি।
প্রধান মন্ত্রীনা হীরম কয়াঃ ওক্সীজেন পুথোকপা হেনগৎপা, য়েন্থোকপগী খোঙজেল থুগৎহনবা অমসুং হেল্থ ফেসিলিতীশিংদা ওক্সীজেনগী তেংবাং পীনবা অনৌবা থৌওং শিঞ্জিন্নবনচিংবা থৌওংশিং খোঙজেল য়াঙনা থবক শুবগী মথৌ তাবগী মতাংদা ৱাফম থমখি।
রাজ্যশিংগা তেংবাংমিন্নদুনা ওক্সীজেন ৱাৎপা মফমশিং খঙদোকপা অমসুং মসিগী মতুং ইন্না ওক্সীজেন মরাং কাইনা ফংহন্নবগীদমক্তা অকুপ্পা থৌওং কয়া চত্থরি হায়না প্রধান মন্ত্রীগী মফমদা পাউদমখি। মসিগা লোয়ননা রাজ্যশিংদা ওক্সীজেন পীবগী চাংসু মতৌ করম্না মওং নাইনা হেনগৎলক্লি হায়নসু পাউদমখি। হৌজিক্কী ওইনা রাজ্য ২০দগী নোংমদা লিক্বিদ মেদিকেল ওক্সীজেন এম.তি. ৬৭৮৫গী অপাম্বা লৈবগী মনুংদা ভারত সরকারনা এপ্রিল ২১ ফাওবদা রাজ্যশিং অসিদা নোংমদা এম.তি. ৬৮২২ পীখ্রে।
হৌখিবা নুমিৎ খরনি অসিদা প্রাইভেৎ অমসুং পব্লিক স্তীল প্লান্ত, ইন্দস্ত্রী, ওক্সীজেন পুথোকপশিংদগী পীরকপগা লোয়ননা মথৌ তাদবা ইন্দস্ত্রীশিংদা ওক্সীজেন পীবা থিংবগী খুত্থাংদগী লিক্বিদ মেদিকেল ওক্সীজেন ফংবগী চাংসু নোংমদা এম.তি. ৩৩০০গী চাংদা হেনগৎপগী ফিভমসু লৈখি।
ওফিসিএলশিংনা থবক চলায়বা য়ারবা পি.এস.এ. ওক্সীজেন প্লান্তশিংসু খ্বাইদগী অথুবা মতমদা থবক তৌবা হৌনবা রাজ্যশিংগা লোয়ননা অকনবা থবক পায়খৎলি হায়না মখোয়না প্রধান মন্ত্রীদা পাউদমখি।
প্রধান মন্ত্রীনা ওফিসিএলশিংদা তোঙান-তোঙানবা রাজ্যশিংদা মথৌ তাবা ওক্সীজেনশিংবু মমুৎ তানা অমসুং লেপ্তবা মওংদা শোইদনা পীনবা খঙহনখি। হীরম অসিদা অয়েৎপা লাক্লবসু লোকেলগী লৈঙাক্লোইশিংগা তানদুনা ৱারোইশিন পুরক্নবা থৌদাং লৌনবসু মহাক্না হায়খি। ওক্সীজন পুথোকপা হেনগৎহন্নবা অমসুং মীয়ামদা ফংহন্নবগীদমক্তা মন্ত্রালয়শিংনসু অতোপ্পা অনৌবা থৌওং কয়া পায়খৎনবা মহাক্না মখা তানা হায়খি।
নাইত্রোজেন অমসুং আর্গোন তেঙ্করশিংবু ওন্থোকপা, অনৌবা তেঙ্করশিং শাবা, মীরমদগী লৈদুনা নোংথক্তা পুরকপনচিংবা থৌওং পাংথোক্তুনা ক্রাইওজেনিক তেঙ্করগী মশিং থুনা হেনগৎহন্নবা থৌওং কয়া অমসু হৌজিক পায়খৎলি।
প্রধান মন্ত্রীনা রাজ্যশিংদা ওক্সীজনা খোঙজেল য়াঙনা য়ৌহনবগী মথৌ তাই হায়না ফোংদোকখি। তেঙ্করশিংবু অশাঙবা লম্বীদা থুনা অমসুং লেপ্তনা পুথোক পুশিন তৌবদা রেলৱে শিজিন্নরিবা অসিগী মতাংদসু ৱাফম কয়া খন্নখি। অহানবা রেক্না এম.এম.ও. এম.তি. ১০৫ পুদুনা মুম্বাইদগী লাক্তুনা ভিজাগ য়ৌখ্রে। মসিগা মান্নবা ওইনা, অহাঙবা ওক্সীজেন তেঙ্করশিংসু নোংথক্তা পুদুনা ওক্সীজেন পীবদা চঙবা খোঙচৎ অমগী মতম হন্থহনবা ওইনা ওক্সীজেন পীগদৌরিবা মীওইশিংদা য়ৌহনখ্রে।
তোঙানবা-তোঙানবা মেদিকেলগী খুন্নাইগী মীহুৎশিংনা ওক্সীজেন নীংথিনা শিজিন্নবা অমসুং রাজ্য খরদা নীংথিনা য়েংশিনবগী খুত্থাংদা অনাবশিংগী ফিভমদা অশোকপা লৈহন্দনা ওক্সীজেনগী অপাম্ববু মতৌ করম্না হন্থরকখিবগে হায়বগী মতাংদা ৱাফম কয়া ফোঙদোকখি।
ওক্সীজেন মশিং য়াম্না হেন্না পৈশিনবগী মতাংদা রাজ্যনা অকনবা থবক পায়খৎকদবনি হায়না প্রধান মন্ত্রীনা ফোংদোকখি।
মীফম অদুদা কেবিনেৎ সেক্রেতরী, পি.এম.গী প্রিন্সিপাল সেক্রেতরী, হোম সেক্রেতরী, হেল্থ সেক্রেতরী অমদি কম্মর্স অমসুং ইন্দস্ত্রী মন্ত্রালয়, রোদ ত্রান্সপোর্ত মন্ত্রালয়, ফার্মাস্যুতিকেল্স অমসুং নিতি আয়োগকী ওফিসিলেশিংসু শরুক য়াখি।
***
(Release ID: 1713424)
Visitor Counter : 188
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam